
Preot  Dr.  TEODOR  BODOGAE 

Profesor  la  Academia  teologică  din  Sibiu 

Marele  cercetător  rus  Venelîn  spunea  cândva  că  la 
temelia  Statului  rusesc  modern  se  află  strădania  a  doi 
oameni:  a  lui  Petru  Movilă  şi  a  lui  Petru  cel  Mare2 3 
Mulţi  istorici  ruşi  socotesc  activitatea  celui  dintâiu  chiar  mai 
fundamentală  şi  mai  importantă  decât  a  celuilalt,  nu  numai 
fiindcă  l-a  precedat  cu  mai  multe  decenii,  dar  şi  pentrucă 
activitatea  Românului  Petru  Movilă  a  provocat-o  pe  a  reforma¬ 
torului  dela  1700. 8  Dacă,  pe  de-o  parte  pentru  Ruteni,  Petru 
Movilă  a  fost  îngerul  păzitor  şi  bărbatul  providenţial  care 
a  salvat  poporul  şi  biserica  ucraineană  de  împilările  medie¬ 
vale  ale  Poloniei  catolice  şi  catolicizante, 4 * *  nu  mai  puţin 
important  a  fost  şi  pentru  viaţa  culturală  şi  duhovnicească 
a  Principatelor  Româneşti,  de  unde  şi-a  tras,  deodată  cu 


1  Acest  articol  serveşte  drept  introducere  la  o  lucrare  mai  mare,  care  va 
apărea  curând  sub  acelaş  titlu  in  „Seria  didactică". 

2  Venelin:  Ctenje  ist-arheol.  drutstvo  1847  p.  44,  după  Barbu  Constantin  eseu: 
Mărturisirea  ortodoxă,  Sibiu  1872,  prefaţă  p.  XVIII. 

3  S,  Platonov  ;  Histoire  de  la  Russte  des  origines  â  1918,  Paris,  1929,  459  sq. 

Vezi  acolo  şi  alte  păreri. 

*  Golubev  S ;  Kievski  Mitropolit  Petr  Mogila  i  ego  spodvizniki  (mitropolitul 

Kievului  Petru  Movilă  şi  colaboratorii  lui),  voi,  I  (Kiev  1883)  introducere  p.  V-Vl. 

sângele,  şi  mare  parte  din  mijloacele  de  realizare  a  bogatei 
şi  multi-lateralei  sale  activităţi.  Mai  mult:  prin  tipărituri 
el  a  devenit  şi  un  sprijinitor  al  renaşterii  tiparului  în  tot 
Balcanul,  1  iar  prin  „Mărturisirea  ortodoxă"  şi  prin  cunoscuta 
lui  „Academie  Movileană"  a  devenit  unul  din  ctitorii  teo¬ 
logiei  şi  vieţii  bisericeşti  ortodoxe  de  pretutindenea.  Că 
în  această  uriaşă  operă  de  ridicare  a  ortodoxiei  din 
prima  jumătate  a  sec.  XVII  s'au  împrumutat  sugestii  şi 
metode  apusene,  protestante  şi  catolice  deopotrivă,  nu  e 
mai  puţin  adevărat.  Cultura  Europei  întregi  n’a  putut  să 
nu  se  resimtă  de  pe  urma  ciocnirii  întreolaltă  şi  stimulării 
reciproce  a  Protestantismului  şi  a  Catolicismului  din  vremea 
sinodului  din  Trident. 

Cum  bine  observă  Prof.  T,  Popescu,  a  fost  o  mare 
pierdere  pentru  întreagă  Biserica  creştină  faptul  că  la  acea 
întâlnire  de  proporţii  universale,  Ortodoxia  răsăriteană,  pe 
urma  multelor  apăsări  în  care  se  afla  atunci,  n'a  putut  juca 
rolul  ei  mare  de  înfrânare  a  exagerărilor  protestante  2  şi, 
adăugăm  noi,  de  menţinere  pe  vechea  linie  dogmatică  a  celei 
catolice.  Oricum  ar  fi,  se  cade  să  constatăm  că  ceeace  s'a  rea¬ 
lizat  atunci  ca  bun  comun  pentru  întreagă  ortodoxia  timpului, 
este  a  se  datora  în  foarte  mare  măsură  strădaniei  şi  con¬ 
tribuţiei  româneşti,  care  a  făcut  posibil  fenomenul  de  acum 
300  de  ani  dela  Iaşi.  Iată  de  ce  evocând  evenimentele  de 
atunci,  adică  personalitatea  Iui  Petru  Movilă  şi  sinodul  dela 
Iaşi,  nu  putem  vorbi  despre  unul  fără  să  nu  pomenim  şi 
despre  celălalt. 

De  aceea,  ca  smerit  prinos  de  închinare  faţă  de  fapta 
românească  de  acum  300  de  ani,  să  ne  fie  îngăduite  aici 
câteva  consideraţiuni. 

* 

*  * 

Nu  mai  e  necesar  să  descriem  pe  larg  situaţia  atât  de 
grea  şi  de  apăsătoare  în  care  se  afla  întreagă  Biserica 
ortodoxă  la  venirea  lui  Petru  Movilă  în  lumina  istoriei. 
Putem  deosebi  trei  categorii  de  biserici  ortodoxe  pe  atunci : 

i  Vezi  minunatul  studiu  al  dlui  P.  P.  Panaiteşcui  L’influence  de  Pierre  Mo- 
gila  dans  Ies  Principautea  roumaines,  tn  „Melanges  de  l'ecole  roumaine  en  France", 
Paris,  1926.  I  p,  16, 

1  T.  M.  Popescu;  Recenzia  lucrării  lui  G.  Karmiris  ’Opite>§0^[a  Y.<xi  TCpOtsa- 
TaVttOJi^î,  ta  „Bis.  Ort.  Rom"  1938. 

1.  Cele  patru  patriarhate  ale  epocii  ecumenice  (Con- 
stantinopol,  Alexandria,  Antiohia  şi  Ierusalim)  şi  cele  5 
biserici  autocefale  (Cipru,  Sinai,  Pec,  Târnova  şi  georgiană) 

2.  Biserica  Românească 

3.  „  din  Polonia  şi  Rusia, 

încă  de  multă  vreme,  cele  patru  patriarhate  şi  cele  5 
biserici  autocefale  încăpuseră  mai  mult  pe  mâna  Grecilor 
şi,  fiindcă  toate  acestea  teritorii  erau  ocupate  de  Turci, 
situaţia  lor  era  din  cele  mai  jalnice.  Din  cele  peste  8C0  de 
episcopate  pe  care  epoca  ecumenică  le  cunoscuse  în  Orient, 
abia  mai  rămăseseră  acum  vreo  sută,  cele  mai  multe  fiind 
însă  numai  cu  numele,  titularii  lor  colindând  ţările  române  şi 
ruse  după  milă  şi  după  cârji  vlădiceşti,  când  acestea  se  pre¬ 
zentau  mai  ,, rodnice"  decât  cele  de  unde  plecaseră.  Mita, 
peşcheşul  şi  haraciul,  pe  care  Vizirii  nesătui  le  cereau 
prea  mulţilor  candidaţi  ce  se  îmbulzeau  la  ocuparea  vlă- 
diciilor,  nu  se  mai  terminau,  E  firesc  ca  în  astfel  de  îm¬ 
prejurări  aceşti  ierarhi  să  nu  stea  în  scaun  câte  odată  nici 
măcar  ani  sau  luni.  Cu  dispariţia  împăraţilor  bizantini, 
ierarhii  greci  sunt  în  căutare  de  noi  patroni.  Prin  mijloace 
pe  care  Fanarul  şi  situaţia  lor  pe  lângă  sultan  li  le  puneau 
la  dispoziţie,  ei  au  încercat  să  ocupe  şi  să  grecizeze  o  foarte 
bună  parte  şi  din  ierarhia  sârbă  şi  bulgară. 

Mai  rămânea  Biserica  Românilor  şi  a  Slavilor  nordici. 

La  noi,  situaţia  privilegiată  de  quasi-independenţă  a 
Principatelor,  a  făcut  ca  în  cea  mai  mare  parte 
ierarhii  şi  conducătorii  spirituali  ai  poporului  să  fie  Ro¬ 
mâni,  Dar  mai  e  şi  altceva.  Leagăn  de  adăpost  al  nau¬ 
fragiaţilor  sârbi  şi  bulgari,  ţările  noastre  au  primit  sute  de 
ierarhi  greci,  au  alinat  dureri  şi  au  astupat  lipsuri  materiale 
în  tot  orientul  ortodox.  Pentrucă  — -  şi  aici  este  măreţia 
inter-ortodoxă  a  trecutului  nostru  şi  deci  în  strânsă  legă¬ 
tură  şi  cu  ceeace  ne  preocupă  —acum,  după  încetarea  patro¬ 
najul  bizantin,  bulgar  şi  sârb  şi  înainte  de  a  începe  cel 
rusesc,  (durere !  atât  de  repede  devenit  panslavism),  patro¬ 
najul  românesc  a  fost  cel  mai  real  şi  mai  statornic  în 
întreagă  istoria  Ortodoxiei  răsăritene. ' 


1  Vezi  lucrarea  lui  N.  Iorga  r  Byzance  apres  Byzance,  Paris-Bucarest,  1935  şi 
mai  nou  lucrarea  noastră:  Ajutoarele  româneşti  la  sf.  Munte,  Sibiu,  1941,  Introducere. 

Imperiul  moscovit,  deşi  nutrea  pretenţii  de  moştenitor 
al  Bizanţului  şi  lua  alură  de  a  IlI-a  Romă,1  încă  nici  nu 
se  scuturase  bine  de  asuprirea  asiatică  a  Tătarilor  şi  nu 
lichidase  deplin  procesul  epocii  de  tulburări  a  falşilor  Di- 
mitrii  (1598-1616),  sub  care  se  înfăţişa,  pentru  prima  oră 
masiv,  contactul  moscovit  cu  lumea  apusului,  pentru  a  se 
putea  erija  în  protector  al  ortodoxiei.  E  drept  că  după 
grele  încercări  —  la  care  lupta  Suediei  protestante  şi  a 
căzăcimii  ortodoxe  au  avut  partea  leului  —  statul  moscovit 
ajunge  imperiu,  în  stare  să  înfrunte  cruciada  pe  care  ie¬ 
zuitul  A.  Possevino  l-a  făcut  pe  Ştefan  Bathory  s'o  pornească 
împotriva  lui. 2  Dar  până  să-şi  regăsească  Rusia  echilibrul 
de  pe  urma  acestor  încercări,  soarta  ortodoxiei  a  trebuit  să  se 
decidă  în  altă  parte:  în  Ucraina  polonă.  Abia  după  ce 
politica  de  catolicizare  a  Poloniei,  politică  ce  va  duce  la  însaş 
desfiinţarea  statului  polon, 3  va  sili  pe  Ucraineni  şi  pe  Cazaci 
să  ceară  anexarea  la  imperiul  moscovit,  abia  atunci  Ţarul 
tuturor  Rusiilor  îşi  va  lua  în  serios  rolul  lui  de  protector 
al  popoarelor  ortodoxe.  Prima  jumătate  a  veacului  XVII 
este  însă  epoca  de  aur  a  Bisericii  şi  a  poporului  rutean, 
epocă  ce -şi  va  revărsa  binefacerile  ei  culturale  şi  spiri¬ 
tuale,  datorită  intermediului  român,  peste  întreagă  ortodoxia 
atât  de  oropsită  a  vremilor  acelora, 

Sigur  că  opera  de  polonizare  a  Ucrainenilor  şi  Litua- 
nilor  începuse  în  Polonia  imediat  după  ce  Iagelonii  (1413) 
măriseră  atât  de  considerabil  statul  lor.  Ea  s’a  făcut  însă 
mai  mult  graţie  sistemului  medieval  al  organizaţiei  apusene 
catolice  aduse  din  Brandenburg,  sistem  care  avea  să  în¬ 
locuiască  în  curând  existenţa  principatelor  şi  a  oraşelor 
autonome  (vietsche)  din  vechea  organizaţie  rusească.  Şleahta 
nobililor  —  în  fruntea  lor  episcopii  catolici  ajunşi,  ca  pre¬ 
tutindeni  în  apus,  în  vârful  piramidei  senioriale  —  hotăra 
de  acum  de  soarta  ţării.  La  posturile  de  Hatman  (Hauptmann) 
cu  puteri  militare  şi  judecătoreşti  nelimitate  şi  de  voevod 


t  Schaeder ;  Moskau  das  drile  Rom,  Haraburg  1929. 

5  Platonov  s  o.  c.  p,  497, 

*  Karl  Volker ;  Kirchengeschichtc  Polens,  Wien  1930  introducere.  Vezi  mai 
pe  scurt  aceleaşi  constatări  ale  Iui  K.  Volker  in  colecţia  „Ekklesia"  editată  de  S- 
Schultze,  voi.  V :  Die  evangelischen  Kirchen  in  Polen,  Leipzig,  1938,  p,  40, 

provicial  nu  se  putea  ajunge  decât  dacă  erai  nobil.  Dar  nici 
cel  mai  mărunt  drept  civil  nu-1  aveai  decât  dacă  puteai 
presta  jurământ  şi  acte  de  cult.  Aşa  ceva  puteau  numai 
catolicii,  ceilalţi  „dissidentes"  (protestanţii)  şi  ,  .schismaticii'* 
fiind  doar  pur  şi  simplu  toleraţi,  întocmai  ca  şi  la  noi  în 
Ardeal.  Nu  mai  vorbesc  de  drepturile  profesionale,  pe  care 
le  putea  avea  poporul  în  conducerea  municipală.  Ele  erau 
ca  şi  inexistente,  dacă  nu  erai  catolic.  1  Vexaţiunile  Curiei 
papale  şi  sentinţele  prelaţilor  catolici,  deveniţi  judecători 
de  tribunale,  erau  în  floare, 2  cum  recunosc  înşişi  istoricii 
catolici.  E  drept  că  Luteranii,  Calvinii  şi  Fraţii  Boemi  —  într'o 
vreme  chiar  şi  unitarienii  şi  anabaptiştii  —  îşi  câştigaseră, 
datorită  în  mare  parte  sprijinului  din  afară,  privilegii  destul 
de  mari, 3  încât  spre  a  se  mai  putea  menţine  conducerea 
catolică  peste  acest  stat  atât  de  poliglot  —  mai  ales  din  clipa 
uniunii  personale  a  Lituaniei  cu  Polonia  (Lublin,  1569)  — 
a  trebuit  să  fie  chemaţi  Iezuiţii  (1564).  Acum  polonizarea 
prin  catolicizare  progresează  văzând  cu  ochii.  Nu  se  putea 
ajunge  astfel  în  nici  o  slujbă  şi  sub  nici  un  scut  al  legii, 4 
Ortodocşii  pierduseră  nobilimea  şi  ajunseră  la  sapă  de 
lemn.  Doar  câteva  familii  (Principele  Constantin  de  Os- 
trog,  Coribut  Visnieveţki,  etc).  mai  rămăseseră  să  patro¬ 
neze  pe  ortodocşi. 

Doi  factori  puternici  intervin  însă  acum  în  favorul  orto¬ 
docşilor;  frăţiile  laice  şi  Cazacii.  Potrivindu-se  cu  sistemul 
municipal  al  hanselor  apusene,  Corporaţii  de  credincioşi  orto¬ 
docşi  din  Liov  (Lemberg)  reuşesc  pe  la  1539,  la  intervenţia  pa¬ 
triarhilor  Constantinopolului  —  unirea  din  Florenţa  (1439)  n'a 
dăinuit 5  —  să  se  constituie  într'o  organizaţie  ortodoxă 
Bratstva,  căreia  în  acelaş  an  i  s'a  adaos  o  Episcopie 
(continuare  a  mitropoliei  de  Halici),  iar  prin  1556  o 
şcoală.  Sigur  că  din  primele  clipe  vedem  pe  Voevozii  ro- 


1  Hanîsch  Erdmann :  Dîe  Geschichte  Polens,  Bonn  u.  Leipzig  1923  p.  120  sq. 
167  sq,  200  etc. 

2  Dom  Ch,  Pouletî  Histoire  du  christianisme,  fasc.  XX-XXI,  (Paris  1939)  p.  880. 
*  Vezi  minunata  lucrare  a  aceluiaş  KarI  Vâlkeri  Kircbengeschichte  Polens. 

Wien,  1930,  passim  (bibliografie  bogată). 

4  Vezi  descrierile  lui  M,  Hrusevschi  t  AbregS  de  l'histoire  de  l’Ukraine,  Paris 
1920  p.  60  şi  urm. 

5  W.  Ziegler :  Die  Florentinen  Union  im  slavischen  Raum,  Wiirzburg  1940. 

mâni  patronând  aceste  institute,  1  care  ajunseră  pe  Ia  1580 
să  dea  cărţi  şi  să  fie  puternice  bastione  de  rezistenţă  orto¬ 
doxă  şi  de  formare  religioasă  2 3.  Intervine  însă  lovitura  cea 
mare,  pe  care  o  provocaseră  marile  cuceriri  ale  lui  St, 
Bathory:  unirea  dela  Brest-Litovsk  (1595-6),  Planul  papilor 
Grigorie  XIII,  Climent  VIII  şi  Urban  VIII  de  a  câştiga  pe  Ruteni, 
iar  prin  ei  şi  pe  Ruşi,  cum  recomanda  şi  se  străduia  ma¬ 
rele  iezuit  Antonio  Possevino,9  s'a  împlinit  aşa  cum  ştim, 
atunci  când  semnăturile  în  alb  ale  ierarhiei  şi  delegaţilor 
ortodoxiei  rutene  au  fost  aduse  la  Roma  (Dec,  1595).  Gu¬ 
vernul  a  făcut  dintr'o  schismă  o  biserică  uniată,  care  avea 
să  preia,  cu  forţa  şi  cu  sprijinul  celui  mai  slugarnic  ucenic  al 
iezuiţilor,  al  regelui  Sigismund  (1587-1632), 4 * *  toate  episco¬ 
piile  şi  locaşurile  de  cult  ale  Ortodocşilor.  Timp  de  40  de 
ani  Ortodocşii  au  trebuit  să  îndure  silniciile  aşa  de  cuno¬ 
scute  în  istorie,  căci  nobilimea  îi  părăsise,  iar  intervenţiile 
trimişilor  Constantinopolei,  ca  şi  cele  de  departe  ale  unui 
Meletie  Pigas  sau  Ciril  Lucaris,  s'au  dovedit  prea  slabe. 

Al  doilea  factor  care  intervine  în  joc  sunt  Cazacii,  Dor¬ 
nici  de  libertate  şi  nestabili  ca  aşezare  şi  orientare  politică, 
ei  nu  s’au  declarat  mulţumiţi  că  atunci  când  s'au  unit  cu 
Polonia  (1569)  abia  6000  dintre  ei  au  fost  „înregimentaţi'1 
în  armata  salariată  a  Poloniei.  Nerecunoscându-li-se  aristo¬ 
craţia  lor  de  lege  ortodoxă  şi  venind  pe  la  ei  de  acum  tot  mai 
mulţi  nobili  catolici  din  centrul  Poloniei  —  sigur  însoţiţi  de 
cămătarii  evrei,  necesari  în  finanţarea  operit  de  colonizare  şi 
exploatare  a  noilor  ferme  din  sud-estul  polonez  —  şi  de 
multe  ori  nerecunoscându-li-se  nici  serviciile  de  arme,  pe 
care  deatâtea  ori  aceşti  haiduci  ai  Cataractelor  Niprului 
(Sietsch  Zaporojska-Zaporojeni)  le  aduseseră  Rzecz-Pospolitei 
(Poloniei  refăcute),  Cazacii  s’au  însingurat  în  viaţa  lor  socială 
şi  religioasă,  devenind,  prin  multele  lor  răscoale,  dinamita 


1  încă  Lăpuşneanu  e  socotit  ctitorul  bisericii  Uspeni  din  Liov.  C.  C.  Giurescu . 
Istoria  Românilor  ed.  II  voi,  II  p,  I,  p.  191. 

2  Despre  Academia  de  Ostrog,  împreună  cu  tipografia  de  lângă  ea,  ridicate 
de  Prinţul  C-tin  de  Ostrog  (1575-80),  vom  vorbi  in  alt  loc  mai  pe  larg, 

3  Putea  exclama  Urban  VIII  atunci;  „O,  iubiţii  mei  Ruteni!  Prin  voi  am  să 

câştig  eu,  în  sfârşit,  şi  marele  popor  al  Ruşilor  schismatici  I"  Aceeaş  exclamare  o 

făcu  şi  faţă  de  Suedezi. 

'  Pastor:  Geschichle  der  Păpste,  Freiburg  i  B,  1927,  XI,  p.  406  sq. 

care  va  arunca  în  aer  şubredul  conglomerat  al  statului 
catolic  polonez- 1  E  drept  că  pe  la  1648  se  întărise  şi  Rusia 
ortodoxă  a  Romanovilor  destul  de  tare  spre  a-i  ispiti  să 
i  se  alăture.  De  aceea,  când,  după  lupte  grele  de  multe  de¬ 
cenii,  titularul  Mitropoliei  ortodoxe  restaurate  şi  recunos¬ 
cute  a  Kievului  ajungea,  în  sfârşit,  să-şi  câştige  şi  el  loc 
în  senat  (1649),  va  fi  prea  târziu :  Ucraina  gravita  de  mul¬ 
tişor  spre  Moscova. 

Până  să  ajungă  însă  această  gravitare  fapt  împlinit, 
din  clipa  când  conflictul  polono-cazac  se  desemna  în  toată 
limpezirea  lui  şi  până  la  tratatul  dela  Perejaslav  (Ian.  1654), 
când  se  hotăra  anexarea  la  Rusia,  se  încadrează  epoca  de 
mare  lucrare  ortodoxă  în  Polonia,  susţinută  mai  ales  cu 
ban  român  şi  îndeplinită  tot  de  un  român :  Petru  Movilă. 

In  trei  puncte  mari  se  concentrează  opera  mitropo¬ 
litului  Petru  Movilă: 

1.  câştigarea  unei  situaţii  de  drept  pentru  Biserica 
ortodoxă  polonă, 

2.  formarea  unui  cler  cult,  care  să  facă  faţă  atacurilor 
uniate  şi  catolice,  şi 

3.  întărirea  vieţii  dogmatice  şi  liturgice  pe  poziţiile 
tradiţiei  ortodoxe  („Mărturisirea  ortodoxă"  şi  „Trebnicul"). 

Credem  că  nu  exagerăm  deloc  când  afirmăm  că  aproape 
toate  aceste  puncte  Ie-a  realizat  prin  intermediu  românesc. 
Ierarhia  ortodoxă  sdruncinatâ  de  Unirea  din  1595-6  a 
fost  refăcută  în  1620  (chiar  dacă  ea  nu  fu  necunoscută  de 
stat),  creată  de  patriarhul  de  Ierusalim  Teofan  când  se  în¬ 
torcea  în  Rusia,  Mitropolitul  Iov  Borecki  cu  cei  4  sufragani 
ai  săi  au  putut  să  se  menţină  numai  datorită  sprijinului  ar¬ 
mat  de  fiecare  zi  al  Cazacilor.  Au  trebuit  să  vină  relaţiile  şi 
prestigiul  mare  de  care  se  bucura  Petru  Movilă  spre  a  se  putea 
câştiga  drepturi  şi  scut  legal  acestei  biserici.  Că  încă  de  zeci 
de  ani  înainte  voevozii  Moldovei  erau  cei  mai  buni  pro¬ 
tectori  şi  apărători  ai  ortodocşilor  din  Polonia,  e  un  lucru 
prea  cunoscut. 2  Relaţiile  de  rudenie  create  de  un  Lăpuş- 
neanu  şi  de  un  Ieremia  Movilă  cu  tot  ce  avea  mai  ales 
aristocraţia  polonă,  ca  şi  formarea  unui  puternic  partid 


1  M,  Hrusevski  o.  c.  65-80.  2  Vezi  mai  pe  larg  în  studiul  anunţat. 

polon  în  Moldova 1  —  spre  a  nu  mai  pomeni  de  multele 
daruri  ce  curgeau  dela  Lăpuşneanu  încoace  spre  Biserica 
Moldovenească  a  Uspeniei  din  Liov,  spre  cele  din  Moghilău, 
din  Vîlna  şi  din  alte  oraşe  —  sunt  tot  atâtea  fapte  care 
explică  de  ce  istoriografia  rusă  socoteşte  călugărirea  lui  Petru 
Movilă  ca  un  eveniment  extraordinar  în  istoria  poporului 
rutean  2  Nu  numai  că  principele  Constantin  de  Ostrog  fusese 
naşul  vărului  său  Constantin,  3  dar  când  verişoarele  şi 
nepoatele  Mitropolitului  Petru  ţineau  în  căsătorie  pe  cance¬ 
larii,  hatmanii  şi  voevozii  cei  mai  cu  vază  şi  când  el 
însuş  îşi  câştigase  cultura  sa  europeană  în  casa  eroilor 
Joîkievski  şi  Hodkievicz,  atunci  nu  ne  mirăm  că  mai  aju- 
tându-1  şi  cancelarul  Lituaniei  Radziwill,  a  reuşit  ca  în 
compania  de  alegere  ca  rege  a  lui  Vladislav  IV  (1632) 
să-i  asigure  acestuia  în  aşa  fel  reuşita,  încât,  ca  recuno¬ 
ştinţă,  să  i  se  acorde  tot  sprijinul  pentru  refacerea  Bise¬ 
ricii  sale-  însuş  actul  de  numire  va  vorbi  de  el  ca  de  fiul 
Voevodului  Moldovei. 

Nu  mai  puţin  se  slujeşte  de  ajutor  românesc  şi  în  rea¬ 
lizarea  celeilalte  mari  opere :  ridicarea  nivelului  de  cultură 
a  clerului  său.  Nu  numai  că  unii  dintre  cei  mai  buni  cola¬ 
boratori  ai  săi,  ca  fraţii  Berindei,  au  fost  Români,  încât  cro¬ 
nicarul  Jerlic  l-a  acuzat  că  tot  timpul  păstoriei  sale  el 
s’a  lăsat  înconjurat  de  „slugi  valahe",  4  dar  şi  cheltuelile 
enorme  cu  care  a  putut  pune  pe  picioare  şcoala  din  Lavra 
Peşterilor  şi  mai  târziu  (1635)  pe  cea  din  Bratska  (a  Fră¬ 
ţiei  de  Kiev)  spun  adeseori  că  le-a  luat  numai  din  marea 
sa  avere  moştenită  dela  părinţi. 5 

In  chip  şi  mai  strălucit  se  dovedeşte  însă  binefăcător 
sprijinul  românesc  atunci  când  ne  gândim  la  faptul  că 
numai  datorită  intervenţiei  lui  Vasile  Lupu  s’a  putut  da  răs¬ 
punsul  pan-ortodox  al  mărturisirii  de  credinţă,  aprobată 


1  P.  P.  Panaitescu ;  Influenta  polonă  in  opera  lui  Gr.  Ureche  şi  Miron  Costin, 
In  „Analele  Acad.  Române"  secţia  ist.  s.  III,  t.  IV  1925,  p.  155  şi  urm. 

2  Vezi  studiul  din  rev.  „Voskresnoe  Ctenje"  Kiev  1864,  tradus  în  rom,  de 
Teoctisl  Scriban  şi  publicat  de  C.  Hrbiceanu  în  rev,  „Bis.  Ort,  Rom".  1909  p.  543  şi  urm. 

3  Hurmuzaki:  Documente  supl.  II,  p.  352-3, 

1  Letopiseţul  lui  Jerlic,  Ia  Haşdeu,  Arhiva  istorică  a  României  II.  12-13.. 

5  Macarie:  Istorva  russkoi  cerkvj  XI  404. 

în  sinodul  dela  Iaşi, 1  operă  prin  care  Petru  Movilă  a 
fixat  poziţia  ortodoxiei  atât  faţă  de  protestantism  cât  şi  faţă 
de  romano-catolicism. 2 *  Dacă  în  această  lucrare  a  lui  Petru 
Movilă  se  vede  mai  mult  combaterea  calvinismului  şi  în 
speţă  a  mărturisirii  apărute  sub  numele  lui  Ciril  Lucaris  la 
Geneva  (1629  —  1633),  nu  e  mai  puţin  adevărat  că  la- 
împlinirea  centenarului  (1540-1640)  de  asalturi  piezişe  pe 
care  Iezuiţii  le  dăduseră  ortodoxiei  atât  de  greu  îngenun- 
chiate.  Petru  Movilă,  chiar  dacă  le  apare  întru  câtva  tri¬ 
butar  ca  formaţie  intelectuală  şi  ca  metode,  *  va  fi  cel  mai 
înverşunat  duşman  al  lor  şi  al  uneltelor  lor,  uniţii. 

Să  ne  gândim  numai  la  toată  strădania  celor  5  ani  de 
conducere  în  grad  de  arhimandrit  a  destinelor  Lavrei  Pe- 
cerska  şi  a.  celor  15  ani  de  pastoraţie  arhierească.  Cunos¬ 
când  la  perfecţie  mijloacele  de  luptă  ale  iezuiţilor  şi  uniţilor. 
Mitropolitul  Petru  a  ştiut,  cu  metode  folosite  de  înşişi  adver¬ 
sarii  săi  —  şcoli,  cărţi  de  polemică  şi  de  aprofundare  teolo¬ 
gică  ortodoxă,  dar  mai  ales  cu  o  luptă  diplomatică  orien¬ 
tată  în  cadrul  statului  polon  de  atunci4  —  să  se  ridice 
deasupra  încercărilor  şi  să  lase  la  moartea  sa  (23  Dec* 
1646)  o  Biserică  refăcută  şi  puternică-  Nu  e  mai  puţin 
adevărat  că  a  fost  necesar  şi  la  el  ca  şi  la  marele  său 
prieten  din  Constantinopol,  Ciril  Lucaris,  să  se  spriji- 
nească  şi  pe  ajutorul  de  luptă  comună  pe  care  i  l-au 
putut  da  cercurile  protestante  din  Polonia,  ajunse  încă  de 
mult  la  o  situaţie  de  drept  destul  de  avansată.  Atâta  doar 
că  Petru  Movilă  n'a  mers  atât  de  departe  în  cultivarea 
acestei  prietenii,  cum  a  mers  Ciril  Lucaris.5  Ba  într’o 
anumită  măsură  am  putea  vorbi  chiar  de  prietenii  mari 
ale  lui  Petru  cu  destui  catolici,  câştigaţi  prin  înrudire. 


1  Mâi  ales  pe  urma  cercetărilor  lui  P.  P,  Panaitescu :  L'infiuence  etc, 
credem  că  nu  va  suna  prea  aspră  judecata  Iui  N.  Iorga,  privitoare  la  activitatea  ace¬ 
stui  „fiu  pierdut  al  neamului  nostru".  Iorga ;  Istoria  literaturii  româneşti  I  p,  321. 

2  Malvy-Viller :  La  confession  orthodoxe  de  Pierre  Mogila,  Rome  1927,  p. 
XVI1I-XLUI. 

*  Vezi  pe  larg  in  studiul  anunţat. 

4  P.  P.  Panaitescu :  L'influence  de  Pierre  Mogila  dans  Ies  principautâs  rou- 
maines,  p.  7 — 8, 

5  Teodor  M.  Popescu:  Recenzia  cărţii  lui  Karmiris  :  ’OpdoS&ţfc?  XGC l  îTpoteff— 
taVTOfioj  in  „Bis.  Ort.  Rom,“  1937  şi  aparte  p.  8 — 9. 

fără  a  merge  însă  pân’acolo  încât  să  credem  calomniilor 
uniate  şi  catolice,  că  Petru  ar  fi  cerut  unirea  cu  Papa 
dela  Roma ! 1  In  orice  caz,  el  s'a  făcut  tuturor  toate  şi  a 
salvat  Biserica  sa  de  toate  primejdiile. 

Natural  că  am  fi  nedrepţi  dacă  am  atribui  numai  lui 
meritul  atât  de  mare  al  refacerii  ortodoxiei  înainte  de 
1650,  Biserica  grecească  (a  patriarhatelor)  dăduse  încă  de 
multă  vreme  bărbaţi  mari,  în  stare  să  înscrie  pagini  de 
glorie  în  ortodoxia  aşa  de  încercată  a  vremilor  acelora. 
Patriarhi  ca  Ieremia  II  şi  Ciril  Lucaris  de  Constantinopol, 
Meletie  Pîgas  şi  Mitrofan  Critopol  de  Alexandria, 
Teofan  şi  mai  târziu  Dosoftei  de  Ierusalim,  iar  din  tabăra 
teologilor  Meletie  Sirigul,  marele  dascăl  al  Patriarhiei  ecu¬ 
menice,  sunt  tot  atâtea  figuri  mari  în  istoria  întregii  or¬ 
todoxii,  cei  dintâi  având  meritul  de  a  fi  trezit  în  lumea 
slavo-română  rezistenţa  faţă  de  atacurile  altor  confesiuni 
(prin  hirotoniri  de  vlădici,  prin  scrisori  de  încurajare,  prin 
întemeieri  de  şcoli,  etc.),  iar  acesta  din  urmă,  Meletie  Si¬ 
rigul,  prin  cunoştinţele  şi  judecata  lui  adâncă,  ajutând  la 
redactarea  definitivă  a  mărturisirii  ortodoxe  şi  a  altor  lu¬ 
crări  de  importanţă  ale  vremii, 

E  de  subliniat  însă  că  nici  lucrările  acestor  ierarhi, 
adesea  fără  scaune,  şi  a  teologilor  greci  încrezuţi  de  a 
avea  numai  ei  toată  ştiinţa  teologiei, 2  şi  nici  opera  atât 
de  binefăcătoare,  dar  la  început  atât  de  mărginită  la  lu¬ 
mea  slavă,  a  lui  Petru  Movilă  n'ar  fi  ajuns  bun  comun 
pentru  toată  ortodoxia  de  nu  ar  fi  fost  politica  de  impe¬ 
rialism  creştin  ortodox  pe  care  o  duceau  Voevozii  Princi¬ 
patelor  române  şi  în  deosebi  Domnitorul  de  atunci  Vasile 
Lupu. 

Următor  unui  Neagoe  Basarab  în  sprijinirea  întregului 
Orient  căzut  sub  păgâni  şi  stând  în  contact  cu  cei  mai 
buni  dascăli  şi  ierarhi  ai  ortodoxiei  timpului,  ca  unul  care 
schimba  şi  dojenia  cum  voia  pe  vlădicii  ahtiaţi  de  tronuri 
din  întreg  Răsăritul  grec3,  Vasile  Lupu  stătea  însuşi  în 

1  Malvy-Viller :  La  Confession  orthodoxe  de  F.  Mogila,  p.  XVII.  Asupra 
acestui  punct  vom  mai  reveni. 

2  Vezi  pe  scurt  la  P.  P.  Panaitescu :  L'inlluence:  p,  78 — 81. 

*  N,  lorga ;  Vasile  Lupu  ca  următor  al  împărajilor  de  Răsărit  in  tuielarea  pa¬ 
triarhiei  de  Constantinopol  şi  a  Bisericii  ortodoxe,  in  „Anale”  1913  s.  ist.  p.  207 
.  şi  urm, 

legătură  şi  cu  ortodoxia  slavă  a  Răsăritului,  Văzând  con¬ 
flictul  între  cele  două  lumi,  greacă  şi  slavă,  apreciind  pe 
de  altă  parte  situaţia  extraordinar  de  gravă  în  care  se 
afla  Biserica  ortodoxă  încolţită  de  catolicism  şi  de  pro¬ 
testantism,  convoacă  sinodul  dela  Iaşi  (Sept. — Oct,  1642), 
spre  a  lua  măsuri  de  salvare.  Ori  cum  ar  fi  socotit,  ca 
sinod  pan-ortodox1  ori  ca  simplu  sinodastru2  sau  ca  mo¬ 
deste  conferinţe  teologice, 3  sinodul  de  la  Iaşi  va  rămâne 
în  istoria  bisericii  răsăritene  unul  din  cele  mai  universale 
şi  mai  importante  fenomene  dela  desbinarea  ei  încoace. 
Cu  toate  că  în  veacul  XVII  au  fost  în  total  nu  mai  puţin 
de  6  sinoade  în  Biserica  ortodoxă,  toate  în  legătură  cu 
atitudinea  ortodoxiei  faţă  de  Protestantism 4  şi  cu  toate  că 
mai  ales  cel  dela  Ierusalim  (1672),  ţinut  sub  conducerea 
marelui  apărător  al  ortodoxiei,  patriarhul  Dosoftei,  a  depăşit 
prin  condiţiile  externe  —  mulţimea  participanţilor,  pro¬ 
cese  verbale  păstrate,  etc,  —  pe  cel  dela  Iaşi,  cu  toate 
acestea  sinodul  din  capitala  Moldovei  întrunea  pentru  prima 
dată  la  un  loc  toate  cele  3  mari  ramuri  ortodoxe :  grecească, 
românească  şi  slavă.  De  aceea  strădania  Voevodului  Moldovei 
de  a  avea  pe  lângă  el  în  sinod  —  altfel  legăturile  erau 
continue  şi  cu  lumea  slavă  şi  cu  cea  greacă  —  întocmai 
ca  un  Constantin  cel  Mare,  cum  va  fi  numit  de  panegi- 
riştii  timpului,  pe  reprezentanţii,  putem  zice  aproape  ai 
întregii  ortodoxii,  câştigă  semnificaţie  simbolică,  mai  ales 
pentru  vremile  noastre. 

Iată  de  ce  ne  plecăm  smeriţi  în  faţa  faptei  româ¬ 
neşti  de  acum  300  de  ani,  când  prin  prestigiul  şi  credin- 
cioşia  românească  a  putut  fi  salvată  ortodoxia. 

_  (SQ) 

1  Intre  alţii,  Melchisedec;  Biserica  ortodoxă  în  luptă  cu  Protestantismul,  in 
Analele  Acad.  Rom,,  Seria  II,  tom.  XII,  Buc.  1893,  p.  27 — 29, 

2  Ayaton :  Monumentsauthentiquesde  Ia  Religion  des  Grecs,  Ia  Haye  1708,  p, 
361-2,  Hurmuzaki :  Documente,  voi.  I,  1,  p.  668, 

3  Malvy — Viller  o.  c,  p.  XLVII  sq, 

4  Vezi  Iruraoasa  şi  voluminoasa  lucrare  a  lui  1.  Karmiris:  ’OpfroSoţta 
7cpoteotavucr|Jt<5s  1  (Atena,  1937],  p.  232—274,  Sigur  că  trebuia  să  fie  pomenit  şi 
sinodul  din  Iaşi  1645,  convocat  de  mitr.  Varlaam,  Vezi  Melchisedec  o,  c,  p.  58  sq, 

Preot  Dr.  ILARION  V.  FELEA 

Profesor  Ia  Academia  teologică  din  Arad 

Duminecă  în  18  Ianuarie  1942,  dl  prof.  Emil  Pop  dela 
Facultatea  de  Ştiinţe  din  Timişoara  a  conferenţiat  în  sala 
de  expoziţii  a  Palatului  Cultural  din  Arad  despre  „Nemu¬ 
rirea  materiei  vii",  un  titlu  paradoxal  ce  conţine  o  contra¬ 
dicţie  pe  care  un  om  de  ştiinţă  n'o  poate  susţine,  fără  să 
depăşească  limitele  ştiinţei.  Materia  în  sine  nu  este  nici  vie, 
nici  nemuritoare.  Ea  se  alcătueşte  din  92-93  elemente  care 
se  află  în  toate  corpurile  organice  şi  anorganice,  în  com¬ 
binaţii  infinite  şi  după  planuri  ştiinţific  şi  anticipat  gândite. 

Duminecă  în  8  Februarie  1942,  dş.  prof.  Raluca  Ripan 
dela  Facultatea  de  Ştiinţe  din  Timişoara,  a  vorbit  despre 
„Viaţa  unei  ştiinţe:  Chimia"  (istoric,  înfăptuiri  moderne  şi 
perspective  de  viitor.)  Dsa  a  declarat  între  altele  că  mis¬ 
terul  principiului  vital  a  fost  înlăturat  din  corp,  că  toate 
funcţiunile  corpului  au  cauze  şi  combinaţii  chimice,  chiar 
şi  dragostea,  şi  că  în  viitor  vom  ajunge  prin  desvoltarea 
chimiei  să  transformăm  „otrava  în  hrană  şi  moartea  în  viaţă". 

Luni  în  9  Februarie  a  vorbit  dl  Cornel  Radu  din  Arad 
despre  „Politica  demografică  în  Italia";  creştineşte :  despre 
creaţiune  şi  despre  datoria  noastră  de  a  preţui  şi  spori 
capitalul  biologic  al  neamului. 

Duminecă  în  15  Februarie  1942  a  vorbit  tot  la  Pala¬ 
tul  Cultural  dl  prof.  A.  Maior  dela  Facultatea  de  Ştiinţe 
din  Timişoara,  despre  „Curente  noui  ştiinţifice".  Conferinţa 
aceasta,  ca  şi  cea  a  dlui  Dr,  C.  Radu,  a  fost  încadrată  deplin 
în  doctrina  creştină  despre  lume  şi  viaţă. 

Prin  urmare,  patru  bărbaţi  de  ştiinţă  vorbesc  în  rapor¬ 
turi  deosebite  faţă  de  religie.  Ce-i  mai  interesant,  că  trei 
dela  aceeaşi  facultate  de  ştiinţe  se  pare  că  au  păreri  deo¬ 
sebite  asupra  materiei.  De  aci  necesitatea  de  a  ne  întreţine 

asupra  acestei  probleme  şi  a  stabili  pe  scurt  care  este  ra¬ 
portul  adevărat  dintre  ştiinţă  şi  religie. 

Ce  este  ştiinţa  ?  Răspundem :  studiul  şi  cunoaşterea  ma¬ 
teriei, 

Religia  este  dependenţa  filială  şi  legătura  liberă  de 
iubire  sacră  dintre  Dumnezeu  şi  om,  trăită  intern  prin  su¬ 
flet  şi  extern  prin  cult.  Mai  pe  scurt:  religia  este  iubirea 
lui  Dumnezeu, 

Intre  ştiinţă  şi  religie  poate  să  existe  un  raport  de 
armonie  şi  un  raport  de  disarmonie.  Raport  de  armonie, 
când  datele  lor  nu  depăşesc  limitele  lor,  cum  au  fost  în 
epoca  lui  Pericle,  şi  în  epoca  ecumenică  a  Bisericii.  Raport 
de  disarmonie  şi  desechilibru,  cum  este  în  epocile  crizelor 
de  cultură  şi  desorientare,  în  epocile  de  nelinişte  şi  tul¬ 
burări  sociale,  cum  sunt  cele  de  astăzi. 

Conflictele  dintre  ştiinţă  şi  religie  se  nasc  atunci  când 
de  o  parte  sau  de  alta  se  anunţă  contradicţii  şi  se  fac  in¬ 
cursiuni  în  domenii  străine,  prin  inducţiuni  şi  deducţiuni 
care  depăşesc  observaţia  şi  experienţa;  când  religia  intră 
în  specialitatea  ştiinţelor  şi  când  ştiinţele  enunţă  din  cazuri 
speciale  şi  fragmentare  principii  generale,  prin  care  se  caută 
a  se  stabili  o  concepţie  generală,  materialistă  despre  lume 
şi  despre  om.  Erori  de  acestea  avem  din  vremea  când  unii 
oameni  ai  scolasticei,  înguşti  la  spirit,  se  opilneau  teoriei  he¬ 
liocentrice  a  lui  Copernicus  şi  Galilei;  din  vremea  filoso¬ 
fului  Schelling,  care  blama  natura  că  nu  se  acomodează  cu 
principiile  lui  filosofice  („Cu  atât  mai  rău  pentru  ea,„“ ), 
sau  din  vremea  lui  E.  Haeckel,  care  făcea  din  natură  unicul 
principiu  raţional  al  lumii.  Când  ipoteza  caută  să  se  sub- 
stitue  dogmei  şi  contingentul  absolutului  şi  când  ştiinţa  are 
pretenţia  să  vorbească  despre  „arrier-fond“-ul  lucrurilor, 
sau  religia  se  amestecă  în  investigaţiile  ştiinţei,  sau  când 
se  mai  afirmă  că  tot  adevărul  e  numai  de  partea  ştiinţei 
sau  numai  de  partea  religiei,  conflictul  e  gata, 

O  cauză  a  conflictelor  dintre  ştiinţă  şi  religie  mai  stă 
în  vulgarizarea  ipotezelor,  zise  ştiinţifice,  fără  a  avea  cre¬ 
ditul  şi  pecetea  ştiinţei,  cum  este  darwinismul  materialist, 
teoria  generaţiei  spontanee  sau  a  desvoltării  omului  din 
maimuţă,  comunismul  ateu,  ş.  a. 

In  realitate  şi  în  adevăr  conflictul  dintre  ele  e  numai 
aparent,  deoarece  nici  ştiinţa  nu  este  atât  de  sigură  pe 
afirmaţiunile,  faptele  şi  experienţele  ei,  nici  religia  nu  este 
aşa  de  nesigură  pe  dogmele  ei,  cum  ar  vrea  uneori  să  sus¬ 
ţină  unii  oameni  ai  ştiinţei.  Ştie  toată  lumea  că  simţurile 
înşală,  intuiţia  înşală,  teoriile  înşală,  raţiunea  înşală,  chiar 
şi  cifrele  înşală  (bilanţurile  false,  statisticile  şi  teoria  rela¬ 
tivităţii  sunt  elocvente),  încât  un  bărbat  de  ştiinţă  pozitivă 
ca  H.  Poincare  numeşte  enunţările  ştiinţei  ipoteze  care-şi 
aşteaptă  verificarea.  Dacă  la  acestea  mai  adăogăm  canti¬ 
tatea  „credinţei**  care  există  în  ştiinţă,  avem  tot  dreptul  să 
susţinem  că  ştiinţa  în  general  nu  este  aşa  de  „exactă"  după 
cum  se  crede,  E  exactă  mai  mult  „tactic",  decât  „faptic". 
De  altă  parte,  şi  religia  se  foloseşte  în  bună  parte  de 
aceleaşi  mijloace  de  investigaţie  ca  şi  ştiinţa,  pentru  a-şi 
susţine  principiile :  intuiţia,  raţiunea,  observaţia  şi  experi¬ 
enţa.  Psihologia,  filosofia  şi  istoria  religiilor,  din  acest  punct 
de  vedere,  sunt  ştiinţe  tot  aşa  de  exacte  ca  şi  surorile  lor 
profane.  Erorile  posibile  în  religie  sunt  tot  aşa  de  posibile 
şi  în  ştiinţă;  aşa  încât  din  aceste  puncte  de  vedere  ştiinţa 
nu  se  deosebeşte  de  religie,  nici  religia  de  ştiinţă. 

Se  mai  susţine  că  ştiinţa  are  mai  multă  siguranţă  şi 
veritate  decât  religia.  Ştiinţa  cercetează,  religia  crede  (are 
criteriul  verităţii  afară  de  sine).  In  parte  este  adevărat,: 
deoarece  religia  cuprinde  adevăruri  care  se  primesc  prin 
credinţă,  ca  ideile  despre  Dumnezeu,  suflet,  nemurire,  etc., 
dar  isvorul  şî  temeiul  credinţei  nu  e  numai  în  afară  ci  şi  în 
noi,  în  studii  şi  convingeri,  în  legea  firii  şi  în  lumina  con¬ 
ştiinţei,  prin  care  ajungem  să  credem  în  Dumnezeu,  în  su¬ 
flet  şi  în  nemurire.  Păgânii  au  în  ei  legea  firii  şi  lumina 
conştiinţei;  noi  în  plus :  legea  revelaţiei  şi  a  ştiinţei,  şi  una 
şî  alta  ştiinţific  documentată  şi  experimental  primită  în  suflet. 

Ştiinţa  la  rândul  ei  încă  primeşte  o  mulţime  de  date 
prin  credinţă,  fără  a  le  mai  cerceta.  Le  primeşte  pe  baza 
autorităţii  celor  ce  le  comunică  (nu  măsurăm  toate  distan¬ 
ţele,  nici  nu  controlăm  toate  datele,  etc).  Şi  în  ştiinţă  avem 
dogme  şi  le  credem,  ca  şi  în  religie.  A  putut  ştiinţa  de 
pildă  să  arate  cum  produce  oul  aripile  puilor  şi  cum  de 
toate  formele  plantelor  şi  animalelor  se  află  în  celula  sau 

sămânţa  din  care  se  desvoltă?  Aci  credinţa  sau  neştiinţa 
e  tot  aşa  de  mare,  ba  chiar  mai  mare  decât  în  religie» 

Nici  ştiinţa  nu  poate  trăi  fără  dogme,  ca  şi  religia.  Ce 
este  punctul  (această  „creaţie  din  nimic"),  atomul  (declarat 
atâta  vreme  indivizibil,  azi  e  divizibil),  spaţiul,  energia, 
gravitaţia,  sunt  tot  dogme  şi  taine  ale  ştiinţei.  Ce-i  maî. 
mult :  nu  ştim  nici  măcar  ce-i  materia.  Ştiinţa  se  ocupă  de 
ea  ca  de  un  fenomen,  cum  psihologia  se  ocupă  de  suflet 
fără  să  se  mai  intereseze  de  fiinţa,  existenţa  şi  esenţa  lui. 
Laboratoriile  compun  şi  descompun  materia  fără  să  ne 
poată  lămuri  tainele,  originea  şi  esenţa  ei. 

Se  mai  spune  că  siguranţa  religiei  este  subiectivă  şi 
relativă,  a  ştiinţei  este  obiectivă  şi  absolută.  Dar  cine  mai 
poate  susţine  astăzi  astfel  de  teorii?  Astăzi  trăim  sub  con¬ 
statarea  că  totul  în  lume  este  relaliv.  Pozitivismul  materialist 
este  proclamat  astăzi:  ignorant,  simplist  şi  superficial. 

Absolutul  nu  aparţine  ştiinţei. 

Ştienţiştii,  care  „ştiu  tot  şi  explică  tot",  pentru  cari 
nu  mai  există  misterii  în  natură,  trebue  să  admită  că  mis¬ 
terele  ştiinţei  sunt  tot  aşa  de  mari  ca  şi  ale  universului,  că 
pe  măsură  ce  explicăm  universul,  el  devine  tot  mai  misterios. 
B.  Pascal  aseamănă  ştiinţa  omenească  cu  o  sfera  care  creşte 
neîncetat ;  cu  cât  se  umflă  şi  limitele  ei  se  măresc,  cu  atât 
creşte  şi  numărul  punctelor  de  contact  cu  necunoscutul  şi 
cu  cât  ia  omul  de  ştiinţă  contact  cu  necunoscutul,  cu  atât  îşi 
dă  mai  bine  seama  de  mărimea  şi  splendoarea  operei  divine. 

Cauzele  reale  ale  conflictului  dintre  religie  şi  ştiinţa 
sunt  următoarele:  1.  Absolutismul  scolastic  şi  catolicismul 
medieval,  care  cu  inchiziţia,  terorile  şi  jertfele  lor,  au  lăsat 
în  istorie  urme  neşterse.  Pe  urma  lor  şi  din  atitudinea  lor 
faţă  de  ştiinţă,  se  păstrează  şi  azi  oarecari  resentimente 
faţă  de  religie.  2.  Voltaire,  cu  ura  sa  neîmpăcată  faţă  de 
Biserică  şi  cu  axioma  sa :  Striviţi  infama,  care  a  făcut  atâta 
rău  Bisericii,  3,  E.  Haeckel  cu  teoria  sa  materialistă  despre 
originea  fiinţelor  vii,  declarată  astăzi  cu  totul  antiştiinţifică, 
şi  cu  opera  sa:  Enigmele  universului,  în  care  declară  Bi¬ 
serica  inamicul  patriei  şi  al  civilizaţiei.  4,  Fr.  Nietzsche, 
alt  adversar  fanatic  al  creştinismului,  care  a  răsturnat  şî 
a  căutat  să  refacă  după  criterii  cu  totul  subiective  scara. 

tuturor  valorilor.  5.  Democraţia  politică,  francmasoneria 
înterconfesională,  ateismul  bolşevic,  semitismul,  materialis¬ 
mul,  etc,,  toate  au  creiat  climatul  psihologic  împotriva  re¬ 
ligiei  (mai  pe  larg  vezi  la  I.  Gh.  Savin,  în  Cursul  de  apolo¬ 
getică,  voi.  L  partea  introd.  p.  64-119). 

Dar  despre  conflictul  dintre  religie  şi  ştiinţă  ar  trebui 
să  ne  vorbească  bărbaţii  reprezentativi  ai  ştiinţelor,  crea¬ 
torii  şi  protagoniştii  lor.  Ori,  aceşti  bărbaţi  vorbesc  despre 
e  desăvârşită  armonie  între  religie  şi  ştiinţă. 

Toţi  marii  creatori  ai  ştiinţelor  au  crezut  în  Dumne¬ 
zeu  :  Pascal  creatorul  matematicei,  Newton  al  mecanicei, 
Lavoisier  al  chimiei,  Pasteur  al  bacteriologiei,  Linne  al  bo¬ 
tanicei,  Cuvier  al  geologiei,  CI.  Bernard  al  fiziologiei  şi 
medicinei  experimentale  (numit  de  N,  Paulescu  cel  mai 
mare  spirit  ştiinţific  al  sec.  al  19-lea),  Volta  şi  Ampere  ai 
fizicei,  Galilei,  Copernic  şi  Kepler  ai  astronomiei,  Ranke 
şi  Mommsen  ai  istoriei,  Humboldt  şi  Ratzel  ai  geografiei 
şi  etnografiei,  Descartes,  Leibniz  şi  Kant  ai  filosofiei ;  La- 
place  (admite  pe  Dumnezeu  creator  al  elementelor  prime), 
Darwin  era  deist  (nu  era  ateu),  Rontgen  şi  Curie,  desco¬ 
peritorii  radiumului,  Hertz  şi  Edison,  descoperitorii  undelor 
-pe  care  se  întemeiază  telefonul,  telegraful  şi  radiofonia, — 
cei  mai  mari  creatori  şi  protagonişti  ai  ştiinţelor  moderne : 
matematicieni,  fizicieni,  chimişti,  medici,  naturalişti  şi  as¬ 
tronomi,  toţi  au  crezut  în  Dumnezeu.  (Texte  din  operile 
lor  a  se  ceti  din  Pr,  T.  Chiricuţă :  Rîeligia  omului  de  Şti¬ 
inţă,  prof.  I.  Gh.  Savin :  Curs  de  apologetică  voi.  I,  Pr.  Ne- 
delea  Georgescu :  Despre  existenţa  lui  Dumnezeu  şi  Nemu¬ 
rirea  sufletului,  etc,). 

Dar  raportul  dintre  ştiinţă  şi  religie  se  poate  stabili 
oarecum  şi  statistic,  Profesorul  naturalist  Dr.  E,  Dennert, 
tipăreşte  ca  răspuns  la  „Enigmele  universului"  a  lui  Haeckel 
o  lucrare:  Die  Religion  der  Naturforscher  (Religia  fizicie¬ 
nilor),  care  dela  1897-1925  apare  în  nouă  ediţii,  revăzute 
şi  adăogite  de  autor.  In  opera  aceasta,  el  face  o  anchetă 
printre  oamenii  ştiinţelor  şi  ajunge  la  nişte  rezultate  de  o 
foarte  mare  valoare  documentară  şi  de  convingere.  După 
constatările  lui,  în  veacurile  15-17  se  numără  82  bărbaţi 
de  ştiinţă  (dintre  cari  25  teologi),  cu  faimă  recunoscută  în 

lumea  învăţaţilor.  Dintre  aceştia  80  au  fost  credincioşi 
şi  abia  2  nu  au  putut  să  fie  aflaţi  ce  credinţe  religioase 
au  nutrit. 

In  veacul  al  18-lea,  din  56  bărbaţi  de  ştiinţă  2  sunt 
declaraţi  necredincioşi  (matematicianul  Lagrange  şi  astro¬ 
nomul  Hally],  unul  indiferent  (naturalistul  Buffon),  4  nu 
se  poate  afla  ce  credinţă  au  avut  şi  restul  de  49  inşi  au 
fost  credincioşi.  Şi  să  nu  uităm  că  ne  aflăm  în  veacul 
deismului,  al  raţionalismului  necredincios  şi  al  revoluţiei 
franceze. 

In  veacul  al  19-lea,  „veacul  materialismului  şi  al  ne¬ 
credinţei",  se  numără  430  bărbaţi  de  ştiinţă.  Dintre  aceştia, 
dacă  lăsăm  la  o  parte  113  a  căror  atitudine  religioasă  e 
necunoscută,  10  au  fost  indiferenţi  şi  agnostici,  297  credin¬ 
cioşi  şi  10  atei:  Karl  Vogt,  I.  Moleschott,  F.  A.  Forel, 
K,  Gegenbauer,  Huxley,  Burmeister,  Claus,  H.  Miiller,  Lenc- 
kart  şi  E.  Haeckel,  toţi  naturalişti,  biologi  şi  zoologi.  Intre 
indiferenţi  sunt  număraţi:  fizicianul  F.  D.  Arago,  antropo¬ 
logul  AL  v.  Humboldt,  fiziologii  şi  anatomiştii  E.  Dubois 
Reymond  (cel  cu  enigmele  universului),  Wirchow,  J.  Lu- 
bock  şi  Ch.  Darwin,  toţi  deişti  şi  oameni  neîncadraţi  în 
disciplina  religioasă,  dar  niciunul  ateu  sau  materialist.  Tot 
în  veacul  al  19-lea  mai  face  o  anchetă  M.  Eymien  în  lu¬ 
crarea  :  „La  part  des  croyants  dans  Ies  progres  de  la  Science". 
El  numără  432  figuri  reprezentative  (cu  două  mai  multe 
decât  Dennert),  Dintre  aceştia  se  declară  34  cu  credinţă 
religioasă  necunoscută,  15  indiferenţi  şi  agnostici,  16  atei 
şi  398  credincioşi.  Dacă  însă  ne  referim  numai  1a  iniţiatorii 
de  ştiinţe  şi  restrângem  numărul  lor  la  150,  13  sunt  cu 
atitudine  religioasă  necunoscută  şi  9  indiferenţi  (Poincare, 
Darwin,  ş.  a. ).  Din  restul  de  138 :  5  sunt  atei  (Berthelot, 
întemeietorul  ştienţismului,  chimist,  Suess,  Strassbourger, 
Magendie  şi  Charcot,  psihiatru)  şi  133  credincioşi.  Aşadar 
95%  credincioşi. 

Toate  aceste  cifre  arată  că  raportul  dintre  ştiinţă  şî 
religie  este  de  colaborare  şi  de  înţelegere,  nu  de  excludere 
sau  contradicţie. 

Să  ne  însemnăm  că  anchetele  amintite  privesc  pe  băr¬ 
baţii  ştiinţelor  exacte,  pe  specialiştii  în  matematici,  fizico- 

chimice  şi  ştiinţele  naturale.  Dacă  ar  fi  să  trecem  la  ştiinţele 
istorice  şi  la  disciplinele  filosofice  şi  artistice,  totdeauna 
mai  aproape  de  religie,  balanţa  desigur  ar  trage  şi  mai  mult 
în  favorul  credinţei  religioase. 

Astfel  ajungem  în  pragul  veacului  al  20-lea,  veac  ciudat, 
plin  de  curiozităţi  şi  de  contradicţii.  Practic  şi  politic,  e 
veacul  materialismului  economic  şi  al  maşinismului ;  teoretic, 
e  împotriva  materialismului  şi  mecanicismului ;  e  veacul  na¬ 
ţionalismului  şi  al  spiritualismului.  Cu  el  apare  o  lume 
nouă,  un  veac  de  sbucium  şi  de  lupte  pentru  descătuşarea 
spiritului  din  lanţurile  materiei,  veacul  eliberării  lui  Prometeu, 
In  privinţa  aceasta,  în  cartea  dlui  prof.  univ,  I.  Gh. 
Savin  „Creştinismul  şi  gândirea  contemporană11,  găsim  in- 
formaţiuni  şi  constatări  foarte  interesante  cu  privire  la  ra¬ 
portul  dintre  ştiinţă  şi  religie.  Dsa  e  de  părere  că  armonia 
dintre  ştiinţă  şi  religie  se  restabileşte  destul  de  greu,  dar 
se  restabileşte.  Ştiinţa  veacului  nostru  se  împacă  bine  cu 
ideia  unui  Dumnezeu  creator  şi  combate  ideia  materia¬ 
listă  şi  atee  despre  lume.  Dacă  e  vorba  de  un  conflict, 
acesta  e  între  ştiinţa  materialistă  şi  religie,  conflict  care  a 
existat  şi  va  exista.  Ştiinţa  adevărată  se  apropie  tot  mai 
mult  de  religie  şi  colaborează  cu  ea.  Sistemul  de  explicaţie 
mecanicistă  şi  materialistă  a  lumii  începe  tot  mai  mult  a 
se  învechi  şi  a  se  înlocui  cu  o  concepţie  spiritualistă,  care 
la  unii  bărbaţi  de  ştiinţă  este  deadreptul  creştină.  Crea- 
ţionismul  creştin  şi  evoluţionismul  netransformist  şi  spi¬ 
ritualist  se  împacă  pe  zi  ce  trece.  Nu  se  mai  susţine  ori¬ 
ginea  omului  din  maimuţă,  nici  apariţia  materiei  organice 
din  materia  anorganică,  dar  se  constată  treptat  că  darwi- 
nismul,  în  fondul  lui  autentic,  nu  este  nici  anticreaţionist, 
nici  ateu.  Concepţia  heliocentrică  şi  cosmocentrică  e  înlo¬ 
cuită  treptat  cu  una  biocentrică  şi  antropocentrică,  care 
susţine  că  prol  o  tipurile,  tiparele  sau  speciile  fiinţelor  au  fost 
create  de  Dumnezeu  şi  odrăslesc  şi  se  desvoltă  după  legile 
date  de  el,  aşa  încât  greşit  s’a  pus  conflictul  dintre  ştiinţă 
şi  religie  pe  seama  darwinismului. 

Altă  modificare  a  concepţiei  mecanice  despre  lume  a 
adus  şi  legea  entropiei,  în  virtutea  căreia  energia  constantă 
în  univers  se  transformă  treptat  în  favorul  căldurii,  de 

unde  rezultă  că  (energia)  substituindu-se  printr'o  singură 
energie  (căldura),  celelalte  energii  se  degradează  şi  astfel 
procesul  mişcării  se  va  sfârşi,  iar  lumea  se  va  transforma 
sau  va  arde  ca  orice  stea  căzătoare.  Ceea  ce  înseamnă  că 
universul  de  azi  va  avea  un  sfârşit,  cum  spune  şi  religia 
şi  prin  aceasta  învăţătura  despre  eternitatea  şi  infinitatea 
materiei  şi  a  mişcării  poate  fi  socotită  căzută. 

La  rezultate  ce  apropie  ştiinţa  de  religie  ne  duc  şi 
ultimele  cercetări  asupra  continuităţii  materiei  şi  asupra 
structurii  atomului,  care  anulează  în  întregime  ştiinţa  ma¬ 
terialistă.  Atomul  apare  ca  o  lume  nouă,  complicată  şi  plină 
de  mistere,  în  care  materia  e  dizolvată  în  substanţa  spiri¬ 
tului.  Asistăm  chiar  la  un  fenomen  foarte  curios  şi  carac¬ 
teristic  pentru  stabilirea  raportului  dintre  ştiinţă  şi  religie : 
în  vreme  ce  veacul  al  19-lea  declara  prin  unii  din  repre¬ 
zentanţii  lui  că  materia  este  substratul  fiinţelor  şi  unica 
realitate  existentă,  veacul  al  20-lea  ne-a  adus  la  demate¬ 
rializarea  materiei.  Se  susţine  că  ultimele  elemente  care 
alcătuesc  atomii,  deci  materia  (protonii,  fotonii,  electronii, 
quantele,  sau  cum  s’ar  mai  numi),  nu  au  nimic  material 
în  ele.  Adică  după  ce  se  afirma  că  numai  materia  există, 
acum  se  susţine  că  materia  nu  mai  există.  După  ce  s'a 
susţinut  că  universul  este  o  maşină  care  s'a  creiat  sin¬ 
gură  şi  se  conduce  autonom,  acum  se  susţine  că  universul  este 
o  creaţie  a  Spiritului  Suprem  care  guvernează  materia  şi 
se  foloseşte  de  ea  ca  arhitectul  de  cărămidă. 

După  ce  pământul  a  fost  înlăturat  din  centrul  univer¬ 
sului  şi  omului  i  s’a  luat  coroana  de  rege  al  făpturilor, 
ştiinţa  începe  şi  în  privinţa  aceasta  a  se  corecta.  Se  con¬ 
stată  că  numai  pământul  e  locuibil  şi  că  viaţa  este  un  fe¬ 
nomen  unic,  o  scânteie  dumnezeiască,  un  dar  al  Spiritului 
Suprem.  Deodată  cu  viaţa,  omul  a  primit  sufletul  şi  con¬ 
ştiinţa,  cea  mai  înaltă  manifestare  a  vieţii,  în  faţa  căreia 
s  muţesc  toate  explicaţiile  şi  toate  teoriile.  Astfel  omul  re¬ 
devine  din  nou  stăpânul  lumii  şi  purtătorul  unei  misiuni 
speciale,  primită  dela  Creator. 

Ca  şi  în  veacurile  trecute  şi  în  veacul  nostru,  raportul 
dintre  ştiinţă  şi  religie  este  studiat,  cel  puţin  parţial,  nu 
numai  prin  concepţie  şi  doctrină,  dar  şi  mult  mai  simplu, 

prin  cifre  statistice.  Un  astfel  de  studiu  a  făcut  literatul 
şi  academicianul  francez  Robert  de  Flers  printre  membrii 
Academiei  de  Ştiinţe  din  Franţa.  Rezultatul  anchetei  a  fost 
publicat  în  1928,  în  lucrarea:  Le  sentiment  religieux  et 
la  Science.  „In  cuprinsul  ei  se  constată  câ  din  88  membri, 
73  au  răspuns  la  apelul  anchetatorului  şi  dintre  aceştia : 
12  au  mărturisit  că  nu  este  nicio  opoziţie  între  ştiinţă  şi 
credinţă,  14  inşi  au  subliniat  caracterul  modest  al  ştiinţei 
respectuoasă  faţă  de  credinţă"  şi  47  au  declarat  şi  afirmat 
legătura  strânsă  dintre  ştiinţă  şi  religie.  Niciunul  nu  s'a 
declarat  ateu  în  numele  ştiinţei.  Iată  câteva  din  răspunsuri ; 
„Nu  există  nicio  ostilitate  a  ştiinţei  contra  religiei.,.  Cineva 
poate  avea  simultan  spirit  religios  şi  spirit  ştiinţific"  (Paul 
Appel).  „Dacă  au  existat  şi  există  o  mulţime  de  savanţi 
dotaţi  cu  spirit  religios?  Da.  Această  constatare  are  inso¬ 
lenţa  brutală  a  unui  fapt"  (D'Arsonval,  o  glorie  a  fizicei 
şi  ştiinţei  franceze).  „Geologia  n'a  ajuns  în  zilele  noastre 
decât  să  modernizeze  probele  clasice  ale  existenţei  lui  Dum¬ 
nezeu"  (Gh.  Barrois) .  „Ştiinţa  n'are  religie,  dar  savantul 
poate  avea  una.,."  (E,  de  Bouvier),  „Ştiinţa  este  un  efort 
către  creaţie,  religia  un  efort  către  Creator"  (Ed,  Branly, 
mare  fizician  şi  descoperitor).  „Că  ştiinţa  ar  fi  opusă  sen¬ 
timentului  religios,  voi  fi  crezut-o  poate  cândva  în  timpul 
tinereţii  mele  şi  voi  fi  considerat  atunci  că  Dumnezeu  şi 
nemurirea  sufletului  sunt  concepţiuni  bune  pentru  oamenii 
simpli,  de  care  trebuie  să  se  elibereze  spiritele  într'adevăr 
„libere"...  Mai  târziu  am  fost  constrâns  prin  necesitatea 
cercetărilor  personale  să  aprofundez  chestiunile  şi  să-mi 
schimb  părerile.  La  început,  ştiinţa  şi  religia  mi  se  păreau 
lucruri  care  se  exclud.  Mai  târziu,  pe  măsură  ce-mi  în- 
mulţiam  cunoştinţele,  această  opoziţie  se  ştergea  şi  de  mult 
timp  acestă  opoziţie  nu  mai  este  pentru  mine  decât  o  simplă 
amintire"  (Ch,  Moreau,  chimist,  iarăşi  o  glorie  a  ştiinţei 
franceze.  Cf.  I.  Gh,  Savin:  Curs  de  apologetică.  Voi.  I. 
p.  119-140).  „Ştiinţa  nu  furnizează  niciun  argument  ra¬ 
ţionaliştilor  “  atei  (L.  Bertrand,  medic,  om  de  ştiinţă,  iarăşi  cu 
renume  mondial). 

Astfel  de  nume  şî  de  citaţii  se  pot  continua  şi  se  pot 
complecta  cu  nume  şi  autorităţi  consacrate  din  alte  ţări, 
dela  alte  academii  şi  de  pe  alte  continente. 

O  mare  supriză  aduce  veacul  al  20-lea  cu  falimentul 
„ştienţismului".  In  1886,  în  cartea  sa  „Science  et  philoso- 
phie",  chimistul  M.  Berthelot,  beat  de  succesele  ştiinţei, 
scria :  „Lumea  este  astăzi  fără  mistere ;  concepţia  raţionalistă 
are  pretenţia  de  a  explica  totul,  de  a  înţelege  totul..,  în- 
tinzându-şi  fatalul  ei  determinism  până  şi  în  lumea  morală. 
In  tot  cazul,  universul  material  este  revendicat  de  către 
ştiinţă  şi  nimeni  nu  mai  îndrăsneşte  să  reziste  în  faţa 
acestor  revendicări.  Noţiunea  de  miracol  şi  supranatural 
s’a  risipit  ca  un  miragiu  înşelător"... 

Faţă  de  astfel  de  pretenţii  neştiinţifice,  care  anunţă 
perimarea  credinţei  şi  înlăturarea  misterelor  din  univers, 
inspirate  dintr'o  vanitate  diabolică,  se  ridică  numeroşi  băr¬ 
baţi  de  ştiinţă,  cei  mai  mari  şi  cei  mai  serioşi,  care  înlă¬ 
tură  superbia  ştienţismului  şi  în  uimirea  unei  lumi  întregi, 
proclamă  caracterul  ipotetic  al  ştiinţelor  exacte  (ceea  ce 
nu  are  nimic  de  a  face  cu  tehnica  şi  marile  ei  realizări 
contimporane). 

H.  Poincare,  marele  bărbat  de  ştiinţă  francez,  om  cu 
renume  mondial,  declară  ştiinţa  ipoteză.  Ferd.  Brunetiere, 
luând  în  considerare  caracterul  ipotetic  al  ştiinţei  şi  nepu¬ 
tinţa  ei  de  a  procura  omului  fericirea  dorită,  în  faţa  unei 
lumi  consternate,  proclamă  „falimentul  ştiinţei".  Pe  deasu¬ 
pra,  Alexis  Carrel,  un  alt  bărbat  de  ştiinţă  experimentală 
şi  om  de  laborator,  anunţă  abia  de  câţiva  ani,  în  plin  pro¬ 
gres  tehnic  şi  ştiinţific,  că  omul  este  o  fiinţă  necunoscută. 
Iată  câteva  din  constatările  şi  mărturisirile  lui  alarmante 
şi  uluitoare:  Fizica  şi  chimia,  „desvăluindu-ne  misterul 
constituţiei  şi  proprietăţile  materiei,  ne-au  dat  în  stăpânire 
aproape  tot  ce  se  află  pe  suprafaţa  pământului,  afară  de 
noi  înşine"  (Omul  fiinţă  necunoscută,  trad.  de  L.  Busuio- 
ceanu  ed.  II,  p.  16).  Suntem  departe  să  ştim  cum  se  adună 
moleculele  chimice,  de  formează  organele  corpului ;  raportul 
dintre  conştiinţă  şi  celulele  cerebrale  este  un  mister  (p,  18). 
Cucerirea  lumii  materiale  „a  lăsat  într'o  uitare  aproape 
totală  existenţa  lumii  organice  şi  spirituale"  (p.  21).  „Nu 
stăpânim  nicio  tehnică  în  stare  să  ne  introducă  în  misterele 
creerului  şi  ale  armonioasei  asociaţii  a  celulelor  sale" 
(p.  23);  „nu  există  niciun  mijloc  de  a  observa  prezenţ 

procesului  mintal  în  interiorul  celulelor  cerebrale"  (p.  44  ; 
cf.  şî  104)—  „suntem  părticele  infinit  de  mici  pe  suprafaţa 
unui  fir  de  praf  pierdut  in  imensitatea  cosmosului"  (p.  29). 
„Deşi  medicina  în  special  şi  în  genere  toate  ştiinţele  au 
evoluat,  moralitatea  scade,  iar  numărul  bolilor  mintale 
creşte;  nivelul  moral  şi  intelectual  scade  şi  cresc  contra¬ 
facerile  ştiinţelor  şi  artelor"  (p.  33).  „Civilizaţia  modernă 
se  găseşte  într'o  situaţie  proastă  fiindcă  nu  ni  se  mai  po¬ 
triveşte"  (p.  35).  „Oamenii  de  ştiinţă  nu  ştiu  încotro  merg" 
(p.  36) ;  „legile  relaţiilor  omeneşti  sunt  încă  necunoscute.  So¬ 
ciologia  şi  economia  politică  nu  simt  decât...  pseudo-ştiinţe" 
(p.  39).  „Omul...  e  un  străin  în  lumea  pe  care  a  creat-o...  Ma¬ 
rele  progres  câştigat  de  ştiinţele  lucrurilor  neînsufleţite  faţă 
de  ştiinţele  fiinţelor  vii,  e  unul  din  evenimentele  cele  mai 
tragice  din  istoria  omenirii"  (p.  40),  ..Explicaţia  unui  fe¬ 
nomen  psihologic  în  termeni  de  fiziologie  celulară  sau  de 
mecanică  electronică,  nu  este  decât  un  joc  verbal"  (p.  45). 
Biologiştii,  educatorii,  economiştii  şi  sociologiştii  au  făcut 
din  ipoteze  articole  de  credinţă  (p.  46);  cearta  dintre  vi- 
talişti  şi  mecanişti  astăzi  e  ridicolă  (p.  46).  „Vederi  frag¬ 
mentare  sunt  luate  drept  expresia  întregului"  (p.  50].  Sa¬ 
vanţii  „cred  bucuros  că  ceea  ce  nu  pot  explica  prin  teorile 
lor  curente,  nu  există"  (p,  51).  „Nu  ştiinţele  mecanice,  fi¬ 
zice  şi  chimice  ne  vor  aduce  moralitatea,  inteligenţa,  sănă¬ 
tatea,  echilibrul  nervos,  liniştea  şi  pacea...  Trebuie  să  se 
întoarcă  dela  fizic  şi  fiziologic  la  mintal  şi  spiritual"  (p.  54-55). 
„Viaţa  modernă  se  opune  vieţii  spiritului.  Oamenii  de  şti¬ 
inţă  sunt  cufundaţi  într’o  gloată  ale  cărei  pofte  sunt  pur 
materiale"  (p.  61).  „Corpul  ascultă  de  mecanisme  care  ne 
sunt  cu  totul  necunoscute"  (p.  71):  creşte  dintr'o  celulă 
care  cunoaşte  matematica,  biologia  şi  chimia  la  perfecţie; 
„ca  şi  cum  casa  s’ar  naşte  dintr'o  celulă"  (p.  117),  creşte 
în  tăcere,  dar  cu  forţa  unui  motor  de  16  cilindri  (p.  121). 
Nu  ştim  „cum  se  naşte  gândirea"  (p.  107),  nici  embrionul, 
care  se  comportă  „ca  şi  când  şi-ar  cunoaşte  viitorul"  (p.  208). 
Spiritul  rămâne  aproape  necunoscut  şi  „neobservat  în  sânul 
materiei  însufleţite.  Şi  totuşi,  e  cea  mai  uriaşă  putere  a 
acestei  lumi"  (p.  128).  „Civilizaţia  ştiinţifică  ne-a  închis  lumea 
sufletească"  (p.  187);  „progresul  modern  ne  educe  odată 

cu  aur  şi  multă  monedă  falsă1'  (p.  188).  Tehnologia,  dela 
Renaştere  încoace,  a  construit  omul  „după  concepţii  me¬ 
tafizice  greşite"  (p.  287).  „Materialitatea  brutală  a  civili¬ 
zaţiei  noastre  pe  lângă  că  stă  împotriva  avântului  inteligenţei, 
striveşte  pe  cei  afectivi,  blânzi,  slabi,  singuratici,  pe  cei 
ce  iubesc  frumosul,  care  caută  în  viaţă  altceva  decât  bani" 
(p.  325-6).  —  Şi  mai  departe,  mărturisiri  în  legătură  cu 
religia;  „Inteligenţa  singură  nu  poate  construi  ştiinţa,  dar 
e  un  element  indispensabil  la  crearea  ei".  Ea  a  adus  o  cer¬ 
titudine  „foarte  diferită  de  a  religiei.  Aceasta  din  urmă 
e  mai  adâncă.  Nu  poate  fi  clădită  cu  argumente“(  p.  132). 
Fenomenele  mistice  nu  se  ţin  de  ştiinţă ;  totuşi,  misticismul 
este  una  dintre  „activităţile  umane  fundamentale"  (p.  143). 
„Mistica  creştină  exprimă  forma  cea  mai  nobilă  a  activi¬ 
tăţii  religioase"  (p.  145).  „Moralele  biologice  şi  industriale 
nu  au  valoare  practică,  fiindcă  simt  artificiale"  (p.  139): 
„simţul  moral  e  mai  important  decât  inteligenţa.  Dacă  el 
dispare  dintr’o  naţiune,  toată  structura  socială  începe  să  se 
clatine"  (p.  139) ;  „viaţa  modernă  a  înăbuşit  simţul  religios", 
fără  să-I  poată  desfiinţa ;  el  reapare,  şi  încă  Ia  oamenii  de 
cultură  înaltă  (p.  144).  „Intelectualul  pur  e  o  fiinţă  neiz¬ 
butită,  nefericită"  (p.  147).  Oamenii  poftelor  fiziologice,  cari 
„n'au  nici  simţ  moral,  nici  simţ  estetic,  nici  simţ  religios... 
sunt  autorii  unei  părţi  din  cele  trei  milioane  de  criminali" 
care  trăiesc  liberi  în  America  (p.  139),  ş.a.m.d.  Sunt  tot 
mărturisiri  şi  acuze  grave,  aduse  de  un  bărbat  de  ştiinţă 
pozitivă  împotriva  ştiinţei  cu  „nume  mincinos",  cum  o  nu¬ 
meşte  sf.  Apostol  Pavel. 

Mai  aducem  împotriva  ştienţismului  arogant  încă  o 
mărturie,  tot  un  bărbat  de  ştiinţă,  A.  Blondei,  academician, 
profesor  de  fizică  şi  mare  inventator  francez :  „Ca  cele  mai 
multe  dintre  prejudecăţi,  teza  incompatibilităţii  dintre  şti¬ 
inţă  şi  religie  na  devenit  apanagiul  maselor  decât  după 
ce-şi  pierduse  creditul  în  mediul  său  de  origină,  în  cercurile 
ştiinţifice.  Dar  cine  mai  profesează  astăzi  „ştienţismul"  ca 
doctrină  fiolosofică  ?  Căci  puţini  oameni  de  ştiinţă  mai  păs¬ 
trează  astăzi  intacte  iluziile  care  inspiraseră  predecesorilor 
lor  credinţa  în  cuceririle  rapide  şi  admirabile  ale  ştiinţei 
şi  cărora  fizica  modernă,  din  ultimii  25  ani,  le-a  distrus  sau 

ars  fundamentele-  Cei  de  astăzi  se  simt  mult  mai  umili  în 
faţa  misterului  naturii,  mereu  reînoit,  mereu  câştigând  în 
întindere,  odată  cu  întinderea  cunoştinţelor  noastre.  Omul 
de  ştiinţă  nu  are  astăzi  de  ales  decât  între  credinţa  religi¬ 
oasă ,  care  a  avut  de  partea  sa  nume  atât  de  ilustre,  ca 
Newton,  Descartes,  Leibniz,  Pascal  şi  până  la  Ampere,  Biot, 
Faraday,  Cauchy,  Lord  Kelwin,  Hermite,  Pasteur,  şi  atâţia 
alţii,  sau  un  agnosticism  binevoitor  ideilor  religioase". 

Nemulţumiţi  şi  desiluzionaţi  de  rezultatele  ştiinţelor 
pozitive,  numeroşi  savanţi,  somităţi  ale  ştiinţei  şi  filosofiei, 
ca  W.  Crookes,  Ch,  Richet,  Ol.  Lodge,  R-  Wallace,  C,  Flam- 
marion,  ş.  a-,  sau  îndreptat  spre  „ştiinţele  oculte",  să-şi 
afle  mulţumirea  sufletească  în  studiul  fenomenelor  metapsihice. 

Pe  lângă  critica  ştiinţei  şi  pe  lângă  falimentul  preten¬ 
ţiilor  ştienţiste,  mai  înregistrăm  în  veacul  al  20-lea  un  fe¬ 
nomen  interesant  de  studiat,  deşi  anormal :  ateismul.  Cine 
şi  cum  îl  reprezintă  ?  —  Dela  început  trebue  să  făcem  con¬ 
statarea  că  nu  există  o  ţară  sau  o  societate  de  oameni  atei. 
Au  existat  şi  există  atei  răsleţi,  cum  răsleţe  sunt  bolile, 
dar  nu  aflăm  nicăeri  un  ţinut  sau  un  teritoriu  mai  mare  sau 
mai  mic  de  pe  faţa  pământului  despre  care  să  se  poată 
spune :  Aici  locuiesc  ateii.  In  America  s'a  încercat  şi  acest 
lucru :  să  se  întemeieze  un  oraş  ateu,  Liberia,  de  către  un 
oarecare  învăţat  englez,  Roberth  Owen  (f  1858),  dar  în 
curând  oraşul  a  pierit  şi  cetăţenii  lui,  fără  Dumnezeu,  ne- 
putându-se  înţelege  unii  cu  alţii,  s’au  împrăştiat  în  toate 
părţile.  Experienţa  aceasta  s'a  mai  încercat  în  Rusia,  de 
către  bolşevici,  dar  rezultatul  se  cunoaşte  şi  opera  este  în 
curs  de  lichidare - 

Ateismul  este  o  boală  de  care  sufăr  oamenii  anormali. 
Cine  poate  să  dovedească  de  pildă  că  un  om  sângeros  ca 
Stalin,  „ţarul  roşu",  este  un  om  normal?...  Despre  acest  fapt 
ne  convinge  şi  declaraţia  unui  ateu  vestit,  Felix  Le  Dan  tec, 
profesor  de  biologie  la  Sorbona,  care  în  opera  sa  „L’athe- 
isme",  între  alte,  spune  despre  sine:  „Sunt  ateu  precum 
sunt  Breton ;  cum  este  cineva  blond  sau  brun,  fără  să  o  fi 
voit..."  Şi  mai  departe :  „Ori  cât  socotesc  amintirile  mele, 
eu  nu  găsesc  în  ele  ideia  de  Dumnezeu,  Aceasta  este  o 
infirmitate ,  o  monstruozitate  chiar.  Dar  sunt  astfel  de  infir- 

mităţi,  cu  care  sunt  prevăzuţi  din  naştere  unii  oameni, 
erori  fundamentale,  care  aparţin  fiinţei  lor,  aşa  cum  le 
aparţine  gura,  nasul  sau  urechile-  Astfel  de  fiinţe  lucrează 
instictiv,  după  natura  lor  şi  se  supun  conştiinţei  lor,  fără 
a  mai  întreba  dacă  aceasta  se  mai  acordă  sau  nu  cu  logica.'* 

O  astfel  de  mărturisire  sinceră,  pentru  noi  e  foarte 
preţioasă  şi  în  deplină  conformitate  cu  Sf.  Scriptură,  care 
ne  încredinţează  că  numai  nebunii  sunt  atei :  „Zis'a  nebunul 
întru  inima  sa:  Nu  este  Dumnezeu",  Un  om  normal  nu 
este  ateu,  Iată  cum  se  face  că  oamenii  aleşi  ai  omenirii, 
figurile  cele  mai  reprezentative,  binefăcătorii  şi  cei  mai 
mari  bărbaţi  de  ştiinţă,  au  fost  şi  sunt  credincioşi  în  faţa 
lui  Dumnezeu  şi  respectuoşi  faţă  de  religie,  —  şi  iată  de  ce 
oamenii,  în  absoluta  lor  majoritate  fiind  sănătoşi,  nu  aderă 
la  ateism.  Pretutindeni,  şi  la  noi.  Şi  cu  aceasta,  trecem  să 
prezentăm  aspectul  problemei  şi  în  ţara  şi  în  gândirea 
românească. 

In  istoria  noastră  contimporană  se  pomenesc  abia  câ¬ 
teva  nume  de  atei,  şi  anume  politicienii  socialişti  Ion  Nă¬ 
dejde,  C,  Stere,  C,  Miile  şi  Dobrogeanu-Gherea,  şi  profe¬ 
sorii  materialişti,  ucenici  ai  lui  Heckel,  dr-  Leon,  Voinov 
şi  Paul  Bujor  dela  Iaşi,  din  opera  cărora  nu  s'a  ales  nimic 
şi  cari  au  fost  combătuţi  cu  atâta  competenţă  de  N.  Pau- 
Iescu  şi  A.  C.  Cuza.  Dintre  ei,  Nădejde  şi  Miile  s’au  întors 
la  biserică ;  Bujor,  pe  jumătate  şi  ceilalţi  s'au  dus,  naufra¬ 
giaţi  deodată  cu  socialismul  şi  ateismul  lor.  Faţă  de  un 
număr  aşa  de  restrâns  de  atei  declaraţi,  nu  e  mirare  că 
studenţimea  română  a  cerut  de  atâtea  ori  şi  cu  atâta  drep¬ 
tate  scoaterea  profesorilor  atei  din  Universitatea  românească. 

Avem  în  schimb  eminenţi  bărbaţi  de  ştiinţă,  care  i-au 
combătut  cu  succes  şi  care  au  zidit  din  temelie  şi  au  ri¬ 
dicat  ştiinţa  românească  până  la  nivel  universal.  Amintim 
pe  chimistul  Istrati,  fiziologul  N.  Paulescu,  profesorii  A.  C. 
Cuza,  Ştefan  Minovici,  G.  Marinescu,  V.  Babeş,  G-  G.  Lon- 
ginescu,  Chr.  Musceleanu,  C.  Mihăilescu,  P,  Sergescu,  V. 
Papilian,  Iuliu  Haţieganu,  etc,  etc.  Dintre  aceştia  să  ascultăm 
ce  spune  N.  Paulescu  despre  Dumnezeu  şi  despre  ma¬ 
terialismul  ateu: 

„Ideia  de  „Dumnezeu"  este  o  noţiune  fundamentală, 
fără  de  care  ştiinţa  cade  în  absurd. 

Materialismul  ateu  a  pus  stăpânire  pe  societatea  mo¬ 
dernă,  care  l-a  acceptat  orbeşte  —  pentrucă  el  s'a  dat  ca 
expresie  a  ştiinţei,  ca  rezultat  sau  sinteză  a  descoperirilor 
sale  cele  mai  recente.  El  s'a  servit  de  prestigiul  ştiinţei,  el 
care,  ca  sistem,  este  negaţia  şiinţei,  —  pentru  a  se  impune 
mulţimii  semidocţilor,  incapabili  să-i  sesizeze  amăgeala. 
Prin  aceştia  materialismul  s'a  furişat  în  şcoli,  unde  în  mod 
laş  a  exploatat  şi  exploatează  candoarea  şi  naivitatea  co¬ 
piilor  şi  tinerilor  neexperimentaţi,  —  care  n'au  nici  cunoş¬ 
tinţe  suficiente,  nici  spiritul  critic  destul  de  desvoltat  pentru 
a  deosebi  adevărul  de  falsitate.  In  felul  acesta,  el  a  otrăvit, 
cu  doctrina  sa  răufăcătoare,  mai  multe  generaţii. 

Ca  orice  eroare,  materialismul  înseamnă  ignoranţă ,  fie 
prin  lipsa  de  cultură,  fie  prin  lipsa  de  inteligenţă... 

La  17  ani  eram  materialist,  pentrucă  n’aveam  decât  un 
bagaj  foarte  restrâns  de  cunoştinţe  asupra  naturii  brute ; 
pentrucă  raţiunea  mea  nu  era  încă  desvoltată  şi  pentrucă, 
neavând  spirit  critic,  credeam  tot  ce  citeam;  pentrucă  şi 
eu  căzusem  în  cursa  acestei  perfide  afirmaţiuni,  că  oa¬ 
menii  de  ştiinţă  sunt  toţi  materialiştî. 

Ei  bine,  dacă  de  atunci  n'aş  fi  câştigat,  printr’un  studiu 
persistent,  cunoştinţe  noi  asupra  naturii  brute  şi  asupra 
fiinţelor  vii,  —  sau  dacă,  din  nenorocire,  facultăţile  mele 
intelectuale  ar  fi  rămas  în  acelaş  stadiu  ca  în  vremea  co¬ 
pilăriei  —  sau  în  fine,  dacă  n'aş  fi  constatat  că  adevăraţii 
savanţi  resping  sistemul  materialist,  —  aş  fi  şi  astăzi  încă 
o  victimă  a  acestei  doctrine. 

Adepţii  materialismului  au  repetat  adesea  că  ştiinţa 
modernă  a  izgonit  definitiv  din  domeniul  său  ideia  de 
„Dumnezeu" ;  ei  au  ştiut  să  manevreze  aşa  de  bine,  că 
astăzi  cuiva  îi  este  ruşine  să  pronunţe  cuvântul  „Dumnezeu" 
în  faţa  altor  persoane. 

Toate  acestea  s’au  făcut  în  numele  ştiinţei. 

Şi  totuşi,  marii  savanţi,  creatorii  şi  gloriile  ştiinţei  au 
admis  şi  au  proclamat  toţi  existenţa  lui  Dumnezeu "  (şi-i 
înşiră). 

Tot  dela  N.  Paulescu  ne-au  rămas  cuvintele  grele  şi 
clare  ca  o  axiomă :  „Nu  cred  în  Dumnezeu"  trebue  să  zică 
bărbatul  de  ştiinţă,  ci:  „Ştiu  că  Dumnezeu  există". 

Ştefan  Minovici,  fost  director  al  Institutului  medico-legal 
din  Bucureşti,  lasă  un  testament  creştin  din  care  cităm :  „Ur¬ 
maşilor  şi  elevilor  mei  le  recomand  să  aprecieze  cuvintele 
Mântuitorului :  „Eu  sunt  lumina  lumii.  Cel  ce  urmează  mie 
nu  va  umbla  în  întunerec,  ci  va  avea  lumina  vieţii".  Prin 
aceasta  vă  veţi  asigura  timpul  vieţii  şi  al  activităţii  voastre. 
Ridicaţi- vă  în  viaţa  spirituală  care  înalţă  şi  a  jerfei,  care 
înnobilează.  Fără  ideal  nicio  muncă  constructivă,  nicio 
energie  creatoare.  Ca  să  nu  greşiţi,  ascultaţi  totdeauna 
glasul  conştiinţei:  conştiinţa  e  sufletul  şi  sufletul  e  divin 
Profesorul  Chr.  Musceleanu  ne  istoriseşte  cum  a  de¬ 
venit  ateu  în  cursul  superior  al  liceului,  infîuinţat  de  imul 
dintre  profesorii  de  partea  ştiinţifică.  După  terminarea  Fa¬ 
cultăţii  de  Ştiinţe  din  Bucureşti,  ei  plecă  la  Berlin  în  ve¬ 
derea  doctoratului  şi  ajunse  elevul  marelui  fizician  M,  Planck. 
Intr'o  Sâmbătă  se  întâlneşte  cu  el,  în  tramvai,  şi  dascălul 
îl  întreabă  ce  face  Duminecă  dimineaţa.  Studentul  nostru 
i-a  răspuns  că  face  excursii  prin  împrejurimile  Berlinului. 
Savantul  îl  invită  să  vină  cu  el  la  biserică. 

„Am  fost  şi  nu  numai  că  nu  mi-a  părut  rău,  dar  am 
avut  una  din  cele  mai  frumoase  zile  din  viaţa  mea.  Mă 
uitam  cu  admiraţie,  dar  şi  umilit,  la  acest  titan  al  ştiinţei, 
care  parcă  se  transforma  în  alt  om  când  se  ruga  cu  o 
adâncă  evlavie  şi  cânta  împreună  cu  toată  lumea. 

Am  plecat  împreună  cu  el.  Eram  un  alt  om.  In  faţa 
acestui  mare  profesor  şi  om  de  ştiinţă,  fostul  meu  profesor 
de  liceu,  cu  ştiinţa  lui,  aproape  nici  nu  conta. 

Totuşi  acela,  cu  bruma  lui  de  ştiinţă  ne  făcuse  nouă 
un  mare  rău.  Ne  distrusese  o  latură  a  sufletului  nostru. 

Latura  care  astăzi,  după  25  de  ani  de  preocupare  ne¬ 
întreruptă  în  specialitatea  mea,  Fizica,  văd  că  este  de  cea 
mai  mare  importanţă,  pentru  a  avea  o  îndrumare  temeinică 
în  viaţă.  In  ştiinţă  ne  sbuciumăm  să  pătrundem  şi  să  ne 
lămurim  tainele  naturii.  Şi  când  am  prins  să  ne  lămurim 
un  mic  fapt  şi  ridicăm  numai  puţin  vălul  de  pe  unul  din 
misterele  lumii  în  mijlocul  căreia  trăim,  constatăm  în  acelaş 

moment  că  se  deschide  un  alt  domeniu,  cu  mult  mai  vast 
şi  mai  de  nepătruns. 

Dacă  este  adevărată  spusa  lui  Buffon,  că :  cu  cât  ştim 
mai  mult,  cu  atât  putem  mai  mult,  tot  pe  atât  este  de 
adevărat  că,  cu  cât  ştim  mai  mult,  vedem  cât  de  puţin  ştim 
faţă  de  ceea  ce  ar  trebui  să  ştim.  Vor  trece  ani  mulţi  încă, 
descoperirile  şi  invenţiile  se  vor  înmulţi  zi  de  zi  şi  an  de 
an,  omul  va  căpăta  impresia  din  ce  în  ce  mai  mult  a  atot¬ 
puterniciei  lui,  ştiinţa  îl  va  duce  pe  noui  căi  pentru  des¬ 
coperirea  adevărului  şi  pentru  stăpânirea  naturii,  se  va  sui 
mereu  pe  scara  nesfârşită  a  culturii,  însă  oricare  va  fi  vi¬ 
itorul  şi  gloria  lui,  pentruca  să  fie  cu  adevărat  om  şi  să 
se  simtă  bine,  să  nu-şi  piardă  niciun  moment  credinţa,  care 
pe  deasupra  tuturor,  este  cel  mai  mare  bine,  pe  care  poate 
să-l  aibă  în  lume.  Ştiinţa  îl  ridică,  credinţa  îl  susţine". 

Dl  Dr,  C.  Mihăilescu,  profesor  universitar  şi  membru 
al  Academiei  de  Ştiinţe,  în  broşura  „Credinţa  şi  ştiinţa", 
care  valorează  cât  o  carte  de  Apologetică,  spune  dela  în¬ 
ceput;  „Ştiinţa  nu  exclude  şi  nu  este  adversara  credinţei. 
Principiile  credinţei  se  pot  foarte  bine  încadra  în  raţiona¬ 
mentul  ştiinţific,  iar  omul  de  ştiinţă  poate  şi  trebue  să  ajungă 
în  mod  mai  sigur  decât  cel  incult,  la  adevărurile  eterne 
ale  credinţei". 

Mai  departe,  dsa  arată  ce  este  ştiinţa,  ce  sunt  ipotezele 
şi  cum  ajungem  la  credinţa  în  suflet  şi  în  Dumnezeu,  cu 
ajutorul  ştiinţei.  Cităm  : 

„Religia,  prin  credinţă,  susţine  că  materia  brută,  ca 
şi  fiinţele  vieţuitoare,  sunt  create,  adică  sunt  efecte  ale  unei 
cauze  independente  (Dumnezeu),  iar  nu  că  sunt  propria 
lor  cauză,  cum  susţin  materialiştli.  Să  examinăm,  deci,  în 
mod  ştiinţific  fiinţele  vieţuitoare  şi  corpurile  brute. 

Din  studiul  lor  se  constată  că  toate  organele  şi  apara¬ 
tele  fiinţelor  vieţuitoare,  dela  animalul  cel  mai  simplu  şi 
până  la  om,  se  alcătuiesc  după  un  plan  bine  stabilit  şi  sunt 
bazate  pe  legi  minunate,  care  se  îndeplinesc  în  modul  cel 
mai  armonios. 

Nimic  nu  este  mai  frumos,  mai  înălţător  şi  mai  plin 
de  învăţăminte,  decât  studiul  acestei  organizaţii  ia  plante 

şi  la  animale  şi  mai  ales  la  om,  care  reprezintă  organismul 
cel  mai  perfecţionat. 

O  frunză,  o  floare,  un  vierme,  o  broască,  un  iepure, 
un  câine,  plante  şi  animale  pe  care  studenţii  încep  să  disece 
şi  să  înveţe  să  cunoască  mecanismul  vieţii,  sunt  adevărate 
minuni  în  care  nu  ştii  ce  să  admiri  mai  mult :  frumuseţea 
şi  fineţea  formelor  şi  a  structurii  organelor,  sau  îndepli¬ 
nirea  regulată  şi  matematică  a  funcţiunilor  lor ! 

Ani,  zeci  de  ani,  vieţi  întregi  de  oameni  şi  de  gene¬ 
raţii  s’au  scurs  până  să  se  poată  pătrunde  şi  cunoaşte  me¬ 
canismul  acestor  funcţiuni. 

Cărţi  şi  biblioteci  întregi  s'au  scris  şi  se  vor  mai  scrie 
din  explorarea  organismului  vieţuitoarelor! 

In  fiecare  an,  în  digestie  şi  în  nutriţie  se  descoperă  noi 
fenomene,  noi  schimburi  şi  combinaţii  chimice ;  în  circulaţie 
şi  respiraţie  noi  legi  minunate,  în  funcţiunile  nervoase  noi  ori¬ 
zonturi,  noi  relaţiuni,  care  ne  dovedesc  din  ce  în  ce  mai 
mult  cât  de  minunată  este  această  organizaţie,  ce  legătură 
strânsă  şi  câtă  armonie  există  între  toate  aceste  funcţiuni, 
faţă  de  care  noi  nu  suntem  decât  nişte  spectatori  nepu¬ 
tincioşi,  Neputincioşi,  deoarece  noi  nu  putem  creia  nimic ; 
nu  o  insectă  ori  o  globulă  de  sânge,  dar  nici  măcar  un  gră¬ 
unte  de  praf. 

Studiind  modul  cum  iau  naştere  şi  se  desvoltă  fiinţele 
vieţuitoare,  rămânem  înmărmuriţi,  chiar  dela  început,  în  faţa 
frumuseţii  fenomenelor  de  creaţiune. 

Ce  lucru  mai  impresionant  şi  mai  măreţ,  ce  minune 
mai  mare,  decât  să  asişti  Ia  microscop  şi  să  vezi,  din  prima 
zi,  cum  se  formează,  cum  se  desvoltă  şi  cum  creşte  o  fiinţă 
vieţuitoare,  un  pui  viu  dintr'un  ou! 

Dintr'o  singură  celulă,  în  urma  unor  fenomene  de  o 
frumuseţe  rară,  care,  ele  singure  constituiesc  o  ştiinţă  în¬ 
treagă,  embriologia,  la  un  moment  dat  se  formează  două 
celule;  fiecare  din  acestea  se  divide  în  alte  două  şi  aşa 
mai  departe,  până  se  formează  mii  şi  miliarde  de  celule, 
care  se  aranjează  toate,  cu  o  regularitate  şi  cu  o  preciziune 
admirabilă,  după  un  plan  care  e  acelaş  pentru  fiecare  specie 
de  animale ,  de  când  ele  există...  cum  toate  organele  noastre 
se  adaptează  perfect  unor  funcţiuni  de  care  noi  nici  nu  ne 


414 


REVISTA  TEOLOGICĂ 


dăm  seama  măcar,  căci  este  foarte  adevărat,  că  nici  mama 
şi  nici  embrionul  care  este  într'ânsa  nu  au  cunoştinţă  de 
actele  acestei  organizaţii  măreţe. 

Dar,  ceea  ce  întrece  toată  admiraţia  noastră,  ceea  ce 
mintea  noastră  nu  poate  cuprinde  şi  ceea  ce  nici  biologia 
modernă,  cu  toate  cercetările  ei  minuţioase  n'a  putut  ex¬ 
plica,  este  că  tot  acest  plan  grandios  de  organizaţie  se  gă¬ 
seşte  la  un  moment  dat  în  celula  fecundată,  microscopică, 
invizibilă,  care  conţine  în  ea  individul  întreg,  cu  toate  func¬ 
ţiunile  şi  aptitudinile  lui  de  mai  târziu! 

Celula  de  om  nu  se  deosebeşte  ca  formă  şi  ca  compo¬ 
ziţie  chimică  de  celula  de  câine  şi  cu  toate  acestea,  dintr'una 
iese  un  om  şi  dintr’alta  un  câine! 

Se  pune  întrebarea: 

Cine  conduce  desvoltarea  şi  evoluţia  acestor  organisme 
în  mod  atât  de  minunat,  de  vreme  ce  nici  mama  şi  nici 
copilul  nu -şi  dau  seama  de  ceea  ce  se  petrece  într  anşii? 

Care  este  agentul  care  conduce  aceste  lucrări  în  chip 
atât  de  sigur  şi  de  armonios?,.. 

Ei  bine,  acest  agent,  care  execută  şi  conduce  organi¬ 
zaţia  atât  de  minunată  şi  evoluţia  fiecărei  fiinţe  vieţuitoare, 
care  face  ca  dintr'un  ou  să  iasă  un  pui  viu  şi  dintr’o  celulă 
microscopică  un  om  inteligent,  care  prezidează,  coordonează 
şi  duce  la  execuţia  tuturor  actelor  vitale,  reprezentând 
ceea  ce  numim  într ’un  tot  „ viaţa ",  acest  ceva,  care  la  un 
moment  dat  de  multe  ori  în  mod  subit  şi  în  plină  sănătate 
dispare  din  corp  şi  corpul  fără  el  rămâne  o  simplă  materie 
brută,  care  se  descompune  în  substanţe  minerale,  acest 
ceva,  acest  agent,  care  în  ştiinţă  încă  nu  a  luat  un  nume 
special,  omenirea  întreagă  l-a  recunoscut  întotdeauna  prin 
intuiţie  şi  l-a  numit  suflet 

In  continuare,  autorul,  după  ce  se  minunează  de  tainele 
universului  mic  care  este  atomul  şi  de  legile  după  care 
se  mişcă  astrele  nenumărate  ale  universului  mare,  se  întreabă : 

„Cine  a  făcut  aceste  opere  măreţe  în  faţa  cărora  cei 
mai  mari  savanţi,  geniile  strălucitoare  ale  omenirii,  rămân 
într’o  profundă  admiraţie? 

Dar  sufletele  fiinţelor  vieţuitoare,  pe  ele  cine  le-a  creat  ? 

Veţi  zice :  copilul  moşteneşte  viaţa  şi  sufletul  constructor 
dela  părinţii  săi;  agentul  vital,  care  se  găseşte  în  ou  şi 
conduce  desvoltarea  puiului,  este  pus  acolo  şi  provine  dela 
un  animal  viu,  dela  găină  şi  aşa  mai  departe,  orice  celulă 
vie  provine  dintr'o  altă  celulă  vie. 

Dar  este  vorba;  primele  celule  vii,  primii  agenţi  ca¬ 
uzali  ai  vieţii  sau  primele  suflete,  pe  ele  cine  le-a  creat? 

Ei  bine.  Domnilor,  principiul  cauzalităţii  şi  raţiona¬ 
mentul  ştiinţific  care  a  condus  pe  savanţi  la  atâtea  frumoase 
descoperiri,  care  i-a  făcut  să  admită  existenţa  eterului  im¬ 
ponderabil  şi  să-i  studieze  proprietăţile  fără  ca  el  să  fi  căzut 
vreodată  sub  simţurile  omului,  care  a  descoperit  şi  desco¬ 
peră  mereu  atâtea  radiaţiuni  invizibile  despre  care  noi 
până  acum  nu  aveam  nicio  cunoştinţă,  acelaş  raţionament 
ne  face  să  admitem  în  mod  ştiinţific  existenţa  unei  Cauze 
primare ,  creatoare  a  universului  fizic  şi  biologic  şi  a  legilor 
care  îl  guvernează  în  mod  atât  de  măreţ  şi  de  armonios. 

Pe  acest  creator  savanţii  pot  să-l  numească  Infinit 
sau  Cauză  primară,  cum  vor  voi. 

Omenirea  întreagă,  moşii,  stămoşii  noştri  şi  noi  înşine 
îl  numim  Dumnezeu" 

După  ce  reproduce  axioma  cunoscută  că:  „ Multă  şti¬ 
inţă  te  apropie  de  Dumnezeu;  puţină  ştiinţă  te  depărtează 
de  El ",  dl  Dr.  C.  Mihăilescu  încheie: 

„Ca  încheiere  a  acestui  studiu  găsesc  foarte  nimerite 
cuvintele  Mântuitorului  adresate  apostolului  Toma,  care 
n’a  vrut  să  creadă  că  El  a  înviat,  pânăce  n’a  văzut  şi  n'a 
pus  mâna  în  semnul  cuielor: 

„Tu  ai  crezut  Toma,  fiindcă  ai  văzut ;  fericiţi  însă 
ceice  n’au  văzut  şi  au  crezut 

Tot  astfel,  muritorul  de  rând,  care  nu  poate  cu  cre- 
erul  lui  să  adâncească  adevărurile  eterne  şi  legile  măreţe 
ale  creaţiunii,  ascultă  de  cuvântul  Evangheliei  şi  zice  smerit : 
Cred  în  Dumnezeu... 

Omul  de  ştiinţă,  adevăratul  om  de  ştiinţă,  nepătimaş 
şi  neînfluinţat  de  rău,  având  putinţa  să  pătrundă  în  mis¬ 
terele  vieţii  şi  ale  lucrurilor,  nu  trebue  să  se  mulţumească 
numai  a  spune:  cred  în  Dumnezeu,  ci  el  trebue  să  strige, 

cu  tărie  şi  cu  siguranţă:  ştiu  şi  sunt  convins  că  Dum¬ 
nezeu  există!*' 

încheiem  aceste  mărturii  şi  mărturisiri  ale  bărbaţilor 
noştri  de  ştiinţă,  asupra  raportului  dintre  ştiinţă  şi  religie, 
cu  un  pasaj  din  cuvântarea  pe  care  dl  Dr.  Iuliu  Haţieganu, 
Rectorul  Universităţii  „Regele  Ferdinand  1“  din  Cluj-Sibiu, 
a  rostit-o  la  deschiderea  cursurilor  Universităţii  în  toamna 
anului  1941 : 

„Religia  noastră  în  toate  timpurile  a  fost  forţa  cea  mai 
puternică  de  regenerare  naţională.  Universitatea  nu  poate 
trăi  fără  această  religie.  Românism  şi  creştinism  sunt  două 
idei  ce  nu  pot  trăi  decât  în  simbioză,  fortificându-se  reci¬ 
proc.  Dar  şi  ştiinţa,  cu  care  noi  universitarii  ne  mândrim, 
trebue  să  fie  dublată  de  conştiinţă.  Religia  nu  este,  cum 
cred  unii,  ceva  pentru  popor,  ci  este  primul  element  prin 
care  se  ridică  elitele  la  rang  de  conducere. 

Adevărul  ştiinţific  şi  doctrina  creştină  sunt  două  flăcări 
necesare  pentru  luminarea  vieţii  noastre  universitare  şi  na¬ 
ţionale.  Să  ne  apropiem  deci  tot  cu  mai  multă  iubire  de 
Biserică,  purtând  cu  abnegaţie  crucea  lui  Hristos,  căci 
această  cruce  ne  duce  spre  înălţimi  —  drept  că  prin  sacri¬ 
ficiu,  —  dar  numai  prin  sacrificiu  se  renaşte  omul,  se  re¬ 
naşte  naţiunea*'. 

Se  mai  pot  cita  multe  nume,  multe  opere  şi  se  mai 
pot  spune  multe  la  subiect,  dar  ne  oprim  aci. 

Din  expunerea  de  până  aci,  am  putut  deja  constata, 
ceeace  ne  interesează  pe  noi,  că:  între  ştiinţă  şi  religie 
este  un  raport  de  armonie.  Nu  este  duşmănie  între  ele.  O 
religie  culturală,  cum  e  creştinismul,  creatorul  culturii  eu¬ 
ropene,  nici  nu  ar  putea  să  fie  împotriva  ştiinţei.  Nici  şti¬ 
inţa  nu  e  împotriva  religiei.  Dar  mai  putem  face  o  con¬ 
statare  tot  atât  de  justă,  şi  anume  că  ştiinţa  în  mâna  unor 
bărbaţi  pretinşi  de  ştiinţă  este  în  contrazicere  cu  religia, 
dar  în  mâna  adevăraţilor  bărbaţi  de  ştiinţă  afirmă  şi  sus¬ 
ţine  pacea.  Ceeace  înseamnă  că  „ştiinţa  este  o  putere  ca 
şi  electricitatea  sau  praful  de  puşcă,  este  o  forţă  ca  şi  banul, 
în  sine  însă  este  tot  atât  de  puţin  morală  sau  imorală, 
nobilă  sau  nenobilă,  precum  sunt  electricitatea,  praful  de 
puşcă  sau  banul.  Cine-i  moral  face  o  întrebuinţare  mo- 

rală  de  ştiinţă  sau  milioanele  sale,  cîne-i  imoral  le  da  o 
întrebuinţare  imorală"  (Bettex-Negoiţă :  Creştinismul  şi 
studiul  naturii,  p,  228), 

Ştiinţa  de  fapt  este  materialistă;  aşa  şi  trebue  să  fie. 
Ea  are  de  obiect  materia  şi  prin  materie  ne  procură  in¬ 
strumentele  moralităţii  sau  imoralităţii.  Ceeace  trebue  să 
respecte  ea,  sunt  marginile  ei.  Şi  ea  are  enigme,  precum 
şi  noi  avem  cele  şapte  taine  şi  celelalte  dogme  ale  religiei 
noastre.  Câteva  i-au  fost  stabilite  de  Dubois  Reymond: 
1,  Fiinţa  materiei  şi  a  forţei,  2,  Originea  mişcării,  3.  Cum 
a  apărut  viaţa  in  univers,  4.  Teleologia,  adică  organizarea 
naturii  intenţionat  corespunzătoare  scopului,  5.  Conştiinţa, 

6.  Cugetarea  raţională  şi  originea  graiului  şi  a  sentimentelor, 

7.  Libertatea  voinţii. 

Al.  Carrel  desvăluie  şi  mai  multe  noţiuni  ale  ştiinţei 
şi  enigme  ale  materiei,  toate  ascunse  în  elemente  cu  care 
ştiinţa  operează  zilnic,  precum  zidarul  lucrează  zilnic  cu 
pietrele,  cărămizile  şi  tencuială,  fără  să  ne  poată  răspunde 
ce  sunt  toate  acestea  în  fiinţa  şi  esenţa  lor.  Atunci,  în  nu¬ 
mele  cărui  adevăr  ştiinţific  se  mai  caută  a  se  răpi  omului 
suportul  religios-moral?  Numai  pentrucă  unii  bărbaţi  de 
ştiinţă  s'au  îmbătat  de  succesele  descoperirilor  lor?...  Dar 
descoperirea  legilor  naturii  nu  este  tot  una  cu  stabilirea 
lor,  şî  maî  ales  cu  creaţia  şi  creşterea  organismelor  vii, 
direcţie  în  care  ştiinţa  încă  nu  a  realizat  nimic,  nici  un 
fir  de  sămânţă,  nici  un  fir  de  iarbă  verde  şi  nici  măcar  un 
fir  de  praf,  şi  cu  atât  mai  puţin  pilule  pentru  sentimentul 
şi  forţa  iubirii.... 

Aşa  stând  lucrurile  în  realitate,  este  în  interesul  şti¬ 
inţei  şi  al  religiei  ca  reprezentanţii  lor  să  se  ferească  de 
exagerări  şi  de  afirmaţiuni  gratuite,  pentru  a  nu  spori 
prin  acestea  haosul  creat  în  lume  de  oameni. 

Dacă  studiul  atomului  nu  ne  duce  la  concluzii  mate¬ 
rialiste,  dacă  majoritatea  absolută  a  oamenilor  de  ştiinţă 
proclamă  armonia  dintre  ştiinţă  şi  religie,  şi  dacă  unii  dintre 
ei  fac  o  severă  critică  ştienţismului,  trebue  să  constatăm  cu 
bucurie  că  între  ştiinţă  şi  religie  este  un  raport  de  pace.  Şi 
el  există  atâta  vreme  cât  ştiinţa  îşi  recunoaşte  limitele  ne- 
ştiinţei.  Religia  nici  nu  pretinde  altceva  dela  ştiinţă  decât 

ceeace  pretinde  dela  orice  credincios :  judecată  raţională, 
credinţă  dreaptă,  virtute  şi  smerenie  în  faţa  necunoscutului. 

Trebue  să  ne  mai  dăm  seama  că  ce  este  fiinţa  chi¬ 
mistului  în  laborator  —  şi  fără  de  el  nimic  nu  se  face  din 
tot  ce  se  face  acolo,  —  aceeaşi  şi  mai  mult  este  ştiinţa  lui 
Dumnezeu  în  laboratorul  lumii.  Cum  laboratorul  nu  se 
crează  singur  şi  nu  produce  nimic  singur,  tot  aşa  nici  hor¬ 
monii,  nici  celulele,  nici  atomii  nu  explică  şi  nu  produc 
nimic,  fără  planurile  misterioase  pe  care  le  împlinesc  sub 
imperiul  unei  forţe  nevăzute. 

Veacul  materialismului  a  trecut.  Dacă  astăzi  mai  există 
conflicte  pe  ici  pe  colo  între  unii  bărbaţi  de  ştiinţă  şi  re¬ 
ligie,  ele  sunt  o  urmare  a  domniei  materialismului  veacu¬ 
rilor  trecute.  Ele  întârzie  ca  umbrele  nopţii  prin  adâncurile 
văilor  după  răsăritul  soarelui. 

Veacul  nostru,  de  revoluţii  şi  răsboaie  totalitare,  este 
„veacul  eliberării  de  sub  dogmele  materialismului  ateu“  şi 
al  întoarcerii  spre  zările  spiritualismului  creştin.  Nici  ştiinţa, 
nici  filosofia  nu  mai  pun  impedimente  împotriva  religiei 
creştine.  Necredincioşii  cari  mai  există  printre  noi  sunt, 
după  expresia  lui  Aristotel,  „filosofii  nopţii",  întârziaţi  cari 
fără  să  primească  nouile  lumini  ale  ştiinţei,  trăiesc  din  ură 
şi  din  moştenirile  materialismului  decedat  (cf.  Savin :  Creşt. 
în  gând.  cont.  p.  488). 

In  „Comedia  Cavalerilor"  lui  Aristofan,  se  cuprinde 
acest  dialog: 

—  Crezi  tu,  Nicea,  în  zei? 

—  Cred, 

—  Şi  ce  dovadă  ai? 

—  Dovada  e  că  îi  urăsc  L. 

Cam  aşa  cred  materialiştii  în  Dumnezeu:  prin  ură  şi 
violenţă. 

Noi  încă  credem  în  Dumnezeu  şi  în  suflet  şi  în  ne¬ 
murire,  Dar  ştiinţa  şi  religia  şi  credinţa  noastră  este  iubirea. 

(SK2) 


NATURA  Şl  VALOAREA  TIMPULUI' 

de 

Preot  Dr.  CORNEL1U  SÂRBU 

A  defini  o  noţiune,  însemnează  propriu  zis  a  o  lămuri 
şi  rezolvi  în  elementele  pe  care  le  conţine.  Cum,  însă, 
mintea  omenească  nu-i  în  stare  să  pătrundă  întreg  com¬ 
plexul  de  elemente  constitutive  ale  noţiunii  timp,  urmează 
în  mod  firesc  şi  logic,  că  o  definiţie  completă  (care  să-i 
surprindă  şi  exprime  esenţa  sa  intimă)  şi  definitivă  nu-i 
posibilă. 

Ca  şi  termenul  spaţiu,  cuvântul  timp  are  mai  multe1  2 
accepţiuni,  şi  anume : 

1,  Perioadă  care  merge  dela  un  eveniment  anterior 
la  unul  posterior;  de  pildă:  epoca  anului,  epoca  istorică. 
Acesta-i  sensul  cei  mai  frecvent  şi  cel  mai  vechiu  al  cu¬ 
vântului  timp,3 

2,  Schimbarea  continuă  prin  care  prezentul  devine 
trecut.  Această  accepţiune  e  propriu  zis  ideea  duratei  sau 
a  devenirii,  elaborată  în  special  de  Bergson, 4 

3.  Mediu  indefinit,  în  care  se  desfăşoară  succesiunea 
evenimentelor.  Sensul  acesta  este  o  lărgire  la  infinit  a  ac¬ 
cepţiunii  prime. 5 

4.  însumarea  noţională  a  elementelor  esenţiale  care 
constitue  fiinţa  temporală. e 

In  ideea  de  timp,  se  cuprinde  mai  întâi  durata.  După 
cum  au  remarcat  mai  ales  Geyser  şi  Bergson,  durata  des- 
vălue  caracterul  sau  sensul  pozitiv  al  timpului.  Noţiunea 


1  Urmare  dela  pagina  363. 

2  Vezi  multiplele  întrebuinţări  ale  cuv.  timp  la:  Larousse  du  XX-e  siecle  en 
six  volumes.  Publie  sous  la  direction  de  Paul  Auge,  t.  VI,  Paris  (Lib.  Larousse) 
1933,  p.  632  sq. 

3.  4i  5  Lalande  A.  ’■  Vocabulaire  technique  et  critique  de  la  philosophie.  Paris 

(Alean)  1938,  4-fcme  6d,  voi.  II,  p.  872  sq. 

*  Baur :  O,  c.  p.  138. 

duratei  stă  în  strânsă  legătură  cu  noţiunea  fiinţei:  Durata 
este  persistenţa  identică  a  unei  fiinţe  existenţiale  (existen- 
tielle  Wesen}  sau  a  unei  stări,  persistenţa  ei  faţă  de  ne- 
existenţă  şi  faţă  de  alt  mod  de  existenţă,  cu  alte  cuvinte 
continuitate  şi  stabilitate, 1  Scurt  vorbind,  durata  este  exis¬ 
tenţa  continuă ;  ea  nu-i  ceva  ce  se  adaugă  existenţei, 
ci  însăşi  existenţa  considerată  continuă2.  Continuitatea  tim¬ 
pului,  pe  care  n'o  putem  pătrunde  complet  cu  raţiunea, 
este  un  fenomen  sui  generis,  care  s*ă  dincolo  de  continu¬ 
itatea  sau  discontinuitatea  determinată  extensiv, 3 

Indivizibilul  de  durată  este  momentul ;  aceasta  nu  du¬ 
rează,  ci  este  limita  indivizibilă  între  timpul  dinainte  şi 
timpul  după, 4 

Durata  implică  în  sine  uniformitate,  congruenţă,  omo¬ 
genitate,  identitatea  tuturor  părţilor  sale,  stabilitatea  şi 
continuitatea  ei.  Aceasta  durată  continuă  formează  oarecum 
arena  pe  care  se  desfăşoară  succesiunea  temporală,  al  doilea 
element  esenţial  al  noţiunii  timpului, 5  După  cum  a  relevat 
deja  Aristotel,  timpul  este  o  fiinţă  curgătoare,  schimbătoare, 
o  curgere  neîntreruptă  a  lui  „acum“,b  Sf,  Părinţi,  conştienţi 
mai  mult  decât  oricare  alţi  cugetători  de  vremelnicia  lumii 
şi  a  celor  dintr’ânsa,  au  zugrăvit  foarte  pregnant  această 
fugă  şi  rostogolire  neodihnită  a  clipelor:  „A  fost  făcută 
succesiunea  timpului  —  zice  sf-  Vasile  cel  Mare  —  care  urgi- 
tează  într'una  şi  curge  mereu,  şi  niciodată  nu  se  odihenşte 


1  Baur :  O.  c.  p,  138, 

2  Hagemann-Endres :  O,  c,  p.  39. 

5  Schmidt :  O.  c.  p,  223. 

4  Cf.  Aristotel:  Physica,  IV.  12  Ed.  Carteron,  p.  157;  I,  Corint.  XV,  52;  Va- 
sile  cel  Mare:  Omilia  VI  despre  Hexaimeron,  n.  5  Migne,  P.  G,  29,  col,  128  C;  Beda 
Venerabil:  De  temporibus,  cap,  I,  Migne,  P.  L, 90,  col.  277  B,  sq. ;  De  ratione  computi 
cap,  II,  Migne  P.  L.  90,  col.  580  B  ;  Alcuinus  :  Disputatio  puerorum,  cap.  VI.  Migne, 
P.  L,  101  col,  1113D;  Maritain:  O.  c.  p,  217.  De  observat  că  cei  vechi  numiau  in¬ 
divizibilul  de  durată,  atomul  de  timp.  Beda  Venerabil :  De  temporum  ratione,  cap.  III 
Migne,  P,  L.  90,  col.  304  A.  De  divisionibus  tempomm,  II,  Migne,  P.  L.  90,  col.  651 
B,  C.  D. 

5  Baur:  O.  c.  p,  138;  Schmidt,  punând  apăs  numai  pe  caracterul  pozitiv  al 
timpului,  opinează  că  ordinea  succesiunii  nu  constitue  esenţa  interioară  a  timpului. 
O.  c,  p,  220  sq, 

,  6  Physica,  IV,  11.  Ed.  Carteron,  p.  150  sq. 

din  curs";1  iar  sf.  Ambrozie  aseamănă  curgerea  timpului 
cu  aceea  a  apelor:  „zilele,  anii,  şi  timpurile  trec  ca  flu¬ 
viile,  şi  alunecă  în  fuga  mare“. 2  Isîdor  Pelusiotul  compară 
timpul  cu  o  roată  ce  se  ’nvârteşte  neîncetat:  „Căci  timpul 
este  în  formă  de  roată  sau  cerc  care  se  învârteşte  şi  ro¬ 
stogoleşte  în  sine“. 3  Spre  deosebire  de  spaţiu  (multidimen¬ 
sional),  timpul  —  precizează  ştiinţa  şi  filosofia  modernă,  con¬ 
taminate  în  ideea  timpului  de  aceea  a  spaţiului  - —  posedă  o 
singură  dimensiune  (unidimensionalitatea  timpului), 4  adecă 
curge  într’o  singură  direcţiune.  Subiectiv,  această  succesiune 
e  dată  într’un  şir  de  momente  discrete  de  conştiinţă  care 
urmează  în  conştiinţa  noastră,  de  pildă  o  succesiune  de 
tonuri  pe  care  le  auzim  la  ascultarea  unei  bucăţi  muzicale. 
Obiectiv,  această  succesiune  constă  în  şirul  de  momente 
discrete  de  mişcare  sau  de  schimbare, 5 

Al  treilea  moment  esenţial  al  noţiunii  timpului  este 
ordinea  lui  mai  de  vreme  şi  mai  târziu,  care  se  reduce  în 
fine  la  ordinea  cauzală  şi  care  conţine  totodată  neschim- 
babilitatea  şi  nerepetabilitatea  (ireversibilitatea)  evenimen¬ 
telor  temporale, 6  Pe  acestea  se  bazează  împărţirea  cursului 
timpului  în  trecut,  prezent  şi  viitor.  De  fapt,  timpul 
îmbracă  trei  feţe  sau  etape’,  „întinderea  timpului  se  împarte 

1  Omilia  I.  despre  Hexaimeron,  n,  5,  Migne,  P,  G.  29,  col,  13B:  ţo 

Xp6vou  cdţococ  imiarrj,  hizzi’ţonÎYq  dsl  xa l  Jtapa^soua,  xa!  |j.yJSafio,j  rcauo- 

pivr]  TO0  Sp6|JL0U“. 

2  De  oficiis  ministrorum,  lib,  II,  cap.  XVI,  n.  83,  Migne,  P,  L.  16,  col.  133  B 
„dics,  auni,  ac  tempora  fluminum  praetereunt  modo,  et  cursim  labuntur."  Vezi  ş 
HrisostomuU  Despre  Kalende,  n,  2.  Migne,  P,  G,  48,  col  956;  Greg,  Magnus:  Moralia, 
lib.  IV.  cap,  II.  Migne,  P.  L,  75,  col.  634  B;  Coliimbanus:  Instruclio  V,  n.  I,  Mi  £  r  e 
P.  L.  80,  col.  240  B. 

3  Epistole,  cartea  II,  Epist,  CLVIII.  Migne,  P.  G.  78.,  col.  613  A:  „Tpo^oetS'i]ţ 
7cfep  6  XP0Vi^S  sic;  fauriv  ivaxuxAoâ jJ.svoî“.  Vezi  şi :  Idem,  Epist.  I.  Migne,  P.  G 
78,  col.  1048  B.  Gheorghe  Pisidul,  Hexaimeron.  Migne,  P.  G.  92,  col.  1460  B;  Nicbifor 
Vlemmid,  Epitomă  fizică  cap,  IX,,  n.  10.  Migne,  P,  G.  142,  col.  1105  C, 

*  Cf.  G.  C,,  Tempo,  In  „Enciclopedia  italiana  di  scienze,  lettere  ed  arti'1  Perna 
1937,  t.  XXXIII,  p.  474;  Elsehans -Gieşe  :  O,  c.  p,  287. 

5  Baur  •  O,  c.  p.  139. 

6  Idem  ibidem,  p.  139;  Petrovici :  Viaţa  şi  opera  lui  Kant,  p.  107  :  „Fugit  iire- 
p arabile  tempus"  ;  Hasserl  Edmtmdi  Vorlesungen  zur  Phănomenologie  des  inrcien 
Zeitbewusstseins.  Herausgegeb,  von  Heidegger  M,  Halle  (Nieme  yer)  1928.  p.  2.',  f q 

în  trei  părţi:  în  trecut ,  prezent  şi  viitor.1  Dintre  acestea, 
numai  prezentul  există  cu  adevărat,  numai  el  are  realitate 
ontologică;  clipa  actuală  e  singura  concretă:  „Numai  ceeace 
se  numeşte  prezent  există...  cine  poate  măsura  însă  cele 
trecute  care  nu  mai  sunt,  sau  cele  viitoare  care  nu  sunt 
încă.“  2  Realmente  trecutul  şi  viitorul  nu  există ;  cel  dintâiu 
„există  doar  sub  forma  fantomatică  a  amintirilor", 3  iar  cel 
de  al  doilea  „nare  decât  fiinţarea  vagă  a  unor  aspiraţii 
inconsistente,  a  unor  perspective  nelămurite."  4 

Dupăce  am  dat  o  descriere  a  noţiunii  timp  şi  a  ele¬ 
mentelor  ei  constitutive,  să  încercăm  a  pătrunde  ceva  mai 
adânc  în  miezul  lucrurilor.  Pornim  dela  o  foarte  justă  ob¬ 
servaţie  a  filosofului  Plotin,  şi  anume :  „Eternitatea  şi  timpul 
sunt  două  lucruri  diferite;  eternitatea  este  în  natura  care 
durează  totdeauna,  iar  timpul  în  ceeace  se  naşte  şi  ’n  uni¬ 
versul  sensibil".5  Timpul  este  ceeace  trece,  în  contrast  cu 
ceeace  rămâne.  Pe  de  altă  parte,  timpul  nu-i  cu  totul  ceva 
străin  de  eternitate:  „L'eternite — zice  Malebranche — n'est  pas 
dans  le  temps  que  le  temps  dans  l'eternite."6  Deaceea 
timpul  poate  fi  înţeles  mai  bine  luând  ca  punct  de  plecare 
comparaţia  lui  —  desigur  prin  contrast  —  cu  veşnicia,  Dum¬ 
nezeu. 

Ca  existenţă  absolută  şi  veşnică,  Dumnezeu  este  —  de¬ 
terminând  în  mod  negativ  raportul  Său  cu  timpul  —  mai 
presus  de  timp,  adecă  depăşeşte  toate  limitele  timpului, 7 
iar  pozitiv  umple  timpul,  fiind  prezent  în  cuprinsul  fie¬ 
cărei  clipe. 8  Clasică  rămâne  în  această  privinţă  lapidara 
afirmaţie  a  lui  Anselm:  Dumnezeu  „este  în  tot  locul  şi 

1  Grlg.  de  Nissa:  Despre  cuv.  domn,,  cur,  I,  Migne,  P.  G.  44,  col.  1124  D.  sq.: 
„’Ev  tpcal  ţpfjjj.oca'.  zb  xpovtx&v  jAsţpeftat  Stdji7][ia(  ztp  Ttapipx^zirt,  ivsarwt:,  xai 
Cljj  fliAAovrt“  ;  Vastte  cel  Mare-.  Comment,  la  Isaia,  cap.  XVI.,  n.  3t6.  Migne,  P. 
G.  30,  col.  668  A;  August  in :  Confess.  lib,  XI,  cap.  XX.  n.  26.  Migne,  P.  L.  32.  col 
198;  Nic,  Vlemmid:  Epitomă  fizică,  cap.  IX.  n.  14.  Migne,  P.  G.  142,  col.  U08  B. 

2  Angusiln:  Confess.  lib.  XI.  cap.  XVI.  Migne,  P,  L.  32,  col,  817 :  „Id  solum  est 
quod  praesens  dicatur...  praeterita  vero  quae  jam  non  sunt,  aut  futura  quae  nondum 
sunt,  quis  metiri  pot est  ?“ 

3.  4.  Petrouici :  Viata  şi  opera  lui  Kant,  p.  104. 

a  Enneades  III,  cap.  VII,  n,  1,  Ed.  Br6hier,  p.  127. 

6  Entretiens  sur  la  metaphysique,  VIII.  4.  citat  la  Lalande :  O.  c,  t,  II.  p.  873. 

7  Anselmas  Cant:  Monologium,  cap.  XXI,  Migne,  P.  L.  158,  col.  171  A- 173  C. 

8  Idem  ibidem,  cap.  XXII.  Migne,  P.  L.  158,  col.  173  C*  176  C. 


REVISTA  TEOLOGICA 


423 


timpul,  fiindcă  nu  lipseşte  niciunuia;  şi  nu-i  în  niciunul, 
fiindcă  n'are  niciun  loc  sau  timp,  nici  nu  admite  în  sine 
distincţiunile  locurilor  sau  timpurilor."  ‘  Că  Dumnezeu  este 
mai  presus  de  timp,  mărturiseşte  şi  psalmistul,  când 
zice :  „Mai  înainte  de  a  se  naşte  munţii  şi  de  a  se  zidi 
pământul  şi  lumea,  din  veşnicia  veşniciilor,  Tu  eşti  Dum¬ 
nezeu...  Căci  înaintea  ochilor  Tăi  mia  de  ani  e  ca  ziua  de 
ieri  ce  a  trecut  şi  ca  o  strajă  de  noapte." 2  Conştiinţa  veş¬ 
niciei  lui  Dumnezeu  e  clară  şi  vie  şi  la  sf.  Părinţi  sau  la 
scriitorii  bisericeşti:  „imul  singur,  timpul  lui  Dumnezeu, 
este  eternitatea  întreagă*.,  fiindcă-i  infinit  însuşi  cel  care 
înainte  de  timpuri  întrece  tot  timpul*1  3 ;  „Anii  tăi  nici  nu 
merg  nici  nu  vin...  Anii  tăi  stau  toţi  împreună,  fiindcă 
stau ;  nici  cei  cari  merg  nu-s  excluşi  de  cei  cari  vin,  fiindcă 
nu  trec...  Anii  tăi  o  singură  zi ;  şi  ziua  ta  nu  în  fiecare  zi, 
ci  astăzi,  fiindcă  astăzi  al  Tău  nu  cedează  zilei  de  mâine ; 
căci  nici  nu  urmează  zilei  de  ieri.  Astăzi  al  Tău  eternitatea**. 4 
Nu-i  de  prisos  să  remarcăm  faptul,  că  încă  unii  filosofi  vechi 
au  mărturisit  răspicat  eternitatea  lui  Dumnezeu :  „Deaceea 
eternitatea  este  ceva  august;  şi-i  identică  cu  Dumnezeu, 
ne  spune  cugetarea.  Şi  e  bine  spus  că  eternitatea  este  Dum¬ 
nezeu  însuşi,  arătându-se  şi  manifestându-se  aşa  cum  este ; 
ea-i  şi  fiinţa,  întrucât  e  imuabilă,  identică  cu  ea  însăşi  şi 
astfel  înzestrată  cu  o  viaţă  constantă**.5 

*  Monologium,  cap.  XXII.  Migne,  P.  L.  158,  col.  176  C,:  «In  omni  loco  et  tem- 
pore  est,  quia  nulii  abest ;  et  in  nullo  est,  quia  nullum  locum  aut  tempus  babei  nec 
in  se  recepit  distinctiones  Jocoruat  aut  temporum.“ 

2  P&.  89,  v.  2  şi  4, 

s  Ieronim :  Comm.  in  ep.  ad  Titum,  cap,  I.  v.  5  sq.  Migne,  P.  L.  26,  col.  594  B.: 
„unum  tempus  Dei,  est  omnis  ae  terni  tas,,,  cum  infinitus  sit  ipse  qui  ante  tempora 
omne  tempus  excedit" 

4  Augustinn  Couiess.  lib.  X I„  cap,  XIII,,  n.  16.  Migne,  P.  L.  32,  col.  815: 
„Anni  tui  nec  eut  nec  veniunt,.,  Anni  tui  omnes  simul  stant,  quoniam  stant ;  nec 
euntes  a  venientibus  excluduntur,  quia  non  transeunt...  Anni  tui  dies  unus ;  et  dies 
tuus  non  quobdie,  sed  hodie,  quia  hodiernus  tuus  non  cedit  crastino ;  neque  enim 
auccedit  hesterno.  Hodiernus  tuns  ae  terni  tas."  Vezi  fi  Hilarius:  De  Trin  ,  lib.  II.  n,  6 
Migne,  P.  L.  10.  col.  56  A. 

5  Plotin :  Enneades  IU,  cap.  ,7.  n.  5,  Ed.  Brehier,  p.  132  !  „’Odev  Jîliviv  6 

aitî>v,  xai  zocbvbv  tqi  &£tp  îj  swota  A&fei,  &a?  xaXtb;  <5v  Xs^otro  &  aiwv  ds6c 
âţi^aivoiv  xai  tupof  atvtov  iaut6v  o^in;  «sit,  sb  siva:.  â;  drpsjjie;  xai  taOtiv  xai 
«Ort»)  xai  zb  Iv  ijftW)*, 

Dacă  la  Dumnezeu  se  poate  aplica  conceptul  de  du¬ 
rată  —  desigur  nu  în  accepţiunea  ce  se  aplică  lumii  şt 
omului,  pentrucă  durata  lui  Dumnezeu  este  esenţial  di¬ 
ferită  de  timpul  nostru  —  atunci  spunem  că  toată  eter¬ 
nitatea  divină  este  un  unic  moment,  care  durează  fără  în¬ 
ceput  şi  fără  sfârşit  şi  care  coexistă  cu  toată  succesiunea 
timpului : 1  „însă  deşi  acolo  nu-i  nimic  decât  prezent  — 
zice  Anselm  despre  veşnicia  divină  —  totuşi  nu-i  acel 
prezent  temporal  ca  al  nostru,  ci  etern,  în  care  se  cu¬ 
prind  toate  timpurile 2 3 

Ca  Fiinţă  care  transcende  timpul,  Dumnezeu  n'are 
început  şi  nici  sfârşit ;  „Divinitatea  nici  nu  ia  început,  nici 
nu  primeşte  sfârşitul,,,,  nu  cunoaşte  apusul  -  moartea"  ;  ^ 
„se  constată  că  substanţa  cea  mai  înaltă  este  fără  început 
şi  fără  sfârşit".4  In  El  nu  există  succesiuni  şi  faze;  eter¬ 
nitatea  divină  cuprinde  în  sine  în  mod  implicit  şi  neschim- 
babilitatea,  ca  pe  una  care  constitue  noţiunea  ei  corela¬ 
tivă.  Căci  concepând  eternitatea  lui  Dumnezeu  ca  o  con¬ 
tinuitate,  nu  numai  fără  început  şi  fără  sfârşit,  ci  şi  lipsită 
de  succesiuni  de  momente  temporale,  ajungem  la  neschim- 
babilitatea  Lui.  Pe  de  altă  parte,  considerând  pe  Dum¬ 
nezeu  neschimbat,  îl  concepem  eo  ipso  veşnic,  pentrucă 
unde  nu  există  schimbare  sau  trecere  dela  o  stare  la  alta, 
ci  momentele  temporale  sunt  aceleaşi,  nu  există  nici- 
timpul,  care-i  măsura  schimbării  sau  trecerii.  Pe  când 
toate  se  schimbă  şi  curg,  singur  Dumnezeu,  care  nu-i 
supus  cauzelor  schimbărilor  creaturilor,  n'are  o  istorie  a 
desvoltării  şi  progresului  său;5  „Acelea  (pământul  şi  ce- 


1  Maritain  :  0.  c,  p,  217, 

2  De  concord,  praesc.  Dei  cum  lib.  arbitr,,  cap.  V,  Migne,  P.  L.  158,  col.  514  A.  :• 
„quaravis  autem  ibi  nibil  sil  nisi  praesens,  non  est  tamen  illud  praesens  temporale 
sicut  nostrum ;  sed  aeternum,  in  quo  tempora  cuncta  continentur", 

3  Petrus  Chrysologus:  Sermo  LVII,  Migne,  P.  L.  52,  col.  558  B. ;  „Divinitas 
nee  inîtium  capit.  nec  recipit  finem,...  non  agnoscit  occasum".  Vezi  şii:  Idem,  Sermo- 
LX,  Migne,  P,  L.  52,  col.  266  B.  C. ;  Sermo  XCVI1,  Migne.  P.  L.  52,  col.  473  C., 
7 aio:  Sententiarum  lib.  I,  cap.  XIX.  Migne,  P.  L.  80,  col,  "50  C. 

4  Aselmus  Cant.:  Monologium,  cap.  XXIV.  Migne,  P.  L,  158,  col.  177  C : 
„sumrnam  substantiam  constat  sine  principio  et  sine  fine  esse”. 

5  Andrulsos  Hristu:  Dogmatica  Bisericii  ortodoxe  răsăritene,  Trad,  de  Dr,  D,. 
Stăniloae.  Sibiu  1930,  p.  63  sq. 

rurile)  vor  pieri,  iar  iu  vei  rămânea,  toate  ca  o  haină  se 
vor  învechi,  ca  pe  un  veşmânt  le  vei  schimba  şi  schimbate 
vor  fi,  iar  tu  acelaşi  eşti  şi  anii  tăi  nu  se  vor  sfârşi  “  ; 1 
„Căci  eternitatea  nu-i  nici  timp,  nici  vreo  parte  a  timpului  }' 
căci  nici  nu  cade  sub  măsură" ; 2  „Insă  nu  trece  oareceva 
în  etern,  ci  totul  este  prezent ;  însă  niciun  timp,  totul  este’ 
prezent" ; 3 4  „Timpul  nu-i  fără  oarecare  schimbare,  însă 
în  eternitate  nu-i  nici  o  schimbare."  *  Chiar  şi  o  minte  ne¬ 
creştină  mărturiseşte  despre  Dumnezeu;  „şi  nu  experiază 
nicio  schimbare;  e  totdeauna  în  prezent  şi  n'are  nici 
trecut,  nici  viitor,  ci  este  ceeace  este  şi  este  aceasta  tot¬ 
deauna".5 

După  cum  Dumnezeu,  deşi  depăşeşte  orice  spaţiu,  este 
prezent  pretutindeni,  însă  nu  local,  tot  astfel  Dumnezeu 
cel  veşnic,  deşi  e  mai  presus  de  timp,  este  prezent  în  toate 
momentele  temporale;  „Celce  este  şi  celce  era  şi  celce  va 
să  vină",6  fără  să  se  supună  condiţiilor  timpului,  ci  rămâne 
neschimbat.  Precum  arborele  de  pe  malul  unui  râu  există 
împreună  cu  apele  acestuia,  fără  să  curgă  cu  ele,  tot  aşa 
Dumnezeu  (veşnicia)  coexistă  cu  timpul,  fără  să  treacă 
cu  el. 7 

Ca  principiu  absolut  şi  universal,  Dumnezeu  este  cauza- 
existenţei  şi  devenirii  tuturor  realităţilor  din  lumea  creată. 
Având  început  şi  sfârşit,  timpul  nu  s’a  putut  creia  pe  sine 
însuşi;  deci  veşnicia  este  şi  cauza  creatoare  a  timpului; 
timpul  îşi  are  originea  în  sânul  eternităţii, 8 


1  Ps.  101,  V.  27-28. 

3  Grigorie  Teologul :  Cuvânt.  XLV.  Despre  sfânta  Paschă,  IV,  Migne,  P.  G. 
36,  col.  628  C=  „Aăov  cote  xpsvo?.  o5rs  xp^vou  u  [tipc-c.  oCiSe  ?âp  fie- 
rp7)tov“, 

3  Aagastln  ;  Confess.  Hb.  XI.  cap.  XI,  n.  13.  Migne,  P,  L.  32,  cof.  814;  „non 
autem  praeterire  quidquam  in  aeterno,  sed  totum  esse  praesens  ;  nullum  vero  tem- 
pus  totum  esse  praesens." 

4  Eugyppius:  Thesaurus,  cap.  XXIX.  Migne,  P.  L.  62  col.  619  B:  tempus  sine 

aliqua  mutabilitate  non  est,  in  aeternitate  autem  nulla  mutatio  est." 

6  Plot/n:  Enneades  III,  cap.  VII.  n,  3.  Ed.  Brfehier,  p.  liO;  „XOU  30  |irj  >JL£- 
lajJiÂÂovrcs,  2vro£  Se  ev  eto  napovu  ist.  Si:  ouSev  aâtoO  TtapfjX^ev  cuo'ao 
Yevîj  aerat,  dXĂâ  vcOd'  8îtep  sar:,  voOzo  xat  ieî  âvrog*. 

6  Apocalipsa  I,  4, 

7  Andrutsos’.  O.  c.  p.  63.  s  Andruisos:  O.  c.  p.  63  sq. 

Considerarea  raportului  dintre  Dumnezeu  şi  timp  duce 
în  mod  firesc  la  următoarea  concluzie:  In  sens  absolut,  deci 
=cu  considerare  exclusivă  la  fiinţa  Sa,  Dumnezeu  n'are  ne¬ 
voie  de  timp  şi  s’ar  putea  dispensa  de  el.  Dacă  totuşi  l-a 
creiat,  însemnează  că  nu  Creatorul,  ci  creatura  are  nevoie 
de  el,  căci  Dumnezeu  nu  face  nimic  de  prisos  şi  fără  rost ; 
deaceea  în  timp  trebue  să  vedem  un  element  necesar  cos¬ 
mosului,  lumii  create.  Dacă  existenţa  absolută  (Dumnezeu, 
veşnicia)  n'are  stricto  sensu  nevoe  de  timp  şi-î  mai  presus 
de  el,  atunci  existenţa  relativă  sau  creiată  nu  se  poate 
•concepe  fără  de  el.  După  cum  veşnicia  este  o  trăsătură 
esenţială  a  Existenţei  absolute,  tot  aşa  vremelnicia  este  în¬ 
suşirea  caracteristică  a  existenţei  relative  şi  creiate  în  ge¬ 
neral  :  „După  cum  timpul  a  produs  temporalitatea,  aşa 
eternitatea  a  exclus  timpul" ; 1 2  „Căci  nu  se  poate  face,  ca 
ceva  din  cele  ce  au  fost  făcute  prin  creaţiune,  sau  prin 
generaţiune,  să  nu  fie  cu  totul  în  secol,  sau  în  timp*1.15 

Pentru  a  pătrunde,  atât  cât  e  posibil  minţii  noastre, 
în  esenţa  tainică  a  timpului,  trebue  să  distingem  ideea  tim¬ 
pului  în  Dumnezeu  şi  realizarea  concretă  a  acestei  idei. 
Făcând  aceasta,  deosebim  în  mod  firesc:  a)  timpul  ideal- 
metafizic,  (o  realitate  metafizică  abstractă,  concepută  de 
Dumnezeu  în  planul  creaţiunii,  încă  înainte  de  întemeierea 
lumii)  şi  b)  timpul  empiric -real -concret,  creat  de  Dum¬ 
nezeu  odată  cu  lumea,  spre  a-i  servi  acesteia  drept  con¬ 
diţie  şi  formă  a  existenţei  sale. 

Teza  timpului  categorie 3  şi  formă  necesară  a  existenţei 
cosmosului  o  întemeiem  pe  faptul  inseparabilităţii  timpului 
de  lume  şi  invers.  De  fapt,  însăşi  noţiunea  timpului  implică 
în  sine  această  inseparabilitate.  Lăsăm  să  vorbească  mai 


1  Petru s  Chrysologus :  Sermo  XXXIV.  Migne,  P,  L.  52,  col.  299  A :  „Sicut  tem- 
poralitatem  tempus  attulit,  sic  excluşii  aeternitas  tempus." 

2  Toan  Cyparlssiotul;  Despre  infinitatea  lui  Dumnezeu  în  creaturi,  cap.  III 
Migne,  P.  G.  152,  col,  899 A;  „nec  enim  fieri  potest,  ut  aliquid  eorum  quae  per 
creationem  facta  sunt,  aut  per  generationem,  non  omnino  aut  in  saeculo,  aut  in 
tempore  sit,“ 

3  Termenul  categorie  are  aici  sensul  de  mod  ţi  condiţie  a  existenţei  relative ; 
diversele  categorii,  între  care  şi  timpul,  nu  exprimă  altceva  decât  diferitele  moduri 
•de  a  fi  ale  existenţei  create. 

departe  eminentul  şi  subtilul  dogmatist  Andrutsos :  „Timpul, 
fie  în  genere  ca  succesiune  a  lucrurilor,  fie  în  special  ca 
măsură  a  succesiunii  mişcării  creaturilor,  este  legat  esenţial 
de  acestea;  nu  poate  exista  nici  nu  se  poate  presupune  că 
există  lumea  fără  timp ,  sau  timpul  fără  lume ,  de  cărei 
mişcări  succesive  le  determină.  Din  moment  ce  lumea  îşi 
primeşte  existenţa,  începe  şi  timpul,  fiind  strâns  legat  de 
mişcarea  succesivă  a  făpturilor." '  Glasuri  din  perioada 
patristică  confirmă  acest  fapt,  căci  privesc  timpul  ca  ceva 
inerent  creaturii  şi  indisolubil  legat  de  ea,  ca  ceva  consti¬ 
tutiv  creaţiunii  lumii:  „..însă  timpul  este  concreat  cu  lumea"  ;1 2 3 
„niciun  timp  nu  poate  fi  fără  creatură" ;  *  „cine  să  nu 
vadă  că  timpurile  n'ar  fi  fost,  dacă  n'ar  fi  creatura  care 
să  schimbe  oareceva  prin  oarecare  mişcare"  ?4  „Insă  lumea 
a  fost  făcută  cu  timpul,  dacă  a  fost  făcută  mişcarea  schim¬ 
bătoare  în  condiţiunea  ei."  5 

Legătura  indisolubilă  dintre  timp  şi  cosmos  o  dove¬ 
deşte  şi  faptul  că  timpul  n’a  existat  înainte  de  facerea 
lumii,  ci  a  început  deodată  cu  ea;  timpul  a  apărut  odată 
cu  lumea  şi  lumea  odată  cu  el,  deci  se  condiţionează  re¬ 
ciproc  :  „Fiindcă  timpul  nu  era  încă  înainte  de  a  fî  lumea"  ;6 
„Timpurile  au  început  s’alerge  odată  cu  mişcările  creaturii 
făcute.  De  aceea  în*zadar  sunt  căutate  timpurile  înainte  de 
creatură";7  „Dacă  deci  timpul  a  început  s'alerge  deîa  în- 


1  O.  c.  p.  109. 

2  Pafricius:  De  tribus  habitaculis,  cap.  V.  Migne,  P.  L.  53.  col  836 A:  „tem- 
pus  autem  cum  mundo  concreatum." 

3  Augustin ;  Confess.  lib.  XI.,  cap.  XXX,  n,  40.  Migne,  P.  L.  32.  col.  826 
„nullum  tempus  esse  posse  sine  creatura. “ 

1  Eugypplus:  Thesaurus,  cap.  XXIX,  Migne,  P.  L.  62.  col.  619  Cî  „quis  non 
videat  quod  tempora  non  fuissent,  nisi  creatura  fieret  quae  aliquid  aliqua  motione 
mutaret?“ 

5  Idem  ibidem,  col.  619D:  .Cum  tempore  autem  factus  est  mundus,  si  in  ejus 
conditione  factus  est  mutabilis  motus.“ 

s  Origetti  Omil.  primă  la  Geneză,  1.  Migne,  P.  G.  12,  col.  147  Aî  „Quia  tempus 
nondum  erat  antequam  esse  mundus.  “ 

7  Prosper  Aqultanus :  Liber  sententiarum,  CCLXXXI.  Migne,  P.  L.  51,  col.  468  B: 
„Factae  creaturae  motibus  eoeperunt  currere  tempora.  Unde  ante  creaturam  frustra 
tempora  requiruatur". 

ceputul  lumii,  nu  era  înainte  de  facerea  lumii";1  „lumea 
nu-i  făcută  în  timp  ci  cu  timpul"-2 

Teza  noastră  se  întemeiază  şi  pe  faptul  însuşirii  cos¬ 
mosului  de  creat  şi  relativ.  Lumea  fiind  creată  şi  relativă, 
e  supusă  în  mod  inevitabil  condiţtunîlor  schimbării  şi  tem- 
poraîităţii. 3  Ideea  aceasta  o  desvoltă  şi  cugetarea  patristică : 
„Căci  natura  timpului  care  curge  durează  atât  cât  lumea 
aceasta,  care-î  supusă  corupţiunii.  Căci  în  adevăr  are  afi¬ 
nitate  şi  înrudire  cu  cele  vizibile-  Trece  împreună  cu  cele 
care  pier,  subsistă  împreună  cu  cele  care  se  nasc" ; 4 
„Dealtfel  acum  timp  şi  schimbare,  şi  nu  eternitate  adevă¬ 
rată,  nici  nemurire  adevărată" ; 5  la  fel  învăţatul  teolog  sf,  loan 
Damaschinul,  care  sintetizează  gândirea  patristică:  „Dacă 
deci  sunt  create,  sunt  numaidecât  şi  schimbătoare;  căci  al 
căror  a  fi  începe  dela  schimbare,  acelea  e  necesar  să  fie 
supuse  schimbării,  fie  că  pier,  fie  că  se  schimbă  după  voinţă".6 
încă  Plato  a  sesizat  adevărul  că  existenţa  creată  şi  relativă 
se  desfăşoară  în  mod  necesar  în  alvia  timpului;  „toate  lu¬ 
crurile  care  când  există,  când  nu  există,  sunt  în  mod  ne¬ 
cesar  în  timp", 7  sau  Plotin;  „Sfera  cerească  ea  însăşi  n'ar 
exista,  pentrucă  ea  n'ar  putea  exista  înainte  ca  timpul  să 


1  Patricius,  De  tribus  habitaculis,  cap,  V.  Migne,  P.  L.  53,  col.  836  A :  „Si 
igitur  tempus  ab  inîtio  mundi  coepit  currere,  ante  mundum  factum  non  erat." 

1  Eugypplus:  Thesaurus,  cap.  XXIX,  Migne,  P.  L.  62,  col.  619 D:  „non  est 
mundus  lactus  in  tempore,  sed  cum  tempore", 

3  Silvestru  Ep,  de  Cane v:  Theologia  dogmatică  ortodoxă,  Trad.  de  Silvestru  Ep 
Huşilor,  Buc.  1900.  voi.  III,  p.  87  sq ;  Bartmannt  Lehrbuch  der  Dogmatik,  8.  Au- 
flage.  Freiburg  i,  Br,  1932,  II,  B,  p,  234;  Heidegger :  O.  c.  p,  414. 

4  Vasile  c.  Mare:  Coment.  la  Isaia,  cap,  II,  n.  66.  Migne,  P.  G,  30,  col.  232C: 

„EuvOTaptt^eras.  făp  uff>  cp&apt $  rouuo  xcai.up  xa!  :<\  îoO  /p£vcu  coO 

zapa^iovvog.  OJxsi’cog  fâp  iysi  xa l  tor?  pAsjrop.ivo;g'  auvaîcîpxâjis- 

vog  nev  roîg  cpdetpojiivotg,  at>vutptatd(i£VO;  Se  tofg  f:vo|iâvotg“, 

5  Augusttn :  Confess,  lib.  XI,  cap.  VII.  n.  9.  Migne,  P,  L,  32,  col.  813;  „Ali- 
oquin  jam  tempus  et  mutatio,  et  non  vera  aeternitas,  nec  vera  immortalitas". 

6  Exp,  exactă  a  cred.  ort.,  cartea  I,  cap,  III.  n.  126.  Migce,  P.  G.  94,  col.  795  B; 
„EI  ţiiv  o*3v  xuori,  xâvrojg  xaî  ţpeiîta-  iov  fxp  ti»  sîvai  Ar.b  rpoiîf^  tjpŞortiJ. 
raOr a  rr,  rpojnj  57roxetasiat  ~cmu>g,  cpdî'poixsva,  f,  xata  îipoaipsGtv  dXXo* 

[0U{1SV«“. 

7  Physica,  IV,  12,  Fd  Carteron,  p.  156. 

fi  {ost  născut ;  căci  ea  este  in  el  şi  se  mişcă  în  el."  1 2  Chiar 
şi  ţăranul  nostru  sesizează  faptul  că  timpul  este  o  expresie 
a  relativităţii  şi  contigenţei  noastre ;  iată  ce  zice  un  bun  cu¬ 
noscător  al  concepţiei  sale  despre  timp :  „Marea  trecere 
este  sentimentul  profund  al  existenţei  sale.  Fie  că  vorbeşte 
despre  roadele  unui  pom,  fie  că  vorbeşte  despre  tinereţea 
unei  fete,  ţăranul  întrebuinţează  aceeaşi  expresie:  „s'a 
trecut" ;  pentru  el  a  trăi  în  lumea  aceasta  înseamnă  a  trăi 
în  timp;  a  fi  în  timp  înseamnă  a  fi  trecător". - 

Timpul  face  existenţa  relativă  şi  creată,  concretă ;  do¬ 
vadă  despre  aceasta  este  faptul  că  realitatea  cosmosului — - 
existentă  în  mod  ideal  în  planul  lumii,  conceput  din  veşnicie 
de  Creator  —  a  devenit  concretă  abia  „la  început,"  adecă 
în  momentul  când  Dumnezeu  a  creat  alvia  timpului;  deci 
timpul  nu-i  numai  formă,  ci  şi  condiţie  a  existenţei  create. 
Nu  timpul  este  în  realitatea  creată,  ci  aceasta  din  urmă  îşi 
duce  existenţa  în  vadul  timpului.  Foarte  nimerit  se  ex¬ 
primă  în  această  privinţă  filosoful  Heidegger,  când  zice: 
„Timpul  nu-i  prezent  nici  în  „subiect"  nici  în  „obiect," 
nici  „înlăuntru"  nici  „afară"  şi  „este"  „mai  de  vreme" 
decât  orice  subiectivitate  şi  obiectivitate,  pentrucă  el  repre¬ 
zintă  condiţia  posibilităţii  însăşi  pentru  acest  „mai  de  vreme."3 
Numai  relevând  concrescenţa  şi  legătura  intimă  şi  indiso¬ 
lubilă  dintre  timp  şi  existenţă,  se  poate  spune  că  timpul 
este  prezent  în  lucruri. 

In  concepţia  scolastică,  timpul  este  —  ca  şi  spaţiul  —  un 
sistem  de  relaţie  noţional- abstract  cu  o  bază  obiectivă: 
fiinţa  care  durează  a  lucrurilor;  durata  este  —  obiectiv  — 
un  mod  de  a  exista.  De  aceea  —  conclude  cugetarea  sco¬ 
lastică — "  timpul  real  nu-i  nimic  altceva  decât  tocmai  lu¬ 
crurile  care  durează. 4 

Nu  putem  împărtăşi  această  opinie.  Evident,  între  lu¬ 
cruri  şi  timp  este  o  strânsă  şi  indisolubilă  legătură;  irai 


1  Ennead.  IU,  c.  VII,  n.  12  Ed.  Brehier,  p.  144. 

2  Bernea :  0.  c,  p,  19. 

3  O.  c,  p.  419. 

1  Brunner  A . :  Die  Grundfragen  der  Philosophie.  Freifa,  i.  Br.  (Herder)  1933 
p.  150. 

precis:  între  succesiunea  schimbărilor  lucrurilor  şi  timp 
este  un  raport  de  reciprocitate,  adecă  ele  nu  există  fără 
timp  şi  nici  timpul  fără  ele.  Căci  dacă  n’ar  mai  fi  supuse 
schimbărilor,  lucrurile  ar  fi  imuabile  şi,  deci,  eterne,  iar 
existenţa  timpului  n'ar  mai  avea  în  cazul  acesta  nîciun  sens. 
Insă  aceasta  nu  ne  îndritueşte  a  identifica  timpul  cu  lucru¬ 
rile  sau  cu  schimbările,  căci  timpul  este  numai  vadul  în 
care  durează  lucrurile  şi  se  succed  schimbările  lor.  E  drept 
că  timpul  curge  odată  cu  schimbările,  dar  rămâne  mereu 
acelaşi  în  ceeace  priveşte  structura  sa.  Schimbarea  şi  stabi¬ 
litatea  —  observă  foarte  just  Schmidt 1  —  sunt  particularităţi 
ale  realităţilor  ce  stau  în  timp  şi  nu  aparţin  structurii 
timpului.  Concepând  timpul  prea  abstract,  scolastica  n’a 
putut  găsi  în  sinea  acestuia  baza  lui  obiectivă;  dar  —  pre¬ 
ocupată  de  afirmarea  realităţii  obiective  a  timpului  —  a 
aşezat  baza  obiectivă  a  acestuia  în  cuprinsul  lucrurilor 
de  care  timpul  este  indisolubil  legat  şi  prin  aceasta  a 
identificat  şi  confundat  timpul  cu  lucrurile  însăşi.  Este 
un  punct  de  vedere  greşit.  Pentrucă  deşi  legătura  dintre 
timp  şi  creatură  (cu  manifestările  ei)  este  aşa  de  tare 
şi  aşa  de  indisolubilă  încât  nimic  n'o  poate  sdruncina 
fără  a  ameninţa  existenţa  concretă  însăşi  a  creaturii 
(afară  de  cazuri  excepţionale  de  intervenţie  şi  orânduire 
specială  a  voinţei  divine)  în  actuala  stare  şi  ordine  a  lumii ; 
deşi  timpul  şi  creatura  n’au  existenţă  şi  sens  decât  împre¬ 
ună,  totuşi  ele  sunt  doua  realităţi  distincte.  Ceva  similar 
oferă  unitatea  organică  a  celor  doua  elemente  constitutive 
ale  omului :  trupul  şi  sufletul ;  căci  deşi  distrugerea  unităţii 
lor  ar  însemna  ameninţarea  existenţei  omului  însuşi,  totuşi 
ele  sunt  şi  rămân  două  elemente  distincte. 

Timpul  apare  trăirii  şi  cunoaşterii  noastre  ca  formă 
a  lumii  (Weltform),  care  este  relativă,  finită  şi  contingenţă. 
Cele  mai  multe  răspunsuri  care  s'au  dat  la  problema 
esenţei  timpului,  au  această  trăsătură  comună:  prezintă 
timpul  ca  o  formă  a  lumii. 2  De  fapt,  timpul  este  o  formă 
şi  condiţie  inerentă  şi  constitutivă  a  realităţii  cosmice.  Insu- 


1  O.  c.  p.  229. 

2  Cf.  şi  Schmidt:  O,  c.  p,  îi  2, 

şirea  de  creat  şi  relativ  cuprinde  In  sine,  în  mod  implicit 
şi  inevitabil,  elementul  şi  forma  timpului.  Sălăşuirea  în  vadul 
timpului  e  dată  odată  cu  crearea.  Pentru  o  realitate  creată,, 
ridicarea  timpului  însemnează  —  în  actuala  orânduire  şi 
structură  a  lumii  —  scoaterea  ei  din  existenţă.  Lipsa  de 
durată  şi  de  succesiune  e  tot  una  cu  lipsa  de  existenţă. 
Excepţie  fac  în  această  privinţă  îngerii,  cari  —  deşi-s  fiinţe 
create  şi  ivite  în  timp  —  au  fost  scoase  de  sub  condiţia 
timpului  prin  voinţa  Creatorului»  De  aceea  metafizica  creştină 
învaţă  că  timpul  şi  trăirea  în  vadul  lui  nu-i  numai  forma 
şi  condiţia  inerentă  a  existenţei  create,  ci  şi  expresia  preg¬ 
nantă  a  relativităţii  acesteia.  Căci  o  existenţă  cu  acces  în_ 
absolut  ar  sfărâma  cadrele  timpului  şi  ale  spaţiului;  ea  n’ar 
mai  aparţine  acestor  categorii,  ci  ar  fi  dincolo* de  ele. 

însuşirea  timpului  de  condiţie  şi  formă  inerentă  şi  con¬ 
stitutivă  a  existenţei  create,  ne  duce  la  ideea  că  timpul 
trebue  să  aibă  dimensiuni  şi  proporţii  cosmice.  De  aceea 
socotim  că  cea  mai  potrivită  şi  corespunzătoare  definiţie 
ce  sa  dat  până  acum  timpului  este  următoarea :  „  Timpul 
este  mediul  cosmic ,  în  care  se  petrec  fenomenele  duratei.  “  1 
S'ar  putea  obiecta  de  către  cineva,  că  timpul  nu-i  mediu 
cosmic,  ci  numai  un  element  constitutiv  şi  integrant  al 
mediului  cosmic;  însă  —  întrucât  timpul  şi  spaţiul  sunt  ele¬ 
mentele  constitutive  preponderante  ale  mediului  cosmic  —  li 
se  poate  spune  fiecăruia  în  parte :  mediu  cosmic. 2  Nu  pentru 
a-i  umbri  originalitatea  şi  valoarea,  nici  pentru  a  diminua  me¬ 
ritul  autorului  ei,  ci  numai  pentru  a  consolida  această  de¬ 
finiţie, —  observăm  că  ea  îşi  găseşte  sprijin  chiar  în  con¬ 
cepţia  filosofului  celui  mai  dominant  cu  înrâurirea  sa  în 
problema  timpului:  Aristotel.  Iată  câteva  enunţări  aristo¬ 
telice  cu  privire  la  natura  timpului:  „Dacă  sfera  totului  a 
părut  unora  a  fi  timpul,  aceasta  pentrucă  totul  este  în  timp 
şi  în  sfera  totului4* ; 3  „timpul  este  peste  tot  şi  în  toate  în 
mod  egal" ; 4  „şi  desigur  el  este  simultan  acelaşi  peste 


1  i Or,  Linia  Stan :  Curs  oral  de  Teologie  fundamentală,  1939-Î940, 

2  Cf.  Idem  ibidem. 

3  Physica,  IV.  10.  Ed.  Catteron,  p.  148, 

4  Ibidem. 

iot"  „toate  lucrurile...  sunt  în  mod  necesar  în  timp,  căci 
există  un  timp  mai  mare  care  depăşeşte  existenţa  lor  şi 
timpul  care  măsoară  substanţa  lor" ; 2  „timpul  pare  a  fi  în 
toate  lucrurile,  în  pământ,  în  mare,  în  cer."  3  Fără  a  forţa 
deloc  cursul  şi  sensul  cugetării  marelui  filosof,  ideea  sau 
cel  puţin  sugerarea  ideii  că  timpul  este  un  mediu  de  di¬ 
mensiuni  cosmice,  este  evidentă.  Mai  târziu,  Plotin  se  în¬ 
treabă:  „De  ce  timpul  este  peste  tot?";4  iar  un  cugetător 
creştin  observă  despre  timp;  „In  acesta  se  întind  secolele, 
sub  acesta  curg  toate  cele  aşezate  în  lumea  aceasta," 5 
însuşi  întemeietorul  scolasticei  mărturiseşte  :  „unul  şi  acelaşi 
•este  timpul  tuturor."  6  Ca  alvie  în  care  se  desfăşoară  feno¬ 
menele  duratei  şi  ale  succesiunii,  timpul  se  întinde  pe  mă¬ 
sura  realităţilor :  „Căci  cele  care  devin,  devin  cu  totul  în  timp, 
şi  deodată  cu  extensiunea  fiecăreia  dintre  cele  care  devin 
se  extinde  şi  întinderea  timpului." 7  Insă  şi  mai  demn  de 
subliniat  este  faptul  că  respectiva  definiţie  îşi  găseşte  fun¬ 
dament  şi  confirmare  la  un  reprezentant  de  elită  al  gândirii 
patristice,  sf.  Vasile  cel  Mare:  „Timpul  este  —  zice  marele 
Capadocian  —  întinderea  care  se  extinde  de  o  potrivă  şi-i 
însăşi  constituţia  lumii."6  Dacă  timpul  este  însăşi  întinderea 
de  o  potrivă  (uniformă)  şi  constitutivă  lumii,  atunci  n'am 
adăogat  nimic  în  fond  —  ci  numai  o  lămurire  şi  precizare 


1  Physica,  IV.  12.  Ed.  Carteron,  p.  153. 

2  Physica,  IV,  12.  Ed.  Carteron,  156. 

â  Physica,  IV,  13.  Ed,  Carteron,  p.  160. 

4  Enneades,  III.,  cap,  VIL,  n,  13.  Ed,  Brehier,  p.  141. 

8  Honorius  Aug.:  De  imagine  mundi,  li b.  ÎL,  cap.  III.  Migne,  P,  L.  172,  col, 
146 Df  „Per  hoc  extenduntur  saecula,  sub  hoc  currunt  universain  hoc  mundo  posita." 

6  Anselmtis  Cant,:  Dialogus  de  veritate,  cap.  XIII.  Migne,  P.  L.  158,  col.  486 C: 
,,unura  et  idem  sit  tempus  omnium." 

7  Grigorie  de  Nissa:  Omilia  VI  la  Eclesiast,  Migne,  P.  G.  44,  col,  700  Cr 
„T&  7«p  7cvâ[tcva  Iv  y_pTv<şj  YÎvîtxt  7tavctoc,  xcet  ift  r.xpxzxvsi  r/.xotou  tffiv 
'f.vc jiâvcv  xx'  t£>  Stxacrji-ix  tou  xpovoo  aujutapateîvîtscO'. 

s  împotriva  lai  Eunomiu,  cartea  J.,  n,  2 1 .  Migne,  P.  G,  29,  col.  560  B: 
„Xpovoj  61  latt  to  ot)|XTtapExtstv6jX5Vov  tr]  auataast  toO  xoajxou  Stâat/jjjwc", 
De  observat  şi  faptul  că  fizicienii  (în  mecanică)  definind  timpul  ca  o  mărime  ma¬ 
tematică  de  dimensiuni  imense  (cf.  Baur,  o.  c.  p.  135,1  au  întrezărit  oarecum  însu¬ 
şirea  timpului  de  a  avea  dimensiuni  cosmice,  dar  nevâzând  mai  departe  de  cifrele 
lor  (oricât  ar  fi  ele  de  mari),  i-au  atribuit  numai  o  realitate  abstractă. 

—  Ia  definiţia  sf.  Vasile,  când  spunem  că  timpul  este  mediu 
cosmic;  căci  fiind  o  întindere  constitutivă  lumii,  timpul 
cuprinde  în  sine  şi  durata  şi  succesiunea,  care-s  dease- 
rnenea  constitutive  lumii  şi  organic  legate  de  ea ;  pe  de 
altă  parte,  ceea  ce-i  constitutiv  lumii  şi  se  întinde  în  mod 
■uniform  nu  poate  fi  decât  mediu  cosmic. 

Acceptând  şi  însuşindu-ne  în  esenţă  definiţia  respectivă, 
credem  necesar  şi  potrivit  a-i  face  următoarele  adausuri 
şi  precizări:  Timpul  este  mediul  cosmic,  inerent  şi  consti¬ 
tutiv  existenţei  create,  în  care  se  desfăşoară  fenomenele  du¬ 
ratei  şi  ale  succesiunii.  Am  adăugat  „inerent  şi  constitutiv 
existenţei  create,"  pentru  a  sublinia  indisolubila  legătură 
dintre  timp  şi  realitatea  creată,  care-i  o  trăsătură  esenţială 
şi  caracteristică  a  timpului  şi'n  consecinţă  nu  poate  lipsi 
din  definiţia  acestuia,  căci  o  definiţie  este  cu  atât  mai  com¬ 
plectă,  cu  cât  exprimă  mai  mult.  din  esenţa  realităţii  ce 
vrea  să  determine;  iar  „şi  ale  succesiunii,"  pentrucă  nu 
numai  durata,  ci  şi  succesiunea-trecerea  constitue  o  latură 
esenţială  a  timpului  şi  anume  latura  lui  negativă,  Dacă-i 
mediu  cosmic,  inerent  şi  constitutiv  lumii,  este  dela  sine 
"nţeles  ca  timpul  posedă  o  realitate  obiectivă  ca  şi  universul, 
căruia  îi  serveşte  de  condiţie  şi  formă  a  existenţei  sale. 

Ca  şi  spaţiul,  categoria  timpului  desvălue  structura  spe¬ 
cifică  a  realităţii  cosmice,  relativă  şi  contingenţă.  Trecerea 
în  timp  şi  odată  cu  timpul  (vremelnicia),  este  expresia 
pregnantă  a  specificului  existenţei  create,  instabilă  şi  tre¬ 
cătoare,  „Sborul  timpului  —  zice  dl  Petrovici1 — este  atât 
de  galopant,  încât  existenţa  pe  care  o  pecetlueşte,  capătă 
o  fluiditate,  o  destrămare,  care  o  îndepărtează  de  imaginea 
unei  existenţe  consistente,  pline  şi  desăvârşite,"  Scurgerea 
neîncetată  a  clipelor  şi  continua  preschimbare  a  conţinu¬ 
tului  lor  este  icoana  vie  a  efemerităţii  şi  nestatorniciei 
realităţii  cosmice.2 


t  Ceva  despre  timp  şi  spaţiu,  p.  229. 

*  Cf.  şi  Htim  Karl:  Glaube  und  Denken,  Philosophische  Grundlegung  einer 
christlichen  Lebensanschauung.  4.  Auîl.  Berlin  (Furche  Verlag)  1935,  p.  195{  Hus- 
serli  O.  c.  p.  94. 

Alături  de  timp,  şi  spaţiul  e  cadru  şi  formă  existen¬ 
ţială  a  cosmosului;  de  aceea  mintea  omului  şi-a  pus  între¬ 
barea:  Care  este  mai  fundamental  şi  care  desvăluie  mai 
deplin  structura  existenţei  cosmice,  timpul  sau  spaţiul?  Fi- 
losofia  nouă  răspunde  în  favoarea  timpului,  făcând  din  el 
o  formă  cosmică  mai  importantă  şi  mai  adâncă  decât  spa¬ 
ţiul.  1  Fără  a  diminua  valoarea  şi  importanţa  spaţiului  ca 
mediu  cosmic  fundamental,  observăm  numai  că  în  lumina 
concepţiei  creştine  despre  lume  şi  viaţă,  atitudinea  mai  sus 
amintită  este  corectă. 

Constitutiv  şi  esenţial  realităţii  create,  timpul  este  în¬ 
văluit  în  mister  ca  şi  existenţa  însăşi.  Natura  lui  ascunsă  şi 
aproape  misterioasă  nu  îngădue  minţii  umane  să  pătrundă 
până  în  adâncul  fiinţei  sale.  De  aceea  timpul  ne  apare  ca 
având  un  caracter  paradoxal  şi  antinomic.  Antinomiile  in¬ 
tervin  tocmai  acolo,  unde  cugetarea  concepe  realitatea  în 
mod  defectuos  sau  cu  mijloace  logice  insuficiente,  precum  şt 
în  cazul  când  s’a  conceput  ceva  ce  nu-i  conceptibil  nici 
prin  antinomii.  Timpul  e  o  realitate  care  rămâne  logic  ne- 
pătrunzibilă,  însă  nu-i  din  punct  de  vedere  logic  plină  de 
contradicţii;2  cu  alte  cuvinte,  timpul  e  o  realitate  supra- 
raţională,  dar  nu  antiraţională,  „Timpul— observă  cu  multă  pă¬ 
trundere  Berdiaeff — este  o  schimbare  în  două  direcţii  di¬ 
ferite:  în  direcţia  elevaţiunii  vieţii,  şi  în  direcţia  morţii. 
In  această  porţiune  a  sa  care  se  numeşte  viitor,  timpul  este 
teamă  şi  nădejde,  nelinişte  şi  bucurie,  grije  şi  mântuire,  E 
aici  un  parodox  care  nu  poate  fi  înţeles  decât  prin  dua¬ 
litatea  sa“,*  Geniala  putere  de  pătrundere  a  filosofului 
rus  mai  surprinde  încă  un  aspect  paradoxal  al  timpului: 
„Paradoxul  fundamental  al  timpului  e  următorul :  Destinul 
meu  se  împlineşte  în  timp  ;  descompus  în  trecut  şi  viitor» 
timpul  este  el  însuşi  realizarea  destinului  meu,  şi  cu  toate 
acestea  acest  trecut  şi  acest  viitor,  realizatori  indispensabili 
ai  destinului  meu,  nu  există  decât  in  interiorul  prezen¬ 
tului  meu“.' 


1  Ptirovici t  Cera  despre  timp  şi  spaţiu,  p.  227  sq. 

2  Schmidt:  0.  c.  p.  290„iq.ţ* 

*  0,  c.  p.  135.  1  O,  c.  p,  137. 

Determinând  natura  timpului  în  termeni  antinomici, 
spunem :  Caracterul  şi  sensul  pozitiv  al  timpului  îl  constitue 
durata,  iar  aspectul  şi  direcţia  negativă  a  lui  constă  în  suc~ 
cesiune,  trecere ,  vremelnicie  şi  moarte.  Ambele,  şi  durata  şi 
trecerea-vremelnicia,  sunt  aspecte  fundamentale  ale  timpului 
şi  constitue — paradoxal — esenţa  timpului.  Căci  timpul,  ca 
iormă  şi  condiţie  inerentă  şi  constitutivă  a  existenţei  create 
şi  relative,  poartă  pecetea  acesteia :  durează  vremelnic.  Ne 
dăm  bine  seama  că  aceasta  este  numai  o  determinare  re¬ 
lativă  a  timpului,  căci  paradoxul  nu  constitue  esenţa  rea¬ 
lităţilor.  E  însă  o  determinare  reală  şi  necesară,  pentrucă 
afirmarea  exclusivă  aau  prea  accentuată  a  caracterului 
negativ  al  timpului  duce  la  relativizarea  gravă  şi  necores¬ 
punzătoare  a  existenţei  (Heidegger),  iar  aceeaşi  greşală  cu 
privire  la  caracterul  pozitiv  al  timpului,  duce  la  absoluti¬ 
zarea  existenţei  relative  şi  create  în  detrimentul  ideii  corecte 
de  Dumnezeu  (Bergson).  (Va  urma) 


FILOSOFIA  RELIGIOASĂ  A  LUI 
NICOLAE  BERDIAEFF 

de 

Preot  Dr.  ISIDOR  TODORAN 

Profesor  la  Academia  teologică  din  Cluţ 

L  Omul  şi  gânditorul.  Scrieri,  Activitatea  filosofică  a  lui  Ni- 
colae  Berdiaeff  nu  este  încă  încheiată, 1  Pe  lângă  aceasta,  pentru  de¬ 
plina  ei  judecare  şl  pentru  aşezarea  lui  Berdiaeff  la  locul  cuvenit  în 
evolufia  cugetării  filosofice,  ne  lipseşte  perspectiva  vremii.  Totuşi  până 
acum  chiar,  ea  este  destul  de  lungă,  —  Berdiaeff  publică  din  1900  — • 
pentru  a  i  se  putea  vedea  limpede  linia  de  desfăşurare,  ca  şi  modul 
în  care  pune  şi  încearcă  să  rezolve  diferite  probleme  speciale. 

Opera  lui  Berdiaeff  este  bogată  şi  complexă  şi  cuprinde  sclipiri 
de  geniu,  care,  cu  toate  criticile  îndreptăţite  ce  i  se  pot  aduce  în 
multe  puncte,  aşează  pe  acest  gânditor  în  rândul  celor  mai  de  frunte 
filosofi  al  timpului  nostru.  Darul  privirii  istorice  a  fenomenelor  parti¬ 
culare  şi  al  integrării  lor  în  marile  ansambluri,  pe  care  Berdiaeff  îl 
are  în  largă  măsură,  marea  lui  putere  de  intuiţie,  de  pătrundere, 
impresionanta  adâncime  de  judecată  şi  strânsa  stăpânire  a  materialului 
în  discuţii  polemice,  justifică  faima  de  care  se  bucură  acest  răscolitor 
gânditor.  Aceasta  fără  considerare  la  temeinicia  sau  netemeinicia  po¬ 
ziţiei  pe  care  stă.  Independenţa  de  spirit  şi  originalitatea  cu  care  tra¬ 
tează  gravele  probleme  care  frământă  omenirea  contimporană,  cu¬ 
prinsă  în  ghiarele  unei  crize  sufleteşti  fără  precedent,  chipul  paradoxal 
uneori  în  a  pune  probleme  şi  a  indica  soluţii,  precum  şi  forma  cap¬ 
tivantă,  seducătoare,  în  care  îşi  îmbracă  ideile,  fac  din  Berdiaeff  un 
cugetător  interesant  şi  actual.  Marea  capacitate  de  simţire  simpatetică 
şi  recunoaşterea  durerilor  şi  suferinţelor  altora,  calităţi  vizibile  la 
Berdiaeff,  ne  desvăluesc  un  spirit  deschis  şi  înţelegător.  Strădania  lui 
neobosită  în  a  trezi  şi  înviora  conştiinţa  şi  idealul  creştin  în  sufletul 
Europei  pe  prag  de  îmbătrânire  şi,  după  unii,  de  sleire  spirituală, 

1  Berdiaeff  trăieşte  iu  Franţa,  refugiat  din  Rusia,  şi  desvoltă  o  intensă  acti¬ 
vitate  la  revista  „Vocea"  şi  la  Academia  ortodoxă  rusă  din  Paris,  întemeiată  şi  con¬ 
dusă  de  el,  în  colaborare  cu  alţi  refugiaţi  ruşi, 

ni-1  înfăţişează  ca  pe  un  luptător  din  primele  rânduri.  Necruţarea  cu 
care  denunţă  răul,  ori  unde  l-ar  descoperi,  chiar  în  societatea  ale 
cărei  idealuri  le  adoptă  integral,  ca  şl  recunoaşterea  fără  ocol  a  părţii 
de  adevăr  şi  valoare  ce  s'ar  găsi  la  cei  pe  care  îi  combate,  îl  indică 
drept  un  om  de  înaltă  şi  rară  ţinută  morală. 

Gândirea  lui  Berdiaeff  se  ataşează  foarte  strâns  la  tradiţia  istorică, 
filosofică  şi  religioasă  a  patriei  sale.  Rusia,  De  altă  parte,  ea  prezintă 
şi  o  netăgăduită  noutate  şi  o  remarcabilă  putere  creatoare.  Aceste 
două  note  se  întâlnesc  în  întreaga  lui  operă  filosofică. 1  Berdiaeff  este 
original,  dar  rămâne  totdeauna  rus.  Cugetarea  lui  prezintă  sinuozi¬ 
tatea,  impreciziunea,  dramatismul  şi  apocalipticul  sufletului  rus,  cu¬ 
prins  de  doruri  fără  de  hotare,  însetat  de  absolut  şi  dispreţuitor  de 
forme  şi  contururi  determinate. 

Nu  fără  a  formula  şi  judecăţi  de  valoare,  Berdiaeff  pune  în 
evidenţă  caracteristicile  gândirii  ruseşti  în  comparaţie  şi  în  opoziţie 
cu  filosofia  apuseană,  desemnând  totodată  şi  drumuri  noui  pentru  cea 
dintâi ;  iar  cugetarea  proprie  şi-o  îndreaptă,  de  cu  vreme,  pe  căi 
deosebite  decât  cele  ale  filosofiei  din  Apusul  Europei,  deşi  nu  rămâne 
strein  faţă  de  aceasta. 

încă  din  primele  sale  lucrări,  Berdiaeff  critică  unilateralitatea 
idealismului  german,  cu  care  totuşi  se  înrudeşte.  După  propria  sa  măr¬ 
turisire,2  din  punct  de  vedere  filosofic,  Berdiaeff  se  alătură  filosofiei 
germane,  cu  al  cărei  idealism  se  aseamănă  în  terminologie  şi  în  chi¬ 
pul  punerii  problemelor.  Nu  se  opreşte  însă  la  idealism,  ci  caută  să-l 
depăşească.  Rămâne  alături  de  Idealism  în  lupta  acestuia  în  contra 
empirismului  şi  materialismului,  dar  nu  uită  să  facă  distincţie  între 
idealismul  german  şi  idealismul  rusesc.  După  el,  nu  conceptul,  nu 
ideea,  este  ultima  bază  a  cunoaşterii,  ci  aceasta  este  o  funcţie  a  fiinţei 
existenţei).  Primatul  îl  are  existenţa,  nu  gândirea.  In  aceasta  constă 
depăşirea  de  ordin  ontologic  a  punctului  de  vedere  gnoseologic-su- 
biectiv  săvârşită  de  către  noul  idealism  rusesc,  cum  îl  numeşte  Ber¬ 
diaeff.  In  genere,  filosofia  lui  Berdiaeff  este  greu  de  caracterizat  după 
categoriile  obişnuite.  Ea  refuză  să  se  înscrie  într’o  anumită  şcoală 
filosofică.  Poate  fi  totuşi  considerată  ca  o  sinteză  între  spiritualism 


1  Benjamin  Unruh,  Das  Reich  Christi  and  das  Reich  Cdsars  in  der  WeHan- 
schauung  Nicolai  Btrdjajews.  —  „Orient  und  Occident",  III,  1930,  p.  46. 

2  Esprit  el  Liberte.  Essai  de  philoiophie  chretienne.  Paris  1933,  Prefaţa  Ia 
ediţia  Iranceză. 

şl  realism,  dar  fără  ca  prin  aceasta  să  se  poată  pretinde  c&  i  s’ar  fi 
determinat  cu  exactitate  fiinţa.  Nici  chiar  indicaţiile  date  de  către 
autor  nu  lămuresc  pe  deplin.  In  principala  sa  operă  de  filosofie 
religioasă,  Spirit  şi  Libertate,  Berdiaeff  se  mărturiseşte  a  fi  un 
„teosof  creştin11  şi  partizan  al  unei  gnoze  libere. 1  De  altfel,  în  spiritul 
acestui  filosof  se  îmbină  elemente  care  apar  disparate  după  firea  lor  s 
Dumnezeu  şi  omul,  veşnicia  şi  vremelnicia,  imanentul  şi  transcendentul, 
speculaţia  pură  şi  viaţa  cu  toată  frământarea  ei,  individul  şi  societatea, 
ideologia  senină  şi  suferinţa  reală  a  omului. 

Mai  departe,  într’o  serie  de  scrieri  asupra  socialismului  şi  co¬ 
munismului  şi  cu  o  forţă  mereu  sporită,  atacă  materialismul  istoric, 
pe  care  îl  îmbrăţişase  într’o  epocă  a  tinereţii  sale,  şi,  înfăţişând  adevă¬ 
rata  valoare  a  principiilor  creştine  pentru  viaţa  socială,  se  impune 
ca  un  mare  sociolog  creştin. 

Dintre  Ruşi,  Berdiaeff  simpatizează  într'o  măsură  pe  slavofili  — 
nu  Insă  fără  a  le  aduce  şl  critice  —  şl  are  o  admiraţie  cu  totul 
particulară  faţă  de  Dostolewski,  pe  care  îl  numeşte  cel  mai  mare 
metafizician  al  Rusiei  şi  alături  de  care  împărtăşeşte  setea  rusească 
de  a  cunoaşte  ultimele  fundamente  ale  existenţei  şi  vieţii.  W.  Soloview 
de  asemenea  se  bucură  de  o  înaltă  preţuire  la  Berdiaeff.  Tot  aşa  cu¬ 
vântul  misticilor  este  des  ascultat. 

Dintre  apuseni,  în  afară  de  Idealiştii  germani,  cei  cari  sunt  ţi¬ 
nuţi  în  mare  cinste  la  Berdiaeff  sunt  marii  mistici  —  atât  catolici  cât 
şi  protestanţi,  —  cu  deosebire  J.  Boehme,  care  îi  constitue  un  im¬ 
portant  izvor  de  inspiraţie. 

Ca  tip  de  cugetare,  după  cum  însuşi  declară,  filosofia  Iul  Ber¬ 
diaeff  aparţine  tipului  filosofiei  existenţiale  (Existenzphilosophie).  Se 
deosebeşte  totuşi  esenţial  de  filosofia  lui  Heidegger  şi  de  a  lui  Jas- 
pers.  După  Berdiaeff,  filosofia  nu  poate  fi  decât  o  filosofie  a  exis¬ 
tenţei  umane,  existenţă  care  nu  aparţine  lumii  obiectelor.  Şi  aici  el 
este  un  reprezentant  al  filosofiei  ruseşti,  în  care  se  manifestă  o  ten¬ 
dinţă  bine  marcată  spre  fiinţa  concretă,  spre  existent.  Pentru  aceasta, 
termenul  pe  care  îl  utilizează  cu  predilecţie  Berdiaeff  este  acela  de 
vieaţă,  luat  din  Evanghelie,  nu  cel  de  existenţă,  întru  cât  urmăreşte 
in  primul  rând  constituirea  unei  filosofii  a  religiei  şi  nu  o  teorie  a  cu¬ 
noaşterii  şi  nici  o  metafizică,  Vleaţa  nu  este  luată,  la  el,  în  sens  bio¬ 
logic,  ca  la  Bergson  sau  Nletzsche,  ci  în  sens  spiritual,  filosofia  avân- 


1  Esprtt  ti  Liberte,  p.  23. 


REVISTA  TEOLOGICA 


43* 


du-şî  un  izvor  şi  o  alimentare  religioasă.  Problema  centrală  este  pro¬ 
blema  religioasă  a  omului,  adică  problema  antropologiei  religioase, 
absentă  la  Heidegger  de  pildă. 

După  Berdiaeff,  gândirea  rusă  este  mai  complexă  şi  mai  largă 
decât  cea  din  Apus.  Categoriile  gândirii  religioase  şi  filosofice  ruse  nu 
pot  fi  transpuse  fără  pierdere  în  limbile  apusene,  cu  deosebire  în 
cea  franceză,  atât  de  intelectualizată.  Problemele  înseşi  se  pun  diferit. 
Diferentele  se  fac  vizibile  în  terminologie,  în  tradiţia  religioasă,  în 
■şcolile  filosofice.  „  . ,  .începuturile  gândirii  ruseşti  trebuesc  considerate 
mai  înalte  ca  valoare  decât  filosofia  apuseană  din  acel  timp,  care  a 
devenit  superficială  şi  s’a  pulverizat,  şi  în  ele  chiar  {în  începuturile 
filosofiei  ruseşti)  este  dată  posibilitatea  unei  creaţii  independente.. 
Lipsa  gândirii  noastre  filosofice-sistematice  se  explică  numai  prin  ti¬ 
nereţea  noastră  culturală  şi  prin  slaba  desvoltare  a  culturii  noastre 
intelectuale". 1 

După  Berdiaeff,  omul  european  din  veacul  al  19-lea  nu  cunoaşte 
neliniştea  religioasă,  sursă  de  creaţiuni  mari,  ci  e  stăpânit  până 
la  anihilare  de  pozitivism  şi  naturalism,  care  au  pricinuit  in  sufletul 
lui  o  înspăimântătoare  pustiire.  Din  acest  punct  de  vedere,  cultura 
filosofică  rusă  este  mult  superioară  celei  din  Europa  apuseană  —  chiar 
celei  din  Germania,  cu  tot  numărul  considerabil  de  tratate  de  teoria 
cunoaşterii  ale  acesteia,  tratate  apărute  sub  imboldul  criticismului 
şi  care  urmăresc  mai  mult  rezolvarea  unor  probleme  speciale  şi  mai 
puţin  vederea  de  întreg,  —  căci  acesteia  îl  lipseşte  adâncimea  şi  cu¬ 
rajul  de  a  se  aventura  în  regiunile  pline  de  riscuri  ale  marilor  creaţii. 
„Problemele  Dumnezeu  şi  om  ca  probleme  ontologice  au  fost  uitate. 
Totala  fărâmiţare  şi  desbinare  a  culturii,  a  filosofiei,  a  artei,  a  luptei 
sociale,  compartimentarea  problemelor  filosofice  singulare,  incapaci¬ 
tatea  de  a  încadra  totul  într'o  mare  problemă  despre  om  şi  despre 
destinul  său,  ca  şl  despre  raportul  său  cu  supraumanul,  —  acestea 
sunt  trăsăturile  caracteristice  în  starea  actuală  (în  1904)  a  societăţii 
■europene  şi  a  cugetării  ei.“  2 * 

Cu  toată  această  judecată  aspră  asupra  Apusului,  Berdiaeff  nu 
idealizează  simplist  filosofia  rusă.  Nu  tot  ce-i  rusesc  este,  prin  aceasta 
numai,  bun.  Berdiaeff  nu  se  înregimentează  în  rândul  admiratorilor 


1  Berdiaeff,  Iu  „Sub  spetii  aeternitetis" ,  1904,  p.  158  (După  B.  Unruh, 
op,  cit,}. 

2  Berdiaeff,  în  „Su b  spetit  aeiemilatis4' ,  1904,  p.  163  (După  B,  Unruh, 

op.  cit,). 

fără  rezerve  ai  specificului  rusesc.  Prin  aceasta  caută  să- şi  păstreze 
neatârnarea  spirituală. 

In  ceeace  priveşte  filosofia  creştină  în  special,  Berdiaeff  nu  vrea 
să  opună  creştinismul  oriental  celui  occidental ;  vrea  numai  să  înfăţi¬ 
şeze  caracterele  gândirii  creştine  ruse.  Căci  el  crede  într'o  spiritualitate 
creştină  unică,  dela  care  aşteaptă  o  renaştere  pe  toate  tărâmurile  vieţii. 
Ceeace  însă  îi  rămâne  cu  totul  strein  este  elementul  raţionalist  şi  juridic 
al  teologiei  catolice  şi  al  organizaţiei  bisericii  romane,  recunoscând 
totuşi  acestora  bogăţie  şi  complexitate,  fireşte  mai  mult  de  ordin, 
terestru. 

Creştinismul  rusesc  s’a  menţinut  totdeauna,  cum  susţine  Berdiaeff, 
aproape  de  izvoarele  lui  primare,  astfel  că  nu  s’a  simţit  nevoia  de 
întoarcere  la  origini,  ca  în  gândirea  creştină  din  Occident,  care  între 
timp  s'a  îndepărtat  de  formele  primare.  De  aceea  în  gândirea  cre¬ 
ştină  rusă  nu  există  „modernism",  ca  în  Apus.  „Noul"  din  creştinism 
are  in  Răsărit  mai  mult  un  caracter  pnevmatic  şi  mistic,  decât  unul 
umanist-ştiinţific  sau  social. 

Dintre  scrierile  lui  Berdiaeff  merită  să  fie  amintite;  „Subiectivism 
şi  individualism  în  filosofia  socială",  „Problemele  idealismului",  „Noua 
conştiinţă  religioasă  şi  societatea",  „Spiritul  lui  Dostoiewschi",  „Filo¬ 
sofia  libertăţii",  „Spirit  şi  libertate",  „Sensul  actului  creator",  „Despre 
destinul  omului",  „Sensul  istoriei",  „Un  nou  ev  mediu",  „Problema 
comunismului",  „Marxismul  şi  religia",  „Creştinismul  şi  lupta  de  clasă"» 
„Demnitatea  creştinismului  şi  nedemnitatea  creştinilor",  „Creştinismul 
şi  activismul  omului'1,  „Omul  şi  maşina". 

In  afară  de  domeniul  filosofiei  pure,  cele  spre  care  se  îndreaptă 
cu  deosebire  atenţia  lui  Berdiaeff  sunt  cel  al  filosofiei  religioase,  al 
filosofiei  istoriei,  al  filosofiei  culturii,  al  filosofiei  sociale  şi  sociologiei, 
al  eticei  şi  antropologiei. 

In  rândurile  care  urmează  ne  mărginim  la  filosofia  religioasă  a 
lui  Berdiaeff.  De  altfel,  la  Berdiaeff,  aceasta  constitue  partea  centrală 
şl  cea  mai  de  seamă  a  întregei  filosofii,  de  unde  primesc  lumină  şi 
spre  care  converg  soluţiile  tuturor  celorlalte  probleme  filosofice.  Spe¬ 
culaţia  filosofică  nu  trebuie  despărţită,  după  Berdiaeff,  de  vieaţa  reli¬ 
gioasă.  Credinţa  inspiră  mereu  gândirea,  care,  fără  cea  dintâi,  rătă¬ 
ceşte. 

Mersul  cugetării  religioase  a  lui  Berdiaeff  este  ascendent;  dela 
vieaţa  şi  experienţa  religioasă  spre  realităţile  adânci  şi  mistice  pe 
dare  Ie  implică  şi  le  revelează. 

2.  Vieaţa  religioasă.  Trăirea  reală,  concretă,  a  raportului  cu. 
Divinitatea  constitue  viea{a  religioasă.  Ea  nu  este  stabilire  de  raport 
în  abstract,  ci  dinamism  concret.  Vieata  în  genere  şi  nu  mai  puţin 
vieaţa  religioasă  este  dinamică  şi  creatoare.  Elementul  static,  strict 
conservator  şi  abstract,  al  vieţii  religioase  a  fost  prea  mult  ridicat 
pe  primul  plan,  în  detrimentul  celui  dinamic,  al  concretului  viu  şi 
creator.  De  aici  concepţia  greşită  a  încremenirii  unor  conţinuturi  de 
vieată  şi  a  osificării  unor  formule  dogmatice  care  nu  mai  sufăr  in¬ 
terpretări  adâncitoare. 

Vieata  însă,  neţinând  prea  mult  seamă  de  cei  care  încearcă  să-i 
stăvilească  elanul,  curge  înainte,  transformându-se  şi  îmbogăţindu-se, 
adâncindu-şi  albia  şi  actualizând  potenţialităţi  nebănuite  poate.  Crea- 
ţiunea  omului  nu  este  definitiv  încheiată;  evoluţiei  lui  nu  s'a  pus 
oprelişte  absolută.  Omul  se  formează  şi  se  creează  mereu  prin  expe¬ 
rienţa  vieţii  şi  prin  lupta  spiritului.  De  aceea  Berdiaeff  spune  că 
omul  este  numai  „planul  lui  Dumnezeu1'.  In  aceasiă  creare  neîncetată, 
nimic  din  ceeace  este  trăit  nu  se  pierde  cu  totul,  ci  continuă  a  exista, 
transfigurat,  în  etapele  ulterioare  ale  vieţii.  încercările  trec,  dar  ur¬ 
mele  lor  nu  se  şterg  niciodată  cu  desăvârşire.  Aşa  se  explică  îmbogă¬ 
ţirea  neîntreruptă  şi  schimbarea  de  calitate  a  conţinuturilor  spirituale. 
De  pildă,  credinţa  de  după  înfrângerea  îndoielii  nu  este  identică  cu 
credinţa  anterioară  apariţiei  îndoielii.  Lupta  a  purificat,  a  înălţat,  a 
întărit.  Credinţa  celui  care  după  experienţe  dureroase  revine  la  Hri- 
stos  nu  are  aceeaşi  calitate  cu  credinţa  celui  care.  rămânând  fără. 
turburări  In  făgaşul  credinţei  moştenite,  n’a  simţit  acul  acelor  expe¬ 
rienţe.  Fiul  risipitor,  reîntors  şi  pocăit,  are  altă  structură  decât  fratele 
său  mai  mare. 

Istoria  creştinismului  are  atâţia  fii  risipitori.  După  peregrinări 
chinuitoare  prin  pustiurile  spirituale,  mulţi  se  reîntorc  refăcuţi  la 
Dumnezeu.  Experienţa  lor  nu  s’a  pierdut,  ea  i-a  ajutat  să  câştige  în 
vieaţa  lor  religioasă  o  libertate  necunoscută  celor  care  n’au  părăsit 
pacea  credinţei  părinteşti.  Aceştia  sunt  „suflete  tragice",  „pelerini1  ai. 
spiritului",  suflete  noui  care  poartă  pentru  totdeauna  în  fiinţa  lor  con¬ 
secinţele  experienţei  trăite.  Dintre  acestea  face  parte  şi  Berdiaeff.  El 
a  trăit  tragic  neliniştea  religioasă  şi  a  venit  la  Hristos  în  plină  liber¬ 
tate,  învingând,  tot  în  libertate,  ispite  de  tot  felul.  De  aceea  îi  este 
atât  de  scumpă  libertatea,  cu  tot  destinul  tragic  ce-1  poartă  în  sine. 

Libertatea  este  caracterul  dominant  al  vieţii  religioase,  al  trăirii 
legăturii  fiinţiale  dintre  om  şi  Dumnezeu.  Constrângerea,  experienţa 

-de  credinţă  autoritară,  omoară  vieaţa  religioasă.  Singura  cale  care 
«duce  la  Hristos  este  libertatea.  Părăsind  „creştinismul-autoritate",  nu 
■se  poate  reveni  decât  la  „creştinismul- libertate".  De  sigur  graţia  con- 
■duce  la  credinţă,  dar  graţia  se  trăieşte  în  complectă  libertate.  Liber¬ 
tatea  precede  şi  domină  acţiunea  graţiei.  Dumnezeu  însuşi  aşteaptă 
dela  om  punerea  în  funcţiune  a  libertăţii  şi  creaţia  lui  liberă.  Liber- 
iatea  şi  creaţia  umană  sunt  supunere  la  voinţa  secretă  a  lui  Dum¬ 
nezeu,  care  nu  vrea  ca  voia  să-i  fie  îndeplinită  pur  forma!  şi  din 
exterior,  ci  din  interior  şi  în  libertate. 

In  desfăşurarea  ei,  trecând  prin  experienţe  care  nu  se  pot  şterge, 
'vieaţa  religioasă  se  îmbogăţeşte,  fără  ca  aceasta  să  rezulte  dintr’o 
perfecţionare  individuală  sau  dintr'o  creştere  a  sfinţeniei.  Cel  mai 
bogat  spiritualiceşte  nu  este  eo  ipso  şi  mai  sfânt.  Dar,  prin  experienţă, 
sufletul  uman  însuşi  devine  altul.  Nu  mai  suntem  cei  dela  originea 
•creştinismului,  nici  cei  din  epoca  Sfinţilor  Părinţi  şi  a  sinoadelor 
ecumenice  şi  stăm  departe  de  religiositatea  medievală  şi  bizantină. 
S’au  schimbat  şi  condiţiile  exterioare  ale  vieţii  şi  interiorul.  Prin 
acţiunea  educativă  din  adânc  şi  din  interior  a  creştinismului,  adesea 
în  chip  invizibil  şi  misterios,  sufletul  sa  transformat  şi  s'a  mlădiat, 
însă  în  acelaşi  timp  a  devenit  şi  mai  exigent.  Creştinismul  nu  mai 
•este  numai  religia  celor  simpli,  ci  se  îndreaptă  fără  excludere  şi  spre 
spiritele  cele  mai  complexe,  preocupate  de  cele  mai  mari  probleme 
ale  existenţei.  Sunt  probleme  noui,  cărora  nu  se  poate  răspunde  numai 
cu  formule  vechi.  înseşi  formulele  dogmatice  cer  o  adâncire  perso¬ 
nală  şi  un  complement  creator,  prin  trăire  şt  contemplaţie,  fără  ca 
«dogma  să-şi  piardă  caracterul  absolut.  Aceasta  nu  înseamnă  nesoco¬ 
tire  a  tradiţiei,  ci  aprofundare  a  el.  Este  ceeace  nu  înţelege  „spiritul 
•eclesiastic  reacţionar"  —  care  este  altceva  decât  Biserica  —  atunci 
.când  se  opune  gândirii  creatoare  a  filosofiei  religioase. 

Influinţele  vieţii  religioase  se  resimt,  mai  mult  sau  mai  puţin, 
în  toate  sectoarele  vieţii.  In  zadar  se  crede,  de  ex.,  în  existenţa  unei 
filosofii  absolut  autonome.  Căci  dacă  se  separă  de  religie,  filosofia 
.devine  sclava  ştiinţei.  In  nici  un  caz  nu  se  poale  ridica  deasupra 
vieţii.  „Filosofia  este  funcţie  a  vieţii  care  la  conştiinţă  de  sine"  1  şi 
niciodată  nu  se  poate  desprinde  cu  totul  de  ceeace  se  petrece  în 
profunzimile  vieţii,  a  cărei  cea  mai  adâncă  rădăcină  este  religioasă. 
Pozitiv  sau  negativ,  filosofia  este  religioasă.  Filosofia  elenă,  model  de 


i  Esprit  »t  Libtrti,  p.  27. 

filosof  ie  autonomă,  este  religioasă  prin  izvoarele  şi  patosul  ei.  Idea¬ 
lismul  german  este  filosofie  protestantă.  Raţionalismul  luminist,  pozi¬ 
tivismul  şi  materialismul  sunt  negativ  religioase,  căci  luptă  în  contra 
credinţei,  nu  sunt  mişcări  filosofice  pure  şi  senine.  Ateismul  Însuşi 
este  o  luptă  religioasă.  Filosofia  nu  se  poate  concepe  independent  şi 
în  afară  de  orice  aspiraţie  spirituală;  iar  aspiraţia  spirituală  este  mani¬ 
festare  de  vieaţă,  religioasă  în  străfundurile  ei. 

Vieaţa  religioasă  trece,  după  Berdiaeff,  prin  trei  stadii;  1.  sta¬ 
diul  obiectiv,  popular  şi  colectiv;  2,  stadiul  subiectiv,  individual;  3. 
stadiul  care  se  ridică  deasupra  opoziţiei  dintre  obiectiv  şi  subiectiv, 
atingând  cel  mai  înalt  grad  de  spiritualitate.  In  stadiul  întâi  stăpâneşte 
elementul  obiectiv,  exterior,  de  constrângere  socială,  cu  neglijarea 
trăirii  interioare.  Vieaţa  religioasă  are  aici  un  caracter  mai  mult 
formal.  Apariţia  creştinismului  înseamnă  trecerea  dela  stadiul  obiectiv- 
colectiv  Ia  cel  subiectiv-individual,  în  care  accentul  cade  pe  trăirea 
interioară  personală.  In  desvoltarea  lui  ulterioară,  creştinismul  a  re¬ 
venit  într'un  fel  la  stadiul  anterior,  cristalizându-se  ca  religie  obiec¬ 
tivă  şi  populară  cu  forme  şi  formule  fixe.  Această  formă  de  creşti¬ 
nism  trece  astăzi  prin  criză.  Dar  nu  numai  stadiul  obiectiv,  ci  şi  cel 
subiectiv  trebue  depăşit  prlntr'o  stare  mai  înaltă  armonizatoare  şi  spiri¬ 
tualizată,  prin  trăirea  mistică  In  Dumnezeu,  pe  care  puţine  exemplare 
umane  o  realizează. 

Această  determinare  a  etapelor  vieţii  religioase  aduce  iz  de 
«voluţionism,  pe  care  însă  Berdiaeff  îl  respinge,  dar  care  reuşeşte  să 
se  strecoare  pe  alocuri  în  propriu-i  sistem  de  gândire.  Osebit  de  aceasta, 
schematizarea  de  acest  fel  a  evoluţiei  vieţii  religioase,  trădează  con¬ 
strucţia  de  cabinet  şi  mai  ales  influinţa  nemârturisită  a  gândirii  dia¬ 
lectice  hegeliene  —  cu  teza,  antiteza  şi  sinteza  ei  —  asupra  filosofului 
nostru  şi,  astfel,  se  deschide  obiecţiilor  care  ating  gândirea  dialectică, 
-din  cauza  caracterului  artificial  şi  abstract  al  acesteia  şi  a  îndepăr¬ 
tării  de  realitatea  vie,  adică  tocmai  ceeace  Berdiaeff  vrea  să  evite. 
Adevărul  este  că  stadiile  vieţii  religioase,  pe  care  Berdiaeff  le  înşiră 
succesiv  pe  linia  timpului,  coexistă,  chiar  dacă  se  poate  observa  — 
ceeace  este  de  netăgăduit  —  predominarea  unuia  sau  a  altuia  dintre 
elementele  caracteristice  fiecărui  stadiu.  Nu  există  vieaţă  religioasă 
de  caracter  strict  obiectiv,  cu  excluderea  totală  a  trăirii  subiective, 
şi  invers.  Şi  unul  şi  altul  dintre  elemente  fac  parte  integrantă  dia 
fiinţa  religiei 

Un  fenomen  care  se  întâlneşte  în  desvoltarea  vieţii  în  genere  şl 

în  vieaţa  religioasă  în  special  şi  care  atrage  atenţia  lui  Berdiaeff,  având 
importante  consecinţe,  este  acela  al  opoziţiei  dintre  două  stări  de 
spirit:  1.  colectivul, majoritatea  socială,  care  predomină  din  punct  de 
vedere  cantitativ  în  istorie ;  2.  individualul  spiritual,  minoritatea  com¬ 
pusă  din  cei  aleşi,  care  se  manifestă  mai  puţin  sgomotos.  Primul  este 
tipul  „democratic",  al  doilea  tipul  „aristocratic",  înţelegerea  dintre 
ele  este  foarte  grea.  Cu  acest  prilej,  Berdiaeff  răstoarnă  afirmaţiunea 
socialiştilor,  anume  că  în  istorie  minoritaiea  privilegiată  domină  şi 
exploatează  majoritatea  deposedată.  Dimpotrivă,  majoritatea  cantita¬ 
tivă  a  oprimat  totdeauna  minoritatea  calitativă,  individualităţile  spiri¬ 
tuale  posesoare  ale  „Erosului  divin".  Totul  în  istorie  se  face  pentru 
majoritate,  pentru  omul  mijlociu,  omul  masei,  pentru  nivelul  şi  inte¬ 
resele  lui :  Statul,  familia,  instituţiile  juridice  şi  educative,  moravurile, 
organizaţia  exterioară  a  Bisericii.  Atât  conservatorii  şi  monarhiştii, 
cât  şi  revoluţionarii  şi  socialiştii  sunt  de  tip  democratic,  căci  cu 
toţii  sunt  partizanii  autorităţii  omului  mijlociu,  pentru  care  se  creează 
monarhiile  şi  instituţiile,  după  cum  tot  pentru  el  se  fac  şi  revoluţiile. 
Omul  de  masă  stăpâneşte  şi  în  nobilime  şi  în  burghezie,  şi  în  prole¬ 
tariat  şi  în  ţărănime. 

Guvernămintele  şi  constituţiunile,  ca  şi  metodele  de  cunoaştere 
şi  creaţie,  nu  s'au  stabilit  şi  elaborat  niciodată  pentru  aristocraţia 
spirituală.  Sfinţii,  profeţii,  geniile,  creatorii  autentici  n’au  nevoie  de 
nimic  din  toate  acestea,  dar  se  supun  lor  în  numele  fericirii  omului  mi¬ 
jlociu.  Ei  poartă  pentru  alţii  povara  istoriei  şi  trebue  s’o  poarte, 
întru  cât  aparţin  şi  ei  lumii  căzute  şi  trebue  să  ajute  lumii  sa  se  ridice. 
Orgoliul  că  aparţin  dela  natură  unei  ordini  mai  înalte  şi  dispreţul 
faţă  de  lume  ie-ar  atinge  demnitatea.  Oricum,  aristocraţii  spiritului 
au  „un  destin  amar  şi  tragic  în  lume",  căci  nu  se  pot  adapta  con¬ 
venţiilor  sociale  şi  gândirii  omului  mijlociu.  De  aceea  sunt  oprimaţi 
şi  persecutaţi. 

Tipul  democratic,  orientat  spre  organizarea  colectivităţii,  poate 
să-şi  aibă  talentele,  geniile,  eroii  şi  sfinţii  lui.  Acestor  categorii  aparţin 
întrun  sens  oamenii  de  acţiune,  marii  oameni  de  stat  şi  marii  revo¬ 
luţionari.  In  comparaţie  cu  aceştia,  aristocraţii  spiritului  se  orientează 
spre  alte  lumi  şi  sufăr  în  atingere  cu  asprimea  lumii. 

Aceste  consideraţii  generale  au  aplicaţie  în  vieaţa  creştină.  Căci 
adevărul  absolut  al  revelaţiei  primeşte  o  coloratură  determinată  de 
structura  şi  nivelul  spiritual  al  celui  care  şi-l  însuşeşte.  Şi  atunci,  o 
problemă  de  cea  mai  mare  importanţă  se  pune:  Forma  de  revelaţie 


REVISTA  TEOLOGICA 


445 


creştină,  destinată  omului  mijlociu,  este  absolută  şi  imuabilă?  Omul 
spiritual,  complex  şi  subtil,  părtaş  la  o  gnoză  înaltă,  trebue  să  se 
adapteze  nivelului  masei,  scoborându-şi  spiritualitatea,  pentru  a  ră¬ 
mâne  în  comuniune  cu  toţi  ?  Ecumenicitatea  este  acelaşi  lucru  cu  vi¬ 
ziunea  colectivă  a  credincioşilor  ? 

Chipul  chiar  al  lui  Berdiaeff  de  a  pune  această  problemă  indică 
răspunsul  lui  negativ.  Problemele  conştiinţei  şi  cunoştinţei  creştine  nu 
pot  ii  rezolvate  numai  în  spirit  democratic.  Prin  aprofundarea  gnozei, 
este  posibilă  şi  tolerabilă  o  soluţionare  mai  deosebită,  „inaccesibilă  şi 
inutilă  maselor".  Sf-  Apostol  Pavel  vorbeşte  despre  grade  ale  însuşirii 
adevărului  revelat.  „N'am  putut  să  vă  vorbesc  ca  unor  oameni  duhovni¬ 
ceşti  ci  ca  unora  trupeşti,  ca  unor  prunci  în  Hristos.  Cu  lapte  v'am 
hrănit,  nu  cu  bucate,  căci  nu  puteaţi  mânca  şi  încă  nici  acum  nu 
puteţi,  fiindcă  sunteţi  tot  trupeşti,"  (I  Cor,  2,  1-2)  „Laptele"  este  hrana 
creştinismului  democratic.  Pentru  trebuinţe  spirituale  mai  înalte  este 
nevoie  de  altă  hrană. 

Calităţile  şî  darurile  elitelor  spirituale  se  datoresc  lui  Dumnezeu 
şi  nu  lor  înşile,  de  unde  urmează  că  nu  se  pot  mândri  cu  ele.  Aceste 
daruri  nici  nu  sunt  proporţionale  cu  perfecţiunea  şi  sfinţenia  perso¬ 
nală,  cum  se  crede  de  către  majoritatea  creştinilor.  La  unii  predo¬ 
mină  spiritul,  la  alţii  sufletul,  ceeace  nu  înseamnă  că  cei  dintâi  sunt 
jmaî  perfecţi  şi  mai  sfinţi  decât  cei  din  urmă.  Cu  atât  mai  puţin  s'ar 
ustifica  o  atitudine  orgolioasă  a  celor  spirituali  faţă  de  ceflalţi  oameni. 
Darurile  cu  care  sunt  înzestraţi  nu-i  fac,  apoi,  mai  fericiţi,  cf-i  încarcă 
numai  cu  grele  responsabilităţi  şi-i  expune  unor  mai  mari  frământări 
şi  desechilibruri  interioare. 

Berdiaeff  acceptă,  prin  urmare,  împărţirea  gnostică  a  oamenilor 
în  pnevmaiici,  psihici  şi  ilîci,  însă  fără  spiritul  în  care  se  făcea 
această  categorisire  de  către  gnosticii  vechi  şi  fără  concluziile  trase 
de  aceştia.  —  Mulţi  dintre  gnostici  aparţineau  aristocraţiei  spirituale, 
insă,  chiar  dacă  eî  ar  fi  fost  în  cadrul  adevărului,  Biserica  i-a  con¬ 
damnat  pe  drept,  căci  prin  reuşita  lor  creştinismul  s’ar  fi  transformat 
într'o  sectă  aristocratică,  fără  repercursiuni  hotărîtoare  asupra  desti¬ 
nului  omenirii.  Orgoliul  lor  spiritual  nu  i-a  lăsat  să  devină  creştini 
adevăraţi  şi  i-a  dus  la  pietre.  Aceasta,  chiar  dacă  se  lasă  la  o  parte 
iantasticul  fără  frâu  din  doctrina  lor.  După  ei,  mântuirea  nu  se  înde¬ 
plineşte  decât  pentru  pnevmatici ;  ceilalţi  rămân  pierduţi.  Hristos  însă 
a  venit  „pentru  toţi  şi  pentru  tot",  pentru  întreg  universul.  Gnosticii 
au  fost  incapabili  să  ajungă  la  Sdeea  transfigurării  inferiorului  în 

superior-  El  au  rămas  străini  de  misterul  dragostei,  in  care  toţi,  pe’ 
orice  treaptă  s'ar  afla,  sunt  uniţi,  slujind  cauza  mântuirii  universale.. 
Sentimentul  nefrăţesc,  manifestat  de  gnostici  faţă  de  lume  şi  faţă  de  oameni 
orgoliul  lor  nemăsurat,  a  fost  şl  el  condamnat,  cum  se  cuvenia. 

Gnosticii  n'au  înţeles  nici  misterul  libertăţii  şl  au  declarat  materia 
ca  rea,  nevăzând  că  izvorul  răului  este  în  spirit  şi  nu  în  trup,  în 
materie. 

Insă,  atunci  când  conştiinţa  Bisericii  a  condamnat  gnosticismul,, 
a  recunoscut  într'un  fel  agnosticismul.  Odată  cu  greşelile  gnosticilor  a 
fost  lovit  şi  declarat  inadmisibil  şi  ceeace  îi  frământa  adânc  şi 
sincer s  năzuinţa  spiritului  spre  o  cunoaştere  aprofundată  a  misterelor 
divine,  Gnoza  lui  Origen  a  fost  pusă  alături  de  a  lui  Valentin,  Si¬ 
stemul  de  teologie  oficială  s’a  elaborat  după  măsura  omului  mi¬ 
jlociu,  împiedecând  gnoza  superioară  prin  „frontiere  fortificate",  peste 
care  numai  marii  mistici  au  reuşit  să  treacă  nesancţionaţi. 

E  uşor  de  văzut  că  Berdiaeff  exagerează  mult  aici.  Când,  de  ex,, 
Sfinţii  Părinţi  au  arătat  că  cunoştinţa  noastră  despre  Dumnezeu  este 
mărginită,  imperfectă,  analogică  ori  simbolică,  n'au  înţeles  să  pro¬ 
clame  un  agnosticism.  Mai  departe,  nu  ştim  să  se  fi  desaprobat  nă¬ 
zuinţa  sinceră  spre  cunoaştere  religioasă  aprofundată.  Tot  aşa,  cre¬ 
ştinii  n'au  aşezat  şi  nu  aşează  pe  Origen  pe  acelaşi  plan  cu  Valentin. 
Nici  afirmaţiunea  că  sistemul  teologiei  oficiale  s'ar  fi  elaborat  pentru 
nivelul  omului  mijlociu,  nu-i  justă  în  forma  în  care  se  face.  Oare  sis¬ 
temul  Iul  Atanasie  cel  Mare  sau  al  lui  Grlgorie  Nisanul,  ca  şi  formulele 
dogmatice  ale  sinoadelor,  sunt  după  măsura  omului  masei? 

Abstracţie  făcând  de  acestea,  este  remarcabilă,  la  Berdiaeff, 
puternica  aspiraţie  spre  o  cunoştinţă  religioasă  superioară  şi  lumi¬ 
nată,  spre  o  viaţă  creştină  de  un  nivel  înalt,  spre  o  trăire  personală 
intensă  a  raportului  cu  Dumnezeu,  trăire  transfiguratoare  de  om  şi 
realitate,  ca  şi  grija  lui  permanentă  de  a  apăra  şi  justifica  drepturile 
şi  misiunea  aristocraţiei  spirituale  faţă  de  „lumea"  opresoare  şi  cu 
deosebire  de  a  păzi  flacăra  spiritului  creator  şi  a  vieţii  spirituale, 
după  îndemnul  Scripturii:  „Să  nu  stingeţi  Spiritul"  (I  Tes.  5,  19).. 
Spiritul  şi  vieaţa  lui  liberă  constitue  temeiul  demnităţii  omeneşti.  Fără 
el  şi  fără  activitatea  lui  nestânjenită  de  agenţi  exteriori  lui,  omul. 
încetează  de  a  mai  fi  ceeace  este.  Astfel,  problema  care  se  pune  în. 
primul  rând  este  aceea  a  spiritului.  (Va  utm»l 

''Preot  Dr.  Li  viu  Stan,  profesor  la  Academia  teologică  „  Andreiană"  s 
RASĂ  ŞI  RELIGIUNE  („Seria  Teologică"  nr.  22).  Sibiu,  Tipografia 
Arhidiecezană  1942;  p.  IV— (—152,  Preţul  Lei  150.  — 

Personalităţi  culturale  de  indiscutabil  prestigiu  şi  publicaţii  pe¬ 
riodice  de  certă  inspiraţie  creştinească  şi  românească  au  subliniat,, 
cu  diferite  prilejuri,  prezenţa  activă  a  teologilor  sibieni  din  şcoala 
I.  P.  Sf.  Mitropolit  Nicolae  al  Ardealului  în  vâltoarea  disputelor  ideo¬ 
logice  cari  frământă  spiritul  vremii  noastre.  Elogiile  cu  cari  sunt  în¬ 
tâmpinate  statornic  categoricele  lor  luări  de  poziţie  faţă  de  erorile 
veacului,  reprezintă  tot  atâtea  câştiguri  ale  înţeleptei  îndrumări  de 
care  a  avut  parte  Biserica  ortodoxă  ardeleană  în  perioada  de  după 
răsboiul  întregitor  de  ţară.  Ele  se  răsfrâng  de  fiecare  dată  asupra 
Ierarhului  care  a  ştiut  să  rămână  profesor  de  Teologie  şi  după  ce  ii 
s'a  îmbiat  jeţul  arhieresc  pe  care  a  tronat  oarecând  făptura  de  legendă 
a  lui  Şaguna. 

Şiragul  mărturiilor  stării  de  veghe  perpetuă  Ia  căpătâiul  proble¬ 
melor  vremii,  pe  care  o  întreţin  ca  tot  atâtea  străji  neînduplecate 
teologii  sibieni  grupaţi  în  jurul  I.  P,  Sf.  Mitropolit  Nicolae,  a  sporit 
în  cursul  acestui  an,  printre  alte,  cu  lucrarea  de  faţă  a  Păr.  Dr.  Liviu 
Stan,  harnic  şi  talentat  profesor  al  Academiei  teologice  „Andrei ane". 
Am  văzut  în  ea,  din  capul  locului,  o  carte  de  soluţionare  metodică,, 
inteligentă,  definitivă,  a  uneia  din  cele  mai  reliefate  preocupări  ideo¬ 
logice  ale  ceasului  de-acum.  Şi  nu  mai  puţin  o  carte  de  curajoasă 
atitudine  creştină. 

In  aceeaşi  delicată  chestiune  s’a  rostit  oarecând,  cu  temeinicia, 
gânditorului  consumat  în  descifrarea  problemelor  existenţiale  şi  cu 
limpezimea  clasică  a  scriitorului  de  vocaţie,  dl.  Prof.  Nichifor  Crainic. 
Faţă'n  faţă  cu  splendidul  eseu  al  directorului  „Gândirii",  care  poartă 
acelaşi  titlu,  cartea  Păr,  Prof.  Dr.  Liviu  Stan  reprezintă  cuvântul  ultim,, 
amplu  şi  răspicat,  pe  care  Ortodoxia  românească  l-a  rostit  în  această 
problemă  coborâtă  de  împrejurări  în  mijlocul  străzii. 

încă  pe  prima  pagină  a  lucrării  sale,  autorul  aşterne  o  consta¬ 
tare  pe  care  a  putut-o  face  ori  care  dintre  noi  t  din  motive  din 
ordin  politic,  din  aversiune  faţă  de  anumite  doctrine  statale  sau  so¬ 
ciale,  ori  din  ignoranţă,  unul  sau  altul  dintre  oamenii  zilei  te  somează 
să  alegi  între  rasă  şi  religiune,  intre  rasă  şi  creştinism,  ca  şi  când 
aceste  două  realităţi  ar  fi  inconciliablle. 

Să  fie  oare  aşa? 

Cartea  de  care  ne  ocupăm  aici  cu  plăcerea  cu  care  am  citit-o, 
e  de  altă  părere.  Ea  dovedeşte  că  problema  in  chestiune  este  pusă 
de  cele  mai  multe  ori  greşit,  mai  ales  din  pricină  că  nu  toţi  cei  ce 
o  abordează  dispun  de  pregătirea  necesară  înţelegerii  ei  aprofundate. 
Există  de  sigur  un  conflict  declarat,  serios,  între  rasism  şi  religiune 
în  general,  şi  mai  cu  osebire  între  rasism  şi  creştinism,  dar  nu  între 
rasă  şi  religiune,  fie  aceasta  cea  creştină  sau  alta. 

Rasa  şi  religiunea  sunt  două  elemente  coordonate  ale  existenţei 
umane.  îndeplinind  funcţiuni  esenţial  deosebite  în  viaţa  omenească, 
ele  nu  se  pot  ciocni  ca  două  valori  opuse  şi  contradictorii  decât  în 
imaginaţia  înfierbântată  a  eternilor  rasişti  antirasişti  cari  sunt  jidovii 
şi  şabăsgoimii,  sau  în  concepţia  ilariantă  pe  care  unele  cercuri  pa- 
pistaşe,  cătrănite  peste  măsură  împotriva  naţional-socialismului  german, 
şi-au  făcut-o  despre  rasism. 

f  Rasa  este  o  realitate  biologică  şi  spirituală  manifestă.  „Nici  morţi 
i  nu  putem  admite  că  am  fi  de  aceeaşi  rasă  cu  Negrii  sau  cu  Chinezii, 
\  şi  nu  avem  nici  cea  mai  mică  îndoială  asupra  superiorităţii  rasei 
\  noastre “  (p.  11  urm,).  Ca  toate  realităţile  simple  şi  evidente,  rasa  este 
,, destul  de  greu  de  definit.  Cartea  în  chestiune  încearcă  totuşi  o  de- 
|  finiţie  a  ei  (vezi  p.  34),  din  care  trebuie  să  reţinem  că  specificul  ra- 
|  sial  nu  se  limitează  numai  la  elemente  de  natură  externă,  pur  bio- 
/  logică  (cum  ar  fi  conformaţiunea  organismului,  osatura  trupului  şi 
{/  a  craniului,  forma  şi  culoarea  pielii,  părului,  ochilor,  etc.),  ci  implică 
\1  şi  funcţiuni  morale  corespunzătoare. 

*  Dispensându-ne  de  detaliile  privitoare  la  originea  şi  caracterele 

diferitelor  rase,  despre  cari  cartea  Păr,  L,  S.  oferă  date  copioase, 
sprijinite  pe  o  informaţie  bogată,  de  mâna  întâia,  vom  spune,  de 
acord  cu  autorul,  că  rasa  nu  este  şi  nu  poate  fi  sursa  reală  a  reli- 
giunii.  „Rasa  şi  rasismul  sunt  fenomene  naturale  ale  vieţii  omeneşti, 
pe  când  religiunea  este  un  fenomen  supranatural,  prin  care  se  adaugă 
puteri  divine  elementelor  naturale,  pentru  a  le  desăvârşi  şi  a  le  mân¬ 
tui.  Prin  rasa  trăim  şi  ne  menţinem  ca  neam  între  neamuri,  prin  ea 
trăim  în  mediul  cosmic  natural ;  prin  religie  trăim  şi  ne  menţinem  ca 
fii  ai  lui  Dumnezeu,  prin  ea  trăim  în  mediul  divin  supranatural"  (p, 
123).  Altfel  spus,  „fenomenul  religios  nu  este  determinat  fiinţial  de 
rasă".  El  poate  însă  „să  influinţeze  în  mod  natural  religiositatea  şi 
formele  de  manifestare  ale  religiunii.  Existenţial,  fenomenul  religios 
şi  cel  rasial  n’au  nici  o  legătură,  pe  când  funcţional,  în  viaţa  ome¬ 
nească,  ele  se  găsesc  în  foarte  variate  raporturi  interfluente"  (p.  87). 
Pentru  deplina  înţelegere  a  acestuî  adevăr,  trebue  să  se  ţină  seamă 
de  îndoitul  fapt  că  rasele  nu  sunt  numai  realităţi  biologice,  ci  şi  spiri¬ 
tuale  şi  că  ele  sunt  posterioare  căderii  în  păcat.  Ca  atare,  rasele  nu 
posedă  aptitudini  soteriologice.  Rasismul  care  vrea  să  se  substitue 
religiunii  sau  s’o  ajusteze  după  bunul  său  plac,  este  condamnat  la  un 
eşec  sigur. 

Inocent  ca  preocupare  ştiinţifică  şi  uneori  salutar  ca  doctrină 


REVISTA  TEOLOGICĂ  449 

politică,  rasismul  devine  periculos  în  clipa  în  care  se  constitue  în  rival 
al  religiunii  revelate,  încercând  să  înlocuiască  dogmele  ei  cu  con¬ 
cepţia  sa  despre  lume  şi  viaţă,  cu  mitul  sângelui,  socotit  ca  prezenţă 
concretă  a  lui  Dumnezeu  pe  pământ. 

Fără  a  fi  „mai  ateu  decât  bolşevismul**,  cum  inslnuiază  unii 
romano-catolici,  rasismul  degenerat  în  concurent  al  religiei  revelate 
rămâne  antireligios  şi  anticreştin,  Criticile  cari  i  s'au  adus,  neîndu¬ 
rătoare  dar  şi  loiale,  sunt  aşa  dar  la  locul  lor.  Par.  L,  S.  pune,  în 
această  ordine  de  idei,  următoarea  întrebare !  „Dacă  idealul  religios 
indogerman  aşa  cum  îl  prezintă  rasiştii  extremişti  este  atât  de  puţin 
religios,  atât  de  discordant  în  raport  cu  viaţa  omenească  raţională 
şi  atât  de  lipsit  de  sens  etic  mai  înalt,  oare  poate  el  să  se  impună 
astăzi  în  formă  de  religiune  a  unui  popor,  înlocuind  în  viaţa  acelui 
popor  creştinismul*1  ?  Şi  răspunde  s  „numai  în  cazul  când  poporul 
respectiv  ar  putea  fi  redus  la  animalitate**  (p.  116). 

Rasiştii  radicali  vorbesc  cu  o  predilecţie  deosebită  despre  onoa¬ 
rea  omului.  Dar  „cine  putea  să  ridice  mai  mult  onoarea  omului,  şi 
prin  ce  altceva,  decât  Dumnezeu  însuşi,  prin  întruparea  lui  în  chip 
ele  om"  ?  (p.  1 13), 

„Scopul  religiunii  este  mântuirea  omului  din  neputinţa  sa,  de¬ 
săvârşirea  lui.  Scopul  vieţii  omeneşti  este  trăirea  pentru  mântuire ; 
nici  numai  una,  nici  numai  cealaltă,  ci  amândouă  într'o  îngemănare. 
Dar  ce  oferă  mitul  rasist  vieţii  omeneşti  în  locul  religiunii?  Numai 
condiţii  pentru  vieţuire  şi  nici  una  pentru  mântuire,  căci  scopul  său 
e  circumscris  în  imanenţă"  (p.  73). 

Noi,  Românii,  ne-am  ţinut  departe  de  eroarea  fundamentală  a 
rasismului.  „Fără  mit  rasist  şi  fără  trufie,  rasismul  românesc  cinsteşte 
deopotrivă  pe  om  şi  pe  Dumnezeu,  pe  fiecare  cu  ale  sale  şi  după 
ale  sale.  Românul  trăieşte  prin  rasă  divinul,  încadrându-se  în  ecu- 
menicitatea  umană  a  fiilor  lui  Dumnezeu.  Ecumenicitatea  umană  şi 
ecumenicitatea  creştină  se  întâlnesc  în  el  într’o  convieţuire  difuză, 
cristalizată  în  omenia  sufletului  său.  Intre  cer  şi’ntre  pământ,  drumul 
lui  prin  veac  e  străjuit  de  Adam  şi  de  Iisus"  (p.  127). 

Am  prevăzut  că  densa  lucrare  a  Păr.  Prof.  L.  S.  va  avea  ecoul 
pe  care-1  merită  prima  carte  românească  de  lămurire  temeinică  a 
raportului  firesc  în  care  se  află  rasa  şi  religiunea.  Vremea  care  s’a 
scurs  dela  apariţia  ei,  ne-a  încredinţat  că  nu  ne-am  înşelat.  Publicaţii 
periodice  de  renume  şi  oameni  de  cultură  dintre  cei  mai  distinşi,  s'au 
aplecat  cu  interes  şi  simpatie  pe  paginile  ei  ferme. 

E  o  carte  a  zilei,  scrisă  în  scopul  sfârticării  savante  a  confu¬ 
ziei  ce  o  fac  diletanţii  şi  antirasiştii  pătimaşi  între  rasă  şi  rasismul 
anticreştin. 

Dr.  GRIGORIE  T.  MARCU 

Facultatea  de  Teologie  din  Bucureşti:  ORTODOXIA,  Volumul 
I,  Bucureşti  1942,  p.  203,  Lei  200. 

Pe  umerii  Patriarhiei  Române  şi  a  Facultăţii  de  Teologie  din 
Bucureşti  apasă  răspunderi  istorice.  In  vârtejul  lumii  de  astăzi,  sunt 
chemate  să  reprezinte  misiunea  şi  să  facă  apologia  Ortodoxiei. 

Că  acest  simţ  de  răspundere  există,  se  constată,  intre  altele,  şi 
din  conferinţele  care  s’au  ţinut  în  primăvara  acestui  an,  în  sala  „Dalles“ 
din  Bucureşti,  de  către  profesorii  Facultăţii  de  Teologie,  sub  înaltul 
presidiu  al  I.  P.  S.  S,  Patriarhului  Nicodim.  In  prefaţa  acestor  con¬ 
ferinţe,  publicate  acum  în  volum,  cetim  aceste  cuvinte  \  „Ortodoxia 
românească  simte  chemarea  unei  înalte  misiuni  în  Răsăritul  european. 
Facultatea  de  Teologie  îi  precizează  calea". 

Conferinţele  rostite  şi  publicate  se  încadrează  în  această  mi¬ 
siune.  Ele  cuprind  câte  subiecte  tot  atâtea  probleme  de  mare  actua¬ 
litate  şi  de  covârşitoare  însemnătate. 

Cea  dintâi  conferinţă  a  fost  ţinută  de  di  prof.  Nichifor  Crainic 
despre  „Spiritul  ecumenic",  în  care  dsa  pledează  pentru  refacerea 
frontului  unităţii  spirituale  a  tuturor  popoarelor  ortodoxe,  1.  prin 
reorganizarea  interortodoxă  a  Patriarhatului  din  Constantinopol,  menit 
a  deveni  capitala  ortodoxiei  ecumenice,  2.  prin  reorganizarea  inter¬ 
ortodoxă  a  comunităţii  monahale  dela  Muntele  Athos,  menită  a  de¬ 
veni  cetatea  contemplaţiei  ortodoxe,  şi  3.  prin  eliberarea  Sfintei  Sofii, 
„capodopera  geniului  bizantin",  pentru  a  deveni  centrul  şi  slava  cul¬ 
tului  ortodox.  Pe  calea  aceasta  se  reface  spiritul  ecumenic,  comuni¬ 
tatea  de  credinţă,  de  dragoste  şi  de  speranţă  între  toate  neamurile 
care  aparţin  Bisericii  ortodoxe. 

Dl  prof.  Ioan  Gh.  Savin  răspunde  la  întrebarea :  „Ce  este  Or¬ 
todoxia  ?“  Lămureşte  numirea,  specificul,  esenţa  şi  menirea  ortodoxiei. 

Părintele  Gala  Galaction  vorbeşte  despre  „Monahismul  ortodox", 
despre  temeiurile  şl  rosturile  lui,  precum  şi  despre  soluţiile  propuse 
pentru  înviorarea  lui :  1 .  înfiinţarea  unui  episcopat  al  călugărilor, 
despre  care  se  va  pronunţa  Sf.  Sinod  ;  2.  organizarea  unei  mănăstiri 
de  model,  în  care  să  se  primească  numai  călugări  cu  diplome  uni¬ 
versitare  şi  numai  dela  vârsta  de  30  ani,  şi  3.  instituirea  unei  şcoli 
superioare  pentru  călugării  români  Ia  Muntele  Athos. 

1.  P,  C.  Arhim.  Iuliu  Scriban  face  un  raport  interesant  despre 
„Misiunea  ortodoxă  românească  peste  Nistru", 

Dl  prof.  V.  Gh.  Ispir  denunţă  pericolul  naţional  şi  social  pe  care 
il  reprezintă  sectele  religioase  în  Stat  şi  arată  că  în  privinţa  aceasta 
se  impune  „o  politică  religioasă  energică  din  partea  Statului  Român". 

Dl  prof.  Lazăr  Iacob  vorbeşte  despre  „Stat  şi  Biserică",  despre 
principiile  fundamentale  şi  sistemele  istorice  şi  actuale  dintre  Biserică 
şi  Stat.  despre  raporturile  dintre  Biserică  şi  Stat  în  România,  despre 
greutăţile  pe  care  le  întâmpină  rezolvarea  problemei,  despre  inegali¬ 
tăţile  care  există  între  ortodocşi  şi  catolici  şi  despre  necesitatea  sta¬ 
bilirii  unui  regim  al  cultelor  după  dreptate  şi  de  către  bărbaţi  com¬ 
petenţi  în  materie. 

Dl  prof.  Teodor  M.  Popescu  evidenţiază  „Vitalitatea  Bisericii 
ortodoxe".  Dsa  dă  cel  mai  bun  răspuns  rechizitorului  pe  care  apu¬ 
senii  îl  fac  Ortodoxiei  şi  cel  mai  frumos  cuvânt  de  mângăere  ce  se 
poate  aduce  Bisericii  ortodoxe. 

Dl  prof.  Şerban  lonescu  relevă  „Aspectul  social  al  Ortodoxis¬ 
mului",  idealurile  şi  înfăptuirile  creştine  In  ogorul  vieţii  sociale. 

Mărturisim  că  este  lăudabilă  din  toate  punctele  de  vedere  ini¬ 
ţiativa  de  a  face  cunoscută  Ortodoxia  prin  conferinţe  publice,  cât  şi 
hotărîrea  de  a  face  din  iniţiativa  aceasta  o  tradiţie  care  să  se  con¬ 
tinue  în  fiecare  an.  Dar  totodată  credem  că  Ortodoxia  nu  se  poate 
cunoaşte  In  toată  bogăţia,  adâncimea  şi  splendoarea  ei  până  când 
profesorii  Facultăţii  de  Teologie  din  Bucureşti  nu-şi  vor  publica  în 
întregime  cursurile,  fiecare  după  specialitatea  lui.  Exprimăm  acest 
deziderat,  care  —  după  atâţia  ani  de  când  există  profesori  şi  Facul¬ 
tate  —  se  aşteaptă  să  se  înfăptuiască. 

Preot  Dr.  ILARION  V.  FELEA 


Prof.  Dr.  Şerban  lonescu,  Decanul  Facultăţii  de  Teologie  din 
Bucureşti :  PERSONALITATEA  FILOSOFULUI  LEIBN1Z  ŞI  OPERA 
SA  FILOSOFICO-RELIGIOASĂ.  Discurs  rostit  la  12  Martie  1942. 
Cu  răspunsul  dlui  Prof.  C.  Rădulescu-Motru  (Academia  de  ştiinţe 
morale  şi  politice.  Discursuri  de  recepţie).  Bucureşti,  „Dacia  Traiană" 
1942,  p.  30. 

Ales  membru  al  Academiei  de  ştiinţe  morale  şi  politice,  dl  Prof. 
Şerban  lonescu  şi-a  închinat  discursul  de  recepţie  personalităţii  şi 
operei  filosofico-religioase  a  marelui  gânditor  Gottfried  Wilhelm 
Leibniz, 

Trei  au  fost  motivele  cari  l-au  hotărât  pe  noul  academician  să 
se  oprească  la  acest  subiect :  lipsa  unui  predecesor,  a  cărui  persona¬ 
litate  şi  activitate  să  o  elogieze,  asemănarea  epocei  în  care  a  trăit 
marele  filosof  cu  epoca  noastră  şi  faptul  că  la  14  Noemvrie  1941  s’au 
împlinit  două  sute  cincizeci  de  ani  dela  moartea  lui  Leibniz.  Discursul 
dlui  Prof.  Ş.  I.  este  deci  şi  un  prinos  de  recunoştinţă  adus  acestui  geniu 
al  ştiinţelor  pure,  al  filosofiei,  Teologiei  şi  politicei,  ca  şi  întemeietorului 
atâtor  instituţii  de  cultură  (Academii,  societăţi  ştiinţifice,  biblioteci,  etc.). 
Dl  Prof.  Ş,  I.  se  ocupă  de  un  singur  aspect  al  concepţiei  filosofice 
leibniziene,  şi  anume  de  structura  „Teodiceei"  sale,  lucrare  de  sinteză 
între  ştiinţă  şi  credinţă. 

Teodiceea  leibniziană  regăseşte  în  raţiune  şi  credinţă  acelaş 
principiu  ultim:  Divinitatea.  Raţiunea  nu  este  potrivnică  credinţei. 
Domeniile  lor  se  pot  delimita,  dar  ele  nu  se  pot  contrazice. 

Mai  amănunţit  se  cercetează  raportul  dintre  raţiune  şi  credinţă 
în  lucrarea  „Discours  de  la  conformite  de  la  foi  avec  la  raison".  Se 
d  ă  aici  aceeaşi  importanţă  ambelor  valori,  care  s  mt  în  deplină  armo¬ 
nie.  Raţiunea  este  legătura  cauzală  a  adevărurilo  *  eterne,  deci  religia 
se  sprijineşte  pe  ea.  O  contradicţie- între  ele  nu  e  cu  putinţă,  ambele 

fiind  daruri  ale  lui  Dumnezeu.  Lărgind  sfera  inteligibilului,  explică 
misteriiie  ca  depăşind  raţiunea,  dar  nefiind  contrare  principiului  ra¬ 
ţional  universal.  Acesta  se  bizue  pe  o  „raţiune  iluminată"  de  harul 
divin,  care  este  un  triumf  al  credinţei  şi  dragostei  creştine.  Astfel 
raţiunea  devine  un  element  fundamental  pentru  creştinism,  alăturea 
de  credinţă  şi  —  bine’nţeles  —  subordonată  acesteia. 

Leibniz  pune  bazele  filosofiei  creştine,  temă  care  ridică  multe 
discuţiuni  in  lumea  filosofilor. 

Teodiceea  cuprinde  două  probleme  :  raţiunea  existenţei  şi  struc¬ 
turii  universului.  Explicaţia  este  caracteristică  omului  de  ştiinţă; 
universul  se  integrează  in  „armonia  prestabilită",  bazată  pe  ordine 
şi  regularitate  perfectă.  Continuitatea  este  o  însuşire  a  divinităţii. 
Omul  se  integrează  în  univers,  pentru  o  deplină  armonie.  Dar  per¬ 
fecţiunea  veşnică  este  tulburată  de  disonanţa  răului.  Răul  însă  este 
ceva  accidental,  deci  nu  poate  tulbura  realitatea,  principiul  în  sine 
al  binelui ;  el  poate  mări  efectul  ai  moniei  şi  poate  fi  învins.  Dum¬ 
nezeu  a  creat  lumea  cea  mai  bună  şi  a  respectat  libertatea  omului. 

Universul  este  format  din  lumea  fizică  şi  morală,  care  se  con¬ 
duc  după  legi  proprii,  stăpânite  fiind  de  Dumnezeu, 

Aşa  dar  armonia  universală  este  opera  lui  Dumnezeu,  Existenţa 
Lui  se  poate  explica  ştiinţific,  Leibniz  verifică  şi  corectează  argu¬ 
mentele  despre  existenţa  lui  Dumnezeu,  Pe  această  armonie  se  ba¬ 
zează  legătura  dintre  suflet  şi  trup,  între  cari  este  un  paralelism  perfect. 
Contra  sensualismului  englez,  Leibniz  afirmă  un  ineism  inspirator  al 
apriorismului  kantian,  din  care  deduce  argumentele  ontologic,  moral 
şi  loglc-matematic  despre  existenţa  lui  Dumnezeu.  Tot  pe  el  se  spri- 
jinesc  bazele  teologiei  naturale.  Lui  Leibniz  îi  datorăm  bazele  filo¬ 
sofiei  creştine,  înlăturarea  inconştientului  din  viaţa  sufletească.  Există 
o  stare  minimal- conştientă.  Sufletul  este  totdeauna  activ. 

Referindu-se  la  personalitatea  marelui  filosof,  conferenţiarul  arată 
că  el  dorea  o  împăcare  a  romano-eatolicismului  cu  protestantismul, 
o  alianţă  a  popoarelor  creştine,  care  să  asigure  Creştinismului  pre¬ 
dominarea  asupra  omenirii  şi  o  pace  durabilă. 

Nu  i-a  reuşit  însă  decât  să  inspire,  dela  distanţă,  timpurile  ac¬ 
tuale.  In  rolul  de  reformator  politic  şi  social,  pe  care  l-a  îndeplinit  pe 
lângă  ţarul  Petru  cel  Mare  al  Ruşilor,  a  înfierat  sclavia  omului.  Păcat 
că  intenţia  sa  a  rămas  străină  până  azi  de  realitatea  socială  rusească, 
pentru  care  era  destinată  în  primul  rând.  Comunicarea  se  încheie  cu 
înfăţişarea  misiunii  culturale  a  marelui  filosof,  care  a  dorit  şi  a 
luptat  pentru  progresul  culturii  şi  civilizaţiei  omenirii. 

O  personalitate  de  talia  filosofului  Leibniz,  convinsă  că  „ori  cât 
de  mare  ar  fi  forţa  unui  popor,  ea  nu  va  putea  dăinui  şi  fără  drep¬ 
tatea  lui  Dumnezeu"  aşteaptă  zilele  noastre. 

Dl  prof.  C,  Răaulescu-Motru,  răspunzând  discursului  de  recep¬ 
ţie,  accentuează  actualitatea  filosofiei  lui  Leibniz  şi  relevă  covârşi¬ 
toarea  influinţă  optimistă  pe  care  a  exercitat-o  ea  asupra  conferenţf- 

arului,  care  se  strădueşte  pentru  înţelegerea  întreolaltă  a  bisericilor 
creştine  şi  pentru  întemeierea  de  aşezăminte  culturale. 

Cât  priveşte  părerile  dsale  despre  teologii  noştri  şi  atitudinea 
lor  faţă  de  problemele  vremii,  aceasta  ar  putea  forma  obiect  de  dis¬ 
cuţii. 

Răspunsul  sfârşeşte  cu  o  salutare  afectuoasă  adresată  noului 
membru  al  acestei  instituţii  de  cultură,  care  prin  specialitatea  sa  va 
întregi  activitatea  ştiinţifică  a  „Academiei  de  ştiinţe  morale  şi  politice", 
putându-se  face  o  mai  strânsă  legătură  cu  problemele  bisericii  noas¬ 
tre  naţionale,  Pro£.  SEPTIMIA  P.  GHERMAN 

* 

-  Alja  Rachmanova :  NIMICIREA  FAMILIEI  ÎN  STATUL  SOVIETIC. 
Bucureşti,  Editura  „Cartea  Românească1'  1942,  p.  116.  Preţul  Lei  80.  — 

Cititorii  trebue  să-şi  mai  aducă  aminte  cum  în  timpul  răsboiului 
italo-abisinian,  cu  care  nu  aveam  nimic  comun  atunci,  mulţi  înce¬ 
puseră  să  înveţe  să  numere  în  limba  abisinianâ. 

E  un  amănunt  în  aparenţă  fără  sens,  dar  care  ilustrează  faptul 
că  totdeauna  popoarele  în  stare  de  răsboi  sunt  aduse  pe  scena  preocu¬ 
părilor  zilei  nu  numai  ca  forţe  combative,  ci  şi  ca  realităţi  în  sine. 

Este  normal  deci,  ca  astăzi,  când  Europa  întreagă  s'a  ridicat 
împotriva  bolşevismului,  Rusia,  poporul  rus  şi  situaţia  politică  şi  so¬ 
cială  pe  care  uneltitorii  dela  Moscova  o  pregăteau  Europei  şi  lumii 
întregi,  să  fie  pe  primul  plan  al  preocupărilor  vremii.  De  aceea  cartea 
dnei  Alja  Rachmanova  a  apărut  în  vitrinele  librăriilor  româneşti  nu 
ca  o  lucrare  oarecare,  ci  ca  o  necesitate  a  momentului  istoric. 

Abia  parcurgând  paginile  ei  ne  dăm  seama  cât  de  îndreptăţită  este 
cruciada  ostaşului  român,  care  de  mai  bine  de  un  an  de  zile  îşi  varsă 
sângele  pentru  salvarea  lumii  din  prăpastia  socială  şi  morală  pe  care 
bolşevicii  o  pregătiseră  omenirii. 

După  ce  autoarea  arată  succint  starea  familiei  ruse  înainte  de 
1917,  când  ea  era  temeiul  de  viaţă  al  fiecărui  cetăţean  rus  şi  primul 
sanctuar  creştin  în  jurul  căruia  religia  pravoslavnică  era  trăită  atât  de 
intens,  trece  la  uraganul  revoluţiei,  care  in  deslănţuirea  lui  a  căutat 
să  nimicească  tot  ce  a  găsit  imaterial,  toate  bunurile  spirituale  ale 
omului,  deci  şi  legătura  sfântă  a  familiei. 

Din  motive  de  principiu,  familia  şi  bolşevismul  nu  s'au  putut  îm¬ 
păca  din  primele  momente. 

Dela  început  s'a  putut  observa  lupta  aprigă  care  se  deslănţuia 
contra  căsniciei  şi  a  vieţii  de  familie.  La  unele  din  congresele  comu¬ 
niste,  s'a  susţinut  teza  următoare;  „Revoluţia  este  imposibilă  atâta 
timp  cât  există  familia.  Familia  este  o  instituţie  a  burghezimif,  inven¬ 
tată  de  biserică.  Ea  trebue  distrusă".  Cunoscutul  comunist  Sasnow- 
ski  zicea;  „Trebuie  să  se  priceapă  că  familia  nu  poate  să  rămână 
celula  crescătoare.  Familia  nu  trebue  să  se  amestece  în  creşterea  tine¬ 
rimii  sovietice". 

La  20  Decemvrie  1917  a  fost  introdus  noul  regim  al  căsătoriei. 
Căsătoria  a  fost  considerată  ca  o  simplă  formalitate,  pe  care  o  fac 
tinerii  în  faţa  ofiţerului  stării  civile  printr'o  declaraţie.  S'a  proclamat 
egalitatea  de  drepturi  a  soţilor  şi  nu  li  se  mai  impunea  aproape  nici 
o  îndatorire  unul  faţă  de  altul.  Singura  obligaţie,  atât  pentru  bărbat 
cât  şi  pentru  femee,  era  viaţa  pentru  „colectiv".  Gospodăria  casnică 
trebuia  desfiinţată,  căci  ea  sustrage  femeea  dela  suprema  ei  îndatorire : 
aceea  de  a  contribui  la  reedificarea  statului  celui  nou. 

Pentru  înfăptuirea  acestor  idei,  pentru  a  convinge  burghezimea 
că  cel  mai  mare  duşman  al  nouilor  înfăptuiri  bolşevice  este  familia 
în  forma  ei  veche,  ţara  a  fost  dintrodată  inundată  de  o  sumedenie 
de  oratori,  cari  pătrunseseră  până  în  cele  mai  mici  orăşele  şi  vorbeau 
despre  normele  de  realizare  a  raiului  bolşevic.  Se  cerea  „eliberarea 
femeii  de  familie  şi  tigae"  şi  „loc  lui  Eros  cel  înaripat,  loc  amorului 
liber !  “ 

In  ace  laş  timp,  literatura  sovietică  începuse  să  infecteze  şi  ea 
publicul  cu  scrieri  ce  prezentau  viaţa  liberă  ca  cea  mai  aleasă  cale 
pentru  înfăptuirea  scopurilor  noului  stat. 

După  expunerea  felului  de  propagandă  întrebuinţat  pentru  ni¬ 
micirea  familiei,  Alja  Rachmanova,  autoarea  lucrării  de  faţă,  ne  arată 
şi  rezultatele  triste  ale  acestor  procedee.  Distrugerea  familiei  progresa 
într’adevăr  cu  paşi  uriaşi.  In  urma  noului  regim  al  căsătoriei,  această 
convieţuire  onestă  între  bărbat  şi  femee  a  fost  aproape  desfiinţată, 
Iar  desfrâul  se  întinsese  vertiginos.  Căsniciile  durau  câteva  săptămâni 
sau  luni,  ba  unele  se  desfăceau  după  câteva  zile.  In  Decemvrie  1927, 
la  Moscova  s’au  înregistrat  48  de  căsătorii  cu  durata  de  1-2  zile-  In 
asemenea  căsnicii  este  lesne  de  înţeles  că  dragostea,  acea  legătură 
sfântă  ce  trebue  să  fie  între  ceice  se  unesc,  nu  mai  exista.  Despre 
dragoste  se  vorbea  în  batjocură,  numind-o  „o  râgâială  a  vieţii  bur¬ 
gheze". 

In  urma  desfrâului  ce  se  deslănţui,  numărul  femeilor  părăsite  de 
soţii  lor  creştea  zi  de  zi  şi  de  cele  mai  multe  ori  aceste  nenorocite 
rămase  în  mizerie  şi  fără  nici  un  sprijin,  cădeau  şi  ele,  ajungând  pro¬ 
stituate. 

Dar  dezastrul  cel  mai  înspăimântător  îi  ajungea  pe  copii,  atunci 
când  instinctul  maternităţii  biruia  în  aceste  biete  femei  şi  nu-şi  uci¬ 
deau  progeniturile  prin  avort.  Autoarea  citează  cuvintele  unei  comu¬ 
niste,  „tovarăşa"  Passinkova,  care  într’o  adunare  rostise  următoarele 
păreri;  „Eu  cred  <;ă  este  necesar  să  se  restrângă  libertatea  raporturilor 
între  sexe.  Unii  bărbaţi  au  avut  douăzeci  de  neveste.  Cu  una  a  trăit 
o  săptămână,  cu  ;  ilta  două  săptămâni ;  dar  cu  fiecare  a  avut  câte  un 
copil.  Acestea  sunt  situaţii  de  neîngăduit.  Cum  s'ar  putea  să  obligi 
pe  cel  cu  pricina  să  facă  faţă  obligaţiilor  legale  ce  decurg  dfn  aşa 
ceva  ?  Ar  însemna  să-l  jupoi  şi  de  piele.  Rezultă  că  aceşti  copii  rămân 
toţi  ai  nimănui  şi  sunt  lăsaţi  în  seama  străzii". 

De  fapt,  situaţia  era  chiar  aşa.  Din  cauza  negrei  mizerii  a  ma¬ 
rnelor  părăsite  cu  atâţia  copii,  aceşti  nenorociţi  sau  au  fost  omorâţi, 
«au  de  cele  mai  multe  ori  lăsaţi  pe  străzi  şi  abandonaţi  complect,  de¬ 
venind  adevăraţi  „bezprizornyje",  cum  au  fost  numiţi  în  raiul  bolşevic, 
cuvânt  care  nu  se  găseşte  in  limba  nici  unui  popor  „înapoiat”,  adică 
necomunist  şi  care  s'ar  traduce  prin  „fără  cămin" ;  cu  alte  cuvinte, 
copil  părăsit.  Azilele  şi  căminele  concepute  de  ideologia  bolşevică 
lipseau  în  cea  mai  mare  parte.  Cele  câteva  cămine  existente  nu  erau 
in  stare  să  adăpostească  nici  a  mia  parte  din  aceşti  nenorociţi  vaga¬ 
bonzi  şi  numărul  lor  mereu  crescând,  începuse  să  împânzească  „raiul" 
in  lung  şi'n  lat,  devenind  de  temut  prin  jafurile  şi  omorurile  săvârşite 
zi  de  zi.  In  1922  se  vorbea  de  9  milioane  de  astfel  de  „bezprizornyje". 
Statisticile  sovietice,  care  se  ştie  că  au  căutat  totdeauna  mai  mult  să 
ascundă  decât  să  oglindească  adevărul,  au  micşorat  an  de  an  nu¬ 
mărul  lor,  aşa  încât  în  1928  se  scria  că  ar  fi  fost  numai  25.000  de 

copii  părăsiţi.  Fapt  este  însă  c&  aceştia  s'au  înmulţit  mereu,  în  loc 

să  scadă.  Numărul  lor  este  neînchipuit  de  mare  şi  astăzi. 

Autoarea  acestei  lucrări  descrie  atât  de  impresionant  înfăţişarea 
acestor  nenorociţi,  încât  nu  putem  să  nu  cităm  câteva  fraze  din  lu¬ 
crare.  Iată  ce  spune  la  p.  63  :  „Cine  n’a  văzut  nici  odată  astfel  de 

copil  fără  adăpost,  nu-şî  poate  închipui  ce  sunt.  Pentru  oricine  pentru 
care  oricum  omul  înseamnă  ceva  mai  mult  decât  obiectul  unei  Ideologii, 
impresiunea  ce  o  simte  la  vederea  acestor  nenorociţi  este  cutremură¬ 
toare  ! 

Eu  am  văzut  sute  şi  mii  de  copii  de  aceştia  şi  nu-i  voiu  mai 
uita  niciodată,  căci  un  astfel  de  copil  oropsit  este  fiinţa  cea  mai  ne¬ 
norocită  de  sub  soarele  lui  Dumnezeu.  In  fiinţele  acelea,  înfăşurate 
în  cele  mai  respingătoare  zdrenţe,  aproape  că  nu  mai  afli  nimic  ome¬ 
nesc.  In  ochii  lor  se  vede  o  privire  par’că  încremenită  de  spaimă  şi 
înfrigurată  de  o  lăcomie  de  nepotolit.  Ochii  unui  astfel  de  copil  — 
in  cari  mocneşte  o  ură  înăbuşită  şi  fără  margini  împotriva  lumii,  ca 
aceea  a  unui  lup  încolţit  şi  o  dezolare  fără  nădejde  —  ochii  aceia 
nu  se  pot  uita  I  La  vederea  lor,  inima  ţi  se  strânge  dureros  şl  te 
gândeşti  că  fiecare  din  aceste  îngrijorătoare  fiinţe  a  avut  o  mamă  care 
ar  fi  îngrijit-o,  ar  fi  crescut-o  şi  ar  fi  făcut  din  ea  un  copil  cuminte, 
«dacă..., dai  dacă...  bolşevismul  nu  ar  fi  existat." 

Iată  cum  s'a  prăbuşit  căminul  creştin  din  Rusia  de  altă  dată. 
lată  ce  „rai"  pregătea  noul  stat  bolşevic  lumii  întregi.  Şi  totuşi,  chiar 
şi  în  acest  infern  de  desagregare  morală  s'a  observat  că  dragostea 
intre  soţi  şi  copii  şi  dorinţa  unui  cămin  liniştit  subsistau  încă  ascunse 
în  multe  suflete  cari  nu  s'au  putut  clinti  din  convingerile  înrădăcinate 
de  tradiţie  asupra  rostului  căsătoriei  pe  care-I  apucaseră  din  bătrâni. 
O  anchetă  făcută  în  privinţa  aceasta  la  Universitatea  din  Moscova, 
a  dai  rezultate  surpinzătoare  pentru  conducătorii  bolşevici.  La  în¬ 
trebarea  pusă:  „Cum  privesc  studentele  raporturile  dintre  bărbaţi  şl 

femei?  „62,  3°/0  au  declarat  că  forma  cea  mai  de  dorit  pentru  înca¬ 
drarea  acestor  raporturi  este  căsătoria  în  vechea  sa  formă. 

Astfel  situaţia  din  raiul  bolşevic  deveni  din  ce  în  ce  mai  îngri¬ 
jorătoare  şi  pentru  Stalin,  care  începând  să  joace  rolul  „tatălui  Ţării", 
încearcă  în  ultima  clipă  o  reabilitare  a  familiei,  nu  din  considerente 
morale,  ci  de  teama  destrămării  totale  a  spiritualităţii  comuniste. 

Dar  după  ce  in  mai  bine  de  douăzeci  de  ani  de  teroare 
cumplită  bolşevismul  a  răpit  căsătoriei  legale  bazele  ei  ideologice, 
iar  vieţii  de  familie  toate  condiţiile  de  trai,  încercarea  lui  Stalin,  în 
Ioc  de  a  întări  prestigiul  comunismului,  a  dat  semnalul  desagregării  lui. 

Aici  se  opreşte  lucrarea  Aljei  Rachmanova.  Istoria  zilelor  noastre 
continuă  firul  rândurilor  oarecum  întrerupte  de  autoarea  rusă. 

Stalin  nu  a  reuşit  şl  nu  putea  reuşi  să  realizeze  viaţa  familiară, 
căci  familia,  care  este  o  instituţie  de  ordin  divin,  întemeiată  de  Dum¬ 
nezeu  Ia  crearea  lumii  şi  fortificată  prin  harul  Mântuitorului  nostru 
lisus  Hristos,  nu  se  poate  menţine  ca  atare  decât  prin  religia  lui  Hri- 
stos.  „Se  cade  ca  familiile  noastre  să  fie  mici  bisericuţe,  unde  să  se 
slujească  Iui  Dumnezeu  cu  îngrijire",  spune  jurisconsultul  francez  Du- 
moulin.  Când  începi  însă  lupla  tocmai  împotriva  lui  Dumnezeu,  a 
întemeietorului  şl  stăpânului  familiei,  căutând  să-L  scoţi  cu  totul  din 
viaţa  oamenilor,  aşa  cum  a  făcut  bolşevismul,  atunci  în  mod  fatal 
lupţi  contra  familiei  şi  prăbuşirea  este  inevitabilă.  Odată  cu  nimicirea 
familiei,  se  nimiceşte  şi  neamul,  căci  soarta  unui  popor  atârnă  în 
cea  mai  mare  parte  de  sănătatea  vieţii  familiare. 

Acest  lucru  nu  l’au  putut  înţelege  cei  dela  Moscova.  încercarea 
de  a  clădi  o  familie  fără  Dumnezeu  a  fost  şi  mai  absurdă  decât  aceea 
de  a  o  nimici  complect. 

Această  încercare  a  marcat  începutul  căderii  bolşevismului,  pe 
care  actul  de  dreptate  mondială  din  22  Iunie  1941  a  consfinţit-o 
definitiv. 

Că  Rusia  nu  s’a  prăbuşit  din  prima  clipă,  devenind  pradă  unul 
răsboi  civil,  aceasta  se  datoreşte  tocmai  faptului  că  au  fost  aruncaţi  în. 
prima  linie  nenorociţii  „bezprizomyje",  cari,  desigur,  după  imensa 
mizerie  în  care  au  trăit,  sunt  gata  să  lupte  cu  disperare  atunci  când 
li  se  dă  o  haină  şi  o  bucăţică  de  pâine. 

Aceşti  monştri  cu  chip  de  om,  a  căror  imaginaţie  bolnavă  a 
fost  îndopată  cu  poveşti  fantastice  asupra  celor  ce  vin  să  elibereze  po¬ 
porul  rus  de  sclavia  roşie,  constitue  trupele  de  elită  şi  de  sacrificiu 
ale  regimului  bolşevic. 

Recomandând  călduros  cartea  dnei  Alja  Rachmanova,. care  tratează 
această  problemă  actuală  cu  preţioase  amănunte  şi  preciziuni,  rugăm 
Cerul  ca  jertfa  pentru  Cruce  a  ostaşului  român  să  aducă  lumina  fa¬ 
miliei  sfinte,  întemeiată  pe  principiile  Mântuitorului,  şi  în  haosul  imoral 
dela  Răsărit. 


MINODORA  BELEA. 

v  Th.  B.  Melnicov:  DE  UNDE  A  PROVENIT  CREDINŢA  IN 
DUMNEZEU.  Dispută  publică  în  Rusia  Sovietică.  Trad.  de  Pr.  Gh* 
Arm  aş u.  Bârlad  1942,  p.  61,  Lei  40. 

Theodor  Melnicov  a  fost  profesor  de  Teologie  la  Moscova,  de 
unde,  prigonit  pentru  convingerile  creştine  şi  atitudinea  lui  ortodoxă, 
s'a  refugiat  la  noi  în  ţară  în  1931.  Este  autor  a  unor  număroase  şi 
însemnate  lucrări  apologetice. 

Lucrarea  de  faţă  este  o  dispută  publică  intre  un  agitator  bol¬ 
şevic  antirellgios,  Matiunin,  şi  între  un  ţăran  cuminte  şi  umblat  prin 
lume,  Damian  Lochicf  Chişlâi  din  Pocrovsca,  pe  tema  existenţei  lui 
Dumnezeu  şi  a  altor  probleme  în  strânsă  legătură  cu  ea.  Disputa  e 
vie,  actuală  şi  extrem  de  interesantă.  Matiunin  se  întemeiază  pe  ar¬ 
gumentele  teoriilor  mecaniciste  şi  darwiniste  despre  lume  şi  viaţă ; 
Damian,  pe  argumentele  raţionale  pentru  dovedirea  existenţei  lui  Dum¬ 
nezeu,  pe  care  )e  întrebuinţează  cu  o  uşurinţă  şi  cu  o  isteţime  care 
cucereşte  şi  convinge.  Dialectica  Iui  simplă  şi  exemplificările  lui 
practice  desarmeazâ  pe  adversar  şi  edifică  pe  ascultători. 

Agitatorii  antireligioşi  susţin  că  religia  este  o  superstiţie,  o  năs¬ 
cocire  a  primitivilor  după  unii,  a  preoţilor  şi  bărbaţilor  de  stat,  din 
interes  şi  din  alte  socoteli  egoiste,  după  alţii.  Dumnezeu  nu  există 
există  natura  care  crează  totul  j  există  instincte,  luptă  pentru  exis¬ 
tenţă,  acţiuni  chimice  şi  mecanice,  forţe  oarbe  care  lucrează  în  uni¬ 
vers  şi  explică  totul. 

Părerile  acestea  sunt  grozav  de  subiective  şi  de  superficiale. 
Numai  puţin  atent,  omul  poate  descoperi  înţelepciunea  divină  şi  le¬ 
gile  raţionale  care  conduc  lumea.  Iată  de  pildă  albinele :  fără  să  în¬ 
veţe  geometrie,  ştiu  să  formeze  celule  perfect  simetrice  ;  fără  să  în¬ 
veţe  economia  politică  sau  diviziunea  muncii  şi  fără  să  înveţe  chimia, 
ştiu  să  facă  ceară  şi  miere  care  trebue  să  conţină,  ca  să  nu  se  strice, 
exact  25°/0  apă.  Instinctul  nu  poate  să  le  înveţe  astfel  de  lucrări, 
care  evidenţiază  existenţa  unei  raţiuni  conştiente  şl  universale,  căci 
el  e  orb. 

Darwinismul,  cu  teoria  seîecţiunii  şi  cu  lupta  pentru  existenţa* 
nu  explică  varietatea  lucrurilor  şi  armonia  lumii,  căci  evoluţia  nu 
creiază  nimic  nou,  ci  numai  perfecţionează.  Din  urzică  tot  urzică 
iese,  din  trandafir  tot  trandafir,  din  albină  tot  albină  şi  din  animai 
tot  animat.  Natura  nu  creiază  nici  scopuri,  nici  legi,  nici  planuri. 
Toate  acestea  sunt  privilegiul  unei  fiinţe  spirituale,  conştiente  şi  ra¬ 
ţionale.  Natura  presupune  ceva  creat.  In  toate  componentele  ei,  căci 
e  divizibilă  la  infinit  (soare,  lună,  pământ,  pomi,  gheţari,  flori,  mo¬ 
lecule,  atomi),  nu  elaborează  legi,  nici  scopuri,  nici  planuri,  ci  se  su¬ 
pune  lor.  Ea  este  plină  de  taine  şi  de  minuni,  cum  sunt  alcătuirea  şt» 
funcţiunea  corpurilor  organice,  instinctele  paserilor,  albinelor  şi  ani¬ 
malelor,  magnetismul,  electricitatea,  formarea  celulelor  vii,  etc.  Na¬ 
tura  e  materie,  conglomerat  de  elemente  şi  forţe  mecanice,  fizice  şi 
chimice ;  e  oarbă  şi  inconştientă  şi  totuşi  în  atâtea  din  lucrările  şi 

aspectele  ei  se  descopere  şl  evidenţiază  forţe  conştiente,  raţionale, 
spirituale.  Unde  este  forţă  conştientă  şi  raţională,  când  analizăm  ele¬ 
mentele  materiei  ?  Dar  cine  poate  să  o  tăgăduiască  atunci  când  vorbim 
■de  viaţa  din  embrion,  de  construcţia  ochilor,  de  formarea  celulelor 
vii,  etc.  ?  In  zămislirea  şi  desvoltarea  unei  fiinţe  înainte  de  naştere, 
in  puiul  din  ou  de  exemplu,  există  un  plan,  un  scop  raţional,  dar  nu 
^există  nicăeri  lupta  pentru  existenţă,  obişnuinţă  sau  adaptare  la 
mediu. 

In  celula  embrionară,  infinit  de  mică,  dar  compusă  din  cca  70 
milioane  de  molecule,  se  cuprinde  omul  întreg.  De  unde  planul,  de 
unde  forţa  de  viaţă  şi  desvoltare,  când  analizată  deaproape  ea  nu 
ne  vorbeşte  decât  de  elemente  anorganice :  fier,  fosfor,  etc,  ?  Cine  a 
pus  în  mişcare  cele  70  milioane  de  molecule  din  care  se  compune, 
«ine  i-a  dat  imboldul  spre  creaţie,  când  pentru  celule  ai  nevoe  de 
molecule,  atomi,  electroni,  etc.? 

Aşa  după  cum  o  carte  vorbeşte  despre  înţelepciunea  unui  autor, 
un  palat  despre  ingeniosttatea  unui  arhitect  şi  o  maşină  despre  pri¬ 
ceperea  unui  mecanic,  tot  aşa  şi  lumea  cu  planurile,  legile,  lucrările 
şi  scopurile  ei  ne  desvălue  existenţa  unei  Puteri  care  este  conştientă, 
raţională  şi  atotştiutoare.  Dacă  în  lume  nu  ar  exista  legi  eterne,  pla¬ 
nuri  perfecte  şi  scopuri  precise,  toate  raţionale,  stăpânul  lumii  ar  fi 
haosul.  Dar  întru  cât  toate  există  în  ordine  şi  armonie,  există  un 
Dumnezeu,  principiul  vieţii  şi  al  raţiunii  conştiente. 

Prin  urmare,  credinţa  în  Dumnezeu  nu  a  fost  inventată  de  săl¬ 
batici,  nici  de  preoţi  —  cari  şi  ei  trebuiau  inventaţi  de  cineva  —  nici 
de  bărbaţii  de  stat,  ci  a  fost  sădită  în  sufletul  omului  dela  început 
de  Dumnezeu  Făcătorul,  ca  şi  planta  în  sămânţă,  şi  este  proprie  nu 
numai  primitivilor,  ci  şi  figurilor  celor  mai  alese  ale  omenirii.  Crea¬ 
turile  vorbesc  despre  Creator.  Ateii,  oegându-L,  sunt  ignoranţi  şi  „de¬ 
şerţi  din  fire“,  căci  pornind  dela  frumuseţea  naturii  şi  dela  bunătă¬ 
ţile  văzute,  nu  văd  pe  Cel  ce  le-a  făcut  „toate  întru  înţelepciune". 

Acesta  e  subiectul  disputei. 

Cum  ideile  lui  Matiunin  au  străbătut  şi  în  lumea  oraşelor  noa¬ 
stre,  răspândirea  lucrării  lui  Melnicov  ar  trebui  făcută  pretutindeni. 
Cărturarii  cei  mai  pretenţioşi,  elevii  cei  mai  sârguincioşi,  muncitorii 
cei  mai  răsvrătiţi,  află  în  ea  nu  numai  o  lectură  care  interesează 
şi  captivează  până  la  capăt,  dar  şi  o  cale  de  întoarcere  la  Dum¬ 
nezeu,  cale  raţională,  cale  sigură,  cale  care  mulţumeşte  pe  oricine 
caută  un  răspuns  corect  la  întrebarea!  De  unde  provine  credinţa  în 
Dumnezeu,  viaţa  şi  legile  care  guvernează  lumea  ? 

Preot  Dr.  ILARION  V.  FELEA 


CRONICA 


f  EPISCOPUL  GHENADIE  NICULESCU  al  Buzăului  a  adormit 
întru  Domnul  la  29  August  a.  c.,  în  al  68-lea  an  al  vieţii. 

Defunctul  ierarh  s'a  născut  în  1874,  la  Pauleşti  (jud.  Prahova). 
•Studiile  secundare  şi  Ie-a  făcut  la  Seminarul  teologic  „Veniamin  Cos- 
tachi"  din  Iaşi,  iar  licenţa  în  Teologie  şi-a  luat-o  Ia  Facultatea  teo¬ 
logică  din  Bucureşti. 

A  funcţionat  ca  diacon  la  mănăstirea  Nămăeşti  (jud.  Muscel), 
protoiereu  de  Tulcea,  Constanţa  şi  Vâlcea  şi  apoi  ca  director  al  Se¬ 
minarului  teologic  din  Râmnicul  Vâlciî.  In  1923  a  fost  ales  Episcop 
al  Eparhiei  Buzăului,  pe  care  a  păstorit-o  cu  râvnă  şi  înţelepciune 
până  la  sfârşitul  vieţii.  Din  iniţiativa  şi  cu  purtarea  Sa  de  grije,  a 
apărut  revista  bisericească  buzoiană  „îngerul". 

Rămăşiţele  pământeşti  ale  răposatului  Ierarh  au  fost  înhumate 
la  episcopia  Buzăului. 

Dumnezeu  să-l  odihnească  în  curţile  Sale  1 

Dr,  GRIGORIE  T.  MARCU 

* 

'  f  PROFESORUL  HANS  LIETZMANN.  S'a  stins  în  Locarno 
(Elveţia),  la  25  Iunie  1942,  în  vârstă  de  67  de  ani,  după  o  grea  su¬ 
ferinţă  şi  mai  multe  operaţii  de  cancer.  Cu  el  a  dispărut  cel  mai 
mare  istoric  bisericesc  şi  cel  mai  universal  teolog  pe  care  l-a  avut 
Biserica  evanghelică  dela  Adolf  Hamack  (f  1928)  încoace. 

Născut  în  Dtisseldorf  în  1875,  H,  Lietzmann  a  rămas  dela  10 
ani  orfan  de  ambii  părinţi.  De  atunci  a  învăţat  el  să  cunoască  greu¬ 
tăţile  şi  asprimile  traiului,  iar  viaţa  sa  întreagă,  cu  atâta  înţelegere 
şi  dragoste  pentru  cele  mal  de  jos  categorii  de  muncitori,  este  o 
strădanie  neîntreruptă.  Cum  însuş  ne  povesteşte  în  voi,  II  din  pu¬ 
blicaţia  „Religionswissenschaft  der  Gegenwart  in  Selbstdarstellungen" 
(Berlin,  1926  p.  25),  şi-a  început  dragostea  de  teologia  istorică  în 
preajma  dascălului  său  din  Bonn,  H.  Usener,  cel  dintâi  cercetător 
serios  al  vieţilor  de  sfinţi,  mucenici  şi  al  vieţii  liturgice.  De  aici  a 
prins  el  gustul  de  a  scrie  cât  se  poate  de  viu  şi  intuitiv,  toată  ar¬ 
matura  ştiinţifică  respectivă  rămânând  parcă  un  lucru  neobservat. 
Tot  ce-a  scris  poartă  această  pecete  a  povestitorului  talentat,  a  is¬ 
toricului  care  a  înghiţit  datele  seci  şi  a  reţinut  doar  fluidul  viu,  con¬ 
cret  al  faptelor  pe  care  le  descrie. 

In  1900  ajunge  docent  în  Bonn,  în  1902  profesor  extraordinar, 
iar  în  1908  profesor  ordinar  în  Jena.  Când  în  1924  Adolf  Harnack 
şi-a  luat  rămas  bun  dela  catedră,  toată  lumea  ştia  că  Lietzmann  îi 
va  urma  şi  la  facultate  şi  în  comisia  de  editare  a  Sfinţilor  Părinţi 

de  pe  lângă  Academia  de  ştiinţe  din  Berlin.  Spre  deosebire  de  is- 
toricismul  dogmatic  al  lui  Ad,  Harnack  şi  de  dogmatismul  savant  al 
lui  K.  Holl,  Lietzmann  aduce  cu  el  în  primul  rând  o  metodă  filolo¬ 
gică.  Ţi  se  părea,  când  interpreta  isvoarele,  că  face  mai  curând  filo¬ 
logie  decât  teologie  istorică,  zicea  unul  din  elevii  săi,  prof,  D.  Born- 
kam  (Leipzig),  în  discursul  rostit  cu  ocazia  sărbătoririi  dispărutului, 
în  aula  Universităţii  din  Berlin,  Ia  15  Iulie  1942.  Cu  toate  acestea 
el  a  format  din  numeroşii  săi  ucenici  în  primul  rând  teologi  şi  în  al 
doilea  rând  istorici.  Dragostea  lui  faţă  de  trecutul  creştinismului  l-a 
purtat  o  bună  parte  din  viaţă  prin  locurile  creştinismului  primar  i 
Palestina,  Siria,  Asia  Mică,  Constantinopol,  Roma  şi  Paris,  pe  unde 
a  săvârşit  nu  numai  săpături  —  ca  la  Roma,  atunci  când  a  scris  ves¬ 
tita  lucrare  Petrus  und  Paulus  in  Rom  (Berlin  1915,  1927  2)  —  ci  şi 
publicaţii  în  comun  cu  savanţii  ţărilor  respective.  Institutul  arheologic 
din  Berlin  a  avut  în  el  pe  unul  din  cei  mai  asidui  membri. 

Lucrările  sale,  spune  colegul  său  Em.  Hirsch,  întrec  pe  ale  oricărui 
contimporan.  Pomenim  pe  cele  mai  importante ;  Der  Menschensohn 
(1896);  der  Weltheiland  (1908), 

Cathenen  1897,  1902.  Apolinarius  von  Laodikeia  (2  voi.)  1904-5, 
Byzantinische  Legenden  1911.  Petrus  und  Paulus  in  Rom  1915,  1927.  z 
Das  Sakrammentarium  Gregorianum,  1921.  Messe  und  Herrenmahl, 
1926.  Geschichte  der  alten  Kirche  (3  voi.)  1932  (1937  2)-l 938. 

Ca  minunat  organizator,  a  editat  cunoscutele  serii:  „Kleine 
Texte  fur  Vorîesungen  und  Ubungen"  (ajunsă  azi  la  180  numere). 
„Handbuch  zum  Neuen  Testament "  cu  minunatele  lui  comentarii  la 
Romani,  I-II  Corinteni,  Galateni,  în  câte  2-3  ediţii,  socotite  de  Em. 
Hirsch  ca  cele  mai  bune  din  ultima  generaţie  („Kirchl.  Blătter"  Sibiu, 
1  Sept.  1942  p.  421).  „Arbeiten  zur  Kirchengeschichte “  (din  1925)  în¬ 
cepută  cu  K.  Holl,  e  continuată  cu  Em.  Hirsch. 

„Zeitschrift  fiir  neutestam.  Wissenschaft “  (din  1920),  etc. 

între  mulţii  săi  ucenici  se  număra  în  deosebi  urmaşul  său  în 
specialitate  H.  G.  Opitz,  una  din  marile  nădejdi  ale  teologiei  istorice 
evanghelice.  Aceasta  a  murit  însă,  ca  şi  unicul  fiu  al  lui  H.  Lietzmann  — 
a  mai  lăsat  şi  2  fete  — •  pe  frontul  rusesc  Supravieţuind  acestor  două 
mari  duteri  şi  celor  câteva  operaţii,  H,  L.  voia  să  se  refacă  spre  a 
reîncepe  munca,  pentruca  măcar  voi.  IV  şi  V  —  rămase  2/s  în  ma¬ 
nuscris  —  din  atât  de  frumos  şi  curgător  scrisa  „Geschichte  der  alten 
Kirche"  să  se  poată  termina.  Nu  l-a  reuşit. 

Om  de  bunătate  rară,  savant  nepătimaş,  iubitor  de  tot  ce-i 
frumos  —  cât  a  plâns  el  odată  la  Simfonia  IX!  —  teolog  care  pre¬ 
dica  regulat  în  Berlin,  iată  ce  a  pierdut  ireparabil  teologia  evan¬ 
ghelică  de  azi. 

Dumnezeu  să-l  odihnească  ! 


Dr.  TEODOR  BODOGAE 


NOTE  Şl  INFORMAŢII 


PREA  Sfinţia  Sa  D.  D. 
Nicolae  Colan,  Episcopul  Va¬ 
dului,  Feleaculai  şi  Clujului,  a 
intrat  în  ţară,  prin  punctul  de 
frontieră  dela  Feleac,  Marţi  15 
Septemvrie  a.  c.  După  un  scurt 
popas  la  Oficiul  protopopesc  ort. 
rom.  din  Turda,  Prea  Sfinţia  Sa 
s’a  îndreptat  spre  Alba-Iulia, 
unde  a  făcut  o  vizitaţie  canonică 
Vicariatului  ortodox  român  de 
acolo,  care  se  află  sub  juris¬ 
dicţia  Prea  Sfinţiei  Sale. 

Miercuri  16  Septemvrie  a. 
c„  după  amiazi,  Prea  Sfinţia  Sa 
şi- a  continuat  călătoria  spre  ce¬ 
tatea  de  scaun  a  Mitropoliei  Ar¬ 
dealului.  Incunoştiinţat  din  vreme 
despre  sosirea  distinsului  oaspe, 
înalt  Prea  Sfinţitul  nostru  Mitro¬ 
polit  Nicolae  —  însoţit  de  diaconii 
Alexandru  Popa  şi  Dr.  Grigorie 
T.  Marcu — i-a  ieşit  întru  întâm¬ 
pinare  pe  drumul  Soliştii,  întâl¬ 
nirea  dintre  înalţii  Ierarhi  a  fot 
impresionantă. 

La  reşedinţa  mitropolitană, 
Prea  Sfinţia  Sa  a  fost  aşteptat 
de  Consilierii  mitropolitani  şi  ar- 
hiepiscopeşti  în  frunte  cu  I.  P. 
C.  Arhim.  Vicar  Teodor  Sco- 
robeţ,  de  profesorii  Academiei 
teologice  „Andreiane"  în  frunte 
cu  Păr.  Rector  Dr.  Dumitru  Stă- 
niloae  şi  de  alţi  clerici  dela 
centru,  cari  aflând  îmbucură- 
toarea  veste  au  zorit  să-i  pre¬ 
zinte  înaltului  Ierarh  omagiile  lor. 

După  ce  a  participat  la  o 
şedinţă  a  Academiei  Române,  al 
cărei  membru  activ  este,  Prea 
Sfinţia  Sa  şi-a  petrecut  conce¬ 


diul  de  odihnă  ca  oaspe  al  înalt 
Prea  Sfinţitului  nostru  Mitropolit 
Nicolae, 

Prea  Sfinţia  Sa  a  rămas 
în  ţară  până  la  10  Octomvrie 
a.  c„  când  s'a  înapoiat  la  reşe¬ 
dinţa  Sa  dela  Cluj. 

& 

NEÎNTRECUTA  revistă  Gân¬ 
direa  (nr,  7  a,  c.)  publică  sub 
semnătura  ilustrului  ei  director, 
dl  Prof,  Nichifor  Crainic,  o  cro¬ 
nică  întitulată  „Nicolae  Colan 
academician",  din  care  repro¬ 
ducem  fără  nici  un  comentar 
fragmentele  ce  urmează: 

„Când,  în  Maiu  trecut,  profe¬ 
sorul  Silviu  Dragomir,  el  însuşi 
ardelean,  a  propus  plenului  aca¬ 
demic  alegerea  episcopului  Ni¬ 
colae  Colan  ca  membru  activ  la 
secţia  istorică,  s’a  întâmplat  un 
lucru  cu  totul  rar  în  supremul 
nostru  for  cultural :  alegerea  s'a 
făcut  cu  unanimitatea  spontană 
a  voturilor.  Academia  Română 
încă  dela  alcătuirea  ei  s’a  înte¬ 
meiat  pe  principiul  că  trebue  să 
fie,  în  domeniul  spiritului,  sin¬ 
teza  reprezentativă  a  întregului 
neam  românesc,  Basarabenli,  ma¬ 
cedonenii,  dar  mai  cu  seamă  ar¬ 
delenii  au  jucat  în  viaţa  ei  un 
rol  adesea  hotărîtor.  Cultul  ştiin¬ 
ţific  al  românismului  de  tot¬ 
deauna  şi  de  pretutindeni  e  doar 
ţelul  cel  mai  înalt  în  care  se  con¬ 
centrează  cercetările  ei. 

Pentru  spirit  nu  există  graniţi 
arbitrare.  Astfel,  nimic  mai  firesc 

decât  alegerea  lui  Nicolae  Colan, 
episcopul  ortodox  al  Clujului, 
personalitatea  cea  mai  semnifi¬ 
cativă  azi  a  Românilor  din  Nordul 
Ardealului. 

Sunt  numai  patru  bărbaţi,  cari 
se  străduiesc  dincolo,  la  condu¬ 
cerea  sufletească  a  celor  un  mi¬ 
lion  şi  jumătate  de  fraţi,  rămaşi 
la  vetrele  lor  de  două  ori  mi¬ 
lenare  :  episcopii  greco-catolici 
Iuliu  Hossu  şi  Alexandru  Rusu, 
profesorul  Emil  Haţiegan,  direc¬ 
torul  Tribunei  Ardealului,  sin¬ 
gurul  cotidian  românesc  din 
această  parte  de  ţară  şi  epis¬ 
copul  Nicolae  Colan.  Noul  aca¬ 
demician  are,  dintre  toţi,  pro¬ 
filul  cultural  cel  mai  reliefat. 

Mânuind  un  stil  direct,  limpede 
şi  agreabil,  scriitorul  s'a  dedicat 
o  vreme  studiilor  de  interpre¬ 
tare  a  Noului  Testament,  la  care 
îl  obliga  şi  situaţia  sa  de  dascăl 
de  Teologie  la  Sibiu,  unde  a  re¬ 
dactat  ani  în  şir  una  dintre  cele 
mai  bune  publicaţii  de  specia¬ 
litate,  Revista  Teologică,  şi  unde 
îl  continuă  azi  vrednicul  său 
urmaş  Grigorie  T.  Marcu.  A  ti¬ 
părit  în  acelaş  timp  număroase 
articole  culturale,  care  vădesc 
un  îndrumător  egal  de  familia¬ 
rizat  în  problemele  literare  şi 
spirituale.  Există  în  Ardeal  o 
anumită  linie  şaguniană  a  scri¬ 
sului,  pe  care  Nicolae  Colan  a 
respectat-o  în  publicistica  sa,  cu 
adausul,  nou  în  tradiţia  arde¬ 
leană,  al  unei  sprinteneli  şi  ar¬ 
monii  regăţene,  ca  unul  care  a 
studiat  la  Universitatea  din  Bu¬ 
cureşti. 

De  ani  de  zile  redactează  ele¬ 
ganta  revistă  de  familie  Viaţa 
Ilustrată,  la  fel  cu  care  noi  nu 
avem  una  şi  pe  care  acum  o 


scoate  la  Cluj  în  aceeaşi  ţinută, 
tehnică,  cu  toate  asprele  greutăţi:, 
pe  care  le  impune  starea  de 
războiu. 

In  anul  fatal  1940,  Nicolae 
Colan  putea  să  vină  dincoace  şi 
totuşi  a  rămas  alături  de  po¬ 
porul  păstorit  de  dânsul,  să-i  fie 
mai  departe  ocrotitor  neocrotit 
în  bătaia  vânturilor  din  stepele 
panonice.  A  fost  în  România 
Mare  ministru  al  Instrucţiunii  şi 
al  Cultelor,  dar  în  ceasul  hotă- 
rîtor  n’a  uitat  că  e  înainte  de 
toate  ministru  al  lui  Iisus  Hristos, 
adică  slugă  umilită  a  celor  orop¬ 
siţi,  pe  cari  Fiul  lui  Dumnezeu 
îi  numeşte  fraţii  săi  mai  mici..,. 

In  Clujul  reculegerii,  episcopul 
academician  şi-a  reluat  vechea 
îndeletnicire  teologică,  a  tradus- 
şi  a  tipărit  pentru  nevoile  reli¬ 
gioase  ale  poporului  său  Noul 
Testament,  iar  acum  pregăteşte, 
după  cât  ajunge  până  la  noi,  în¬ 
treaga  Biblie.  Sărbătoarea  îşi. 
adună  turma  duhovnicească  în 
acel  staul  svelt,  de  piatră  şi  de 
bronz,  care  e  catedrala  ortodoxă, 
ce-şi  ridică  sus  de  tot,  deasupra 
oraşului,  cea  mai  frumoasă  cu¬ 
polă  de  altar  răsăritean.  închid 
ochii  şi  văd  cu  gândul  această 
obşte  de  credincioşi,  care  poate: 
nu  se  mai  simte  mângâiată  decât 
acolo,  sub  bolţile  candide,  pic¬ 
tate  cu  ani  în  urmă  de  Aianasie 
Demian,  —  sub  mantia  bunului- 
şi  blândului  arhiereu,  care  ştie 
sa  îndure  şi  să  nădăjduiască  în-. 
Dumnezeul  milostivirilor,  cu  su¬ 
râsul  amar  pe  buze.,.  In  sbu- 
ciumata  noastră  istorie,  ierarhii, 
nu  odată  au  ştiut  să  ţină  cu 
demnitate  locul  Domnului.  Andrei 
Şaguna  n’a  fost  numai  arhipăs- 
torul  ce-şi  arunca  uriaşa  umbră- 

ocrotitoare  peste  norod,  dar  şi 
an  adevărat  prinţ  al  Ardealului 
românesc. 

Am  citit  de  curând  o  emoţi¬ 
onantă  dare  de  seamă  a  vizi¬ 
telor  canonice,  pe  care  episcopul 
clujan  le-a  făcut  prin  satele  răs- 
leţite  ale  credincioşilor  săi-  Apa¬ 
riţia  lui  printre  ţărani  e  un  mare 
eveniment  duhovnicesc.  Ceea  ce 
ne  umple  inima  de  bucurie  e  că 
în  întâmpinare  n'au  ieşit  numai 
ortodocşii,  dar  şi  uniţii,  în  frunte 
cu  protopopii  Ior...“ 

£ 

IN  lunile  de  vară,  „Tele¬ 
graful  Român“  a  adus  cuvântul 
de  dreaptă  judecată  pe  care  emi- 
mentul  său  redactor  Păr.  Rector 
Dr.  D.  Stăniloae  l-a  rostit,  într'o 
serie  de  articole  dense,  despre 
poziţia  adoptată  de  dl  Lucian 
Blaga  faţă  de  Creştinism  şi  Orto¬ 
doxie  în  cartea  „Religie  şi  Spirit" 
şi  într'un  interview  acordat  de 
dsa  ziarului  „Viaţa"  (Bucureşti) 
din  26  Maiu  a.  c. 

Am  urmărit  cu  sporită  sa¬ 
tisfacţie  judlciioasele  observaţii 
notate  într’ânsele  de  filosoful 
Ortodoxiei  româneşti  şi  astăzi, 
când  le  avem  înmănunchiate  în 
cele  150  de  pagini  ale  cărţii  „Po¬ 
ziţia  dlui  Lucian  Blaga  faţă  de 
Creştinism  şi  Ortodoxie",  apărută 
la’nceputul  lunii  Septemvrie  a.  c., 
încercăm  bucuria  curată  a  unei 
bătălii  câştigate. 

împrumutând  cuvintele  de 
încheiere  ale  Păr.  D.  Stăniloae, 
trebue  să  mărturisim  că  „e  o 
mare  durere  pentru  noi  că  dl 
Lucian  Blaga  a  zădărnicit  posi¬ 
bilitatea  ca  creştinismul  şi  în 
special  ortodoxia  românească  să 
poată  arăta  în  dsa  un  exponent 


al  lor,  un  luminător  al  unor  taine 
fermecătoare  ale  lor.  Pierderea 
e  simţitoare  şi  pentru  neam  şij 
pentru  ortodoxie,  dar  mal  mare 
este  pentru  dl  Lucian  Blaga,  a. 
cărui  filosofie  ar  fi  putut  fi  trans¬ 
misă  din  veac  în  veac  In  legă¬ 
tură  cu  ele.  In  ipostasa  în  care. 
s’a  desvăiuit  acum,  nici  neamul, 
nici  ortodoxia  nu-1  mai  pot 
urma,  căci  nu  se  mai  recunosc  în* 
ea.  —  Să  sperăm  totuşi  că  se 
va  întoarce.  Istoria  cugetării  ome¬ 
neşti  mai  cunoaşte  asemenea  în-., 
toarceri  vivificatoare  şi  mântui¬ 
toare"  (p.  150). 

Numai  această  întoarcere,, 
pe  care  i-o  dorim  din  tot  su¬ 
fletul  şi  care  depinde  exclusiv 
de  vrerea  dlui  Lucian  Blaga,  mai 
poate  împiedica  această  carte  să 
devină  lespedea  funerară  a  unei 
filosofii  în  care  au  fost  puse 
oarecând  cele  mai  frumoase  nă¬ 
dejdi. 

Intr  o  cronică  recapitulativă; 
a  disputei  iscate  de  noua  orien¬ 
tare  a  gândirii  dlui  Lucian  Blaga 
—  pe  care  o  avem  în  lucru  — 
cartea  Păr.  D.  Stăniloae,  fără  în¬ 
doială  cea  mai  remarcabilă  luare 
de  poziţie  în  chestiune  din  câte 
s’au  produs  până  acum,  se  va 
împărtăşi  de  atenţiunea  care  i  se 
cuvine. 

Aşa  dar,  pe  curând... 

$ 

PĂRTĂŞIA  activă  a  cierului 
militar  la  campania  împotriva 
bolşevismului  ateu  şi  anarhic  — - 
despre  care  am  scris  şi  altă  dată 
cuvinte  de  dreaptă  preţuire  — 
reprezintă  fără  îndoială  unul  din 
cele  mai  luminoase  capitole  ale 
epicei  noastre  lupte  pentru  asi¬ 
gurarea  hotarului  străbun  dela 

Răsărit  şi  pentru  apărarea  Legii 
româneşti,  întru  care  ne-am  mân¬ 
tuit  de  atâtea  nevoi.  Amănun¬ 
tele  acestei  strânse  şi  calde  co¬ 
laborări  dintre  Cruce  şi  spadă, 
înmănunchîate  cândva  într'o  carte 
recapitulativă,  vor  arăta  gene¬ 
raţiilor  viitoare  că  şi  la  această 
cumpănă  de  vremi  preotimea  or¬ 
todoxă  a  fost  mereu  „cu  Crucea'n 
frunte". 

Este  meritul  P.  Si.  Episcop 
Dr.  Partenie  Ciopron  al  Armatei 
organizarea  acestei  colaborări 
exemplare  dintre  mânuitorii  ar¬ 
melor  de  ioc  şi  distribuitorii  bi¬ 
necuvântărilor  harice. 

Episcopul  Armatei  a  făcut  răs- 
boiul  întregirii  cu  raniţa  în  spate. 
Tot  aşa  pe  cel  al  reîntregirii. 

Cât  ce  s’a  ordonat  mobilizarea 
Armatei,  P.  Si.  Sa  s'a  pus  la  dis¬ 
poziţia  Marelui  Cartier  General 
•  al  Mareşalului.  Planul  ofensivei 
duhovniceşti  pe  care  avea  s’o 
deslănţuie  statul  major  al  cola¬ 
boratorilor  Săi  şi  l-a  întocmit 
singur.  Ostaşii  români  îlîntâlniau 
pretutindeni,  mereu  neînfricat  şi 
neobosit.  Nu  odată  au  trebuit  să 
intervină  factorii  hotărâtori  din 
M,  C.  G.  al  Armatei  pentru  a-1 
convinge  pe  P.  Si.  Sa  că  trebue 
să  se  abţină  de-a  mai  cerceta 
anumite  sectoare  ale  frontului, 
unde  situaţia  încă  nu  se  clari¬ 
ficase  şi  siguranţa  personală  îi 
putea  fi  primejduită  în  orice  mo¬ 
ment.  In  atari  împrejurări,  suita 
P.  Si,  Sale  îl  auzia  spunând ; 
„Cum  stau  ostaşii  acolo,  putem 
sta  şi  noi“ 

Ori  de  câte  ori  întâlnia  co¬ 
loane  în  marş  —  şi  asta  se'n- 
tâmpla  zilnic  —  oprea  maşina, 
le  distribuia  cărţi  de  rugăciuni, 


iconiţe  şi  cruciuliţe  şi  îi  îmbăr¬ 
băta.  A  rămas  de  neuitat  inter¬ 
venţia  decisivă  a  P.  Sf.  Sale  în 
luptele  din  nordul  Basarabiei. 
Oraşul  Bălţi,  abia  eliberat,  ardea 
încă.  Trupele  române  şi  germane 
făceau  sforţări  supraomeneşti  ca 
să-i  scoată  pe  bolşevici  din  po¬ 
ziţiile  lor  întărite  dela  Floreşti, 
Toate  asalturile  bravilor  noştri 
ostaşi,  date  vreme  de  câteva  zile, 
au  rămas  zadarnice.  Atunci  a  a- 
părut  Episcopul  Armatei  în  mij¬ 
locul  trupelor.  îmbărbătând  per¬ 
sonal  coloană  după  coloană,  P.  Sf. 
Sa  a  uşurat  şi  grăbit  dobândirea 
victoriei.  După  două  zile,  bol¬ 
şevicii  erau  puşi  pe  fugă. 

Datorită  sforţărilor  P.  Sf.  Sale, 
numărul  preoţilor  militari  activi 
a  fost  sporit,  în  plin  răsboiu,  cu 
câteva  duzini  de  forţe  proaspete. 
Pentru  îndeplinirea  trebuinţelor 
duhovniceşti  ale  ostaşilor,  au  fost 
procurate  şi  distribuite  micilor 
unităţi  optzeci  altare  de  cam¬ 
panie,  în  valoare  de  aproape 
patru  milioane  Lei. 

Acestea  şi  încă  multe  alte 
amănunte  din  îmbelşugata  pas- 
toraţie  de  campanie  a  P.  Sf.  Sale 
nl  le  desvăluie  cel  mai  apropiat 
colaborator  al  Său,  Păr,  Protopop 
Colonel  I.  Dăncila,  Subinspec- 
torul  Clerului  militar,  într'un 
amplu  articol  de  fond  întitulat 
„Spicuiri  din  strădaniile  P,  S. 
Episcop  al  Armatei  în  actualul 
răsboi",  apărut  în  revista  „Arma 
Cuvântului"  ţnr.  1-2  a.  c.). 

Majestatea  Sa  Regele  i-a  a- 
cordat  P.  Sf.  Episcop  Partenie  o 
primă  răsplată  a  devotatelor  Sale 
osteneli:  decoraţia  „Coroana  Ro¬ 
mâniei"  in  gradul  de  mare  ofiţer, 
cu  spade. 

AM  scris  Ia  timpul  său 
despre  eroica  săvârşire  din  viaţă 
a  Protosinghelului  Căpitan  Ni- 
codem  Ioniţă,  fostul  duhovnic 
voluntar  al  Regimentului  38  Arti¬ 
lerie,  căzut  la  Harcow  în  19 
Martie  a.  c. 

„Arma  Cuvântului",  re¬ 
vista  oficială  a  Episcopiei  mili¬ 
tare,  a  publicat  în  nr.  4-6  a.  c., 
impresionantul  raport  oficial  al 
Preotului  Maior  Tânăsoiu  Petre, 
care  după  ce  arată  împrejurările 
morţii  acestui  vrednic  ostaş  al 
lui  Hristos,  adaugă  : 

„A  fost  înmormântat  în 
oraşul  Pavlograd.  Poporul  rus 
de  aci  i-a  ridicat  un  catafalc  la 
Catedrala  oraşului,  l-a  îmbrăcat 
în  odăjdii,  i-a  pus  pe  piept  o 
cruce  de  lemn  artistic  lucrată ; 
a  venit  să-i  dea  ultima  cinste  şi 
să  sărute  crucea  dela  căpătâiul 
mortului  atâta  lume,  încât  a  tre¬ 
buit  să  luăm  măsuri  de  ordine. 
Plângeau  toţi  şi  sărutau  odăjdiile 
mortului  j  se  închinau  ca  la  moa¬ 
ştele  sfinte  în  faţa  sicriului". 

S 

ADUNAREA  eparhială  a  Arhi¬ 
episcopiei  noastre,  în  sesiunea 
de  astă  primăvară,  a  procedat 
la  complectarea  locului  vacant 
de  consilier  referent  al  secţiei 
culturale,  alegând  în  unanimitate 
pe  Păr.  Gh.  Secaş.  Ştirea  acestei 
onorabile  însărcinări,  l-a  găsit 
pe  noul  consilier  arhiepiscopesc 
pe  frontul  creştinătăţii  luptătoare 
împotriva  bolşevismului  ateu  şi 
anarhic,  unde  Păr.  Gh.  Secaş  în¬ 
deplinea  de  mai  multă  vreme, 
în  calitate  de  preot-căpitan  activ, 
misiunea  de  duhovnic  militar  ai 
unui  regiment  sibian  de  infan¬ 
terie,  care  s'a  acoperit  de  glorie 


în  număroasele  şi  grelele  bătălii 
la  cari  a  participat. 

întors  în  ţară,  Păr.  Gh,  Secaş 
a  depus  de  curând  legiuitul  jură¬ 
mânt  şi  şi-a  luat  postul  în  pri¬ 
mire. 

Noul  consilier  arhiepiscopesc 
nu-şi  inaugurează  acum  legăturile 
cu  viaţa  bisericească  dela  centrul 
Mitropoliei  Ardealului.  Teolog 
ortodox  sibian  prin  pregătire  şi 
activitatea  desfăşurată  aici  ca 
profesor  la  Academia  teologică 
„Andreiană"  şî  apoi  ca  redactor 
dl  foilor  religioase  pentru  popor 
„Lumina  Satelor"  şi  „Oastea 
Domnului",  Păr.  Gh,  Secaş  a 
ostenit  cu  vădit  folos  la  organi¬ 
zarea  Societăţii  misionare  „Oa¬ 
stea  Domnului",  pe  temeiul  statu¬ 
telor  ce  i  le-a  dat  Sf.  Sinod,  con¬ 
tribuind  cu  un  zei  excepţional 
la  reaşezarea  acestei  obştii  du¬ 
hovniceşti  în  alvia  Bisericii,  după 
criza  prin  care  a  trecut  ea  înainte 
cu  câţiva  ani. 

Predicator  priceput,  harnic 
mânuitor  de  condeiu  şi  misionar 
încercat,  C.  Sa  îşi  reia  locul 
printre  sfetnicii  I.  P.  Sf.  Mi¬ 
tropolit  Nicolae,  după  o  între¬ 
rupere  de  trei  ani,  în  care  timp 
a  funcţionat  ca  preot  militar 
activ. 

„Revista  Teologică",  al  cărei 
colaborator  este  din  vremea 
studenţiei  sale,  îl  însoţeşte  în 
noua  misiune  cu  cele  mai  bune 
urări  de  spor  îmbelşugat  întru 
fructificarea  zelului  pastoral  al 
preoţimii  noastre. 

POTRIVIT  unei  deciziuni  a 
autorităţilor  de  resort,  toţi  ade¬ 
renţii  sectelor  religioase  neauto¬ 
rizate  de  Ministerul  Cultelor  vor 

fi  trimişi  imediat  în  organizaţiile 
de  muncă  de  pe  Bug. 

* 

MARELE  premiu  al  Teatrului 
naţional,  destinat  celei  mai  bune 
lucrări  dramatice  reprezentată  în 
stagiunea  actuală,  a  fost  pus  de 
astă  dată  la  dispoziţia  Consi¬ 
liului  de  Patronaj  al  operelor 
sociale,  pentru  a  fi  hărăzit  pro¬ 
curării  de  îmbrăcăminte  căldu¬ 
roasă  de  iarnă  pe  seama  ostaşi¬ 
lor  de  pe  front. 

* 

ACADEMIA  Română  a  de¬ 
cernat  în  acest  an  premiul  de 
virtute  Mavrogheni  lucrătorului 
Mihai  Burcea,  dela  Arsenalul 
aeronautic  al  Armatei. 

Rămânând  orfan  de  părinţi  la 
vârsta  de  19  ani,  Mihai  Burcea  a 
întreţinut  la  şcoală,  din  modestul 
său  salar  de  9000  Lei  lunar,  trei 
fraţi  mai  mici  şi  o  soră.  Premiul 
de  virtute  de  o  sută  mii  Lei  l-a 
întrebuinţat  pentru  a-şi  îmbrăca 
fraţii  şi  sora,  şi  pentru  uşurarea 
unei  ipoteci  pe  care  o  are  asupra 
casei  părinteşti. 

'ţ 

SCURTĂ  vreme  după  orân¬ 
duirea  Sa  în  funcţiunea  de 
Episcop  Locotenent  al  Eparhiei 
Hotinului,  P.  Sf,  Dr.  Partenie 
Ciopron  al  Armatei  a  iniţiat  apa¬ 
riţia  revistei  „Biserica  Basara¬ 
beană1’. 

Primele  două  numere  ale  proas¬ 
pătului  amvon  —  pe  lunile  Aprilie 
şi  Maiu  a.  c.  —  oferă  un  ma¬ 
terial  bogat  şi  variat  pentru  is¬ 
toria  Bisericii  ortodoxe  române 
din  Basarabia  cotropită  de  tăvă¬ 
lugul  comunist.  Colaborează  P. 
Sf.  Episcop  Partenie,  Păr.  Prot, 
Colonei  I.  Dănciîă,  Preoţii  D. 


Balaur,  B.  Babcenco-Râduleanu, 

H.  Vârtosu,  Al.  Bărdieru,  ş.  a. 
Redacţia  şi  Administraţia :  Bălţi, 
Episcopia  Hotinului.  Abonamentul 
nu  este  indicat  nicăerj. 

& 

MISIUNEA  Ortodoxă  Română 
în  Transnistria  editează  de  astă 
primăvară  o  foarte  prezentabilă 
revistă  de  îndrumare  a  clerului 
şi  de  luptă  ortodoxă,  întitulată 
„Transnistria  Creştină".  Comi¬ 
tetul  de  direcţie  este  alcătuit  din 

I.  P.  C.  Arhim.-Mitrofor  Dr- 
Iuliu  Scriban,  preşedinte,  I.  P.  C. 
Ar him.- Vicar  Dr,  Antim  Nica, 
Econom  T.  Rudiev,  Prot  T, 
Florea  şi  Preot  B.  Gr.  Chelaru 
membri,  iar  Păr.  D.  Portase-Prut 
secretar  de  redacţie.  Redacţia  şi 
Administraţia:  Tiraspol,  str.  17 
Decemvrie  (colţ  cu  str.  Colonel 
Nasta  Andrei). 

PĂRINTELE  Profesor  Dr.  Ni- 
colae  Balca  dela  Şcoala  nor¬ 
mală  de  băieţi  „Andreiu  Şaguna11 
din  Sibiu,  este  fără  îndoială  unul 
din  cele  mai  reliefate  talente  ale 
tinerei  generaţii  de  gânditori. 
Stăruitor  şi  ordonat,  temeinic  şi 
totdeauna  bine  informat,  fiiosofia 
românească  contimporană  are 
înfr'ânsul  un  promotor  de  în¬ 
cercate  posibilităţi  şi  un  element 
de  sigure  făgăduinţi.  Oaspe  sta¬ 
tornic  şi  bine  apreciat  de  cunos¬ 
cători  al  „Revistei  de  Filosof  ie” 
din  Capitală,  căreia  i-a  hărăzit 
numai  în  acest  an  câteva  studii 
remarcabile,  Păr.  N.  Balca  în¬ 
treţine  relaţii  strânse  cu  cercurile 
filosofice  din  Germania  —  între 
ele  casa  Eucken  —  inaugurate 
pe  vremea  când  îşi  desăvârşia 
studiile  de  specializare,  ca  bur- 

sier  al  L  P.  Sf.  Mitropolit  Nicolae 
al  Ardealului,  la  Universitatea 
din  Jena. 

Absorbit  până  la  pasiune  de 
preocupările  sale  filosofice,  Păr. 
N.  Balca  este  cu  desăvârşire  de¬ 
votat  ştiinţei  pe  care  o  cultivă 
metodic  şi  n'o  părăseşte  nicio¬ 
dată,  Este  o  însuşire  care  tre- 
bue  subliniată  cu  apăs  în  acest 
veac  al  tuturor  improvizaţiilor 
goale  de  conţinut  ca  biblica  aramă 
sunătoare.  Alăturea  de  ea,  solida 
cultură  teologică  pe  care  şi-a  în¬ 
suşit-o  printr'un  pilduitor  efort 
personal,  în  ţară  şi'n  străinătate, 
face  dintr'ânsul  un  gânditor  echi¬ 
librat,  pe-al  cărui  cuvânt  te  poţi 
bizui. 

In  această  îndoită  calitate  de 
filosof  şi  teolog,  Păr,  N.  Balca 
ne-a  dat  până  acum  o  serie  de 
studii  corecte  şi  complecte  despre 
Soeren  Kierkegaard  şi  despre 
şcoala  dialectică  a  lui  Karl  Barth 
şi  soţii,  pe  cari  le-am  încrestat 
şi  noi  la  răbojul  noutăţilor  căr¬ 
turăreşti. 

Manuscrisul  unei  lucrări  de 
proporţii  mai  întinse,  în  care 
stabileşte  relaţia  dintre  Teologia 
dialectică  şi  Biserica  ortodoxă, 
îşi  aşteaptă  editorul.  Din  ea  ne 
oferă  un  fragment  respectabil,  sub 
titlul  „Idealism  şi  Protestantism", 
in  nr.  1-2  a,  c.  al  „Revistei  de 
Filosofie"  (p.  38-80). 

Exceptând  robusta  c.ompetenţă 
a  Păr.  Rector  Dr.  D  Stăniloae, 
nimeni  nu  putea  fi  mai  indicat 
decât  Păr.  Prof.  N.  Balca  să  su¬ 
pună  unui  examen  sever,  din 
punct  de  vedere  ortodox,  descura- 
janta  teologie  dialectică-  Iată  de 
ce  aşteptăm  cu  netăinuft  interes 
apariţia  lucrării  pe  care  ne-a 
iăgăduit-o.  ^ 


SÂMBĂTĂ  16  Maiu  a.  e,,  s'a 
împlinit  o  jumătate  de  veac  dela 
moartea  Episcopului  Melchisedec 
al  Romanului.  Din  acest  prilej, 
revista  „Biserica  Ortodoxă  Ro¬ 
mână"  (nr.  5-6  a.  c.)  publică  o 
seamă  de  amintiri  despre  vred¬ 
nicul  ierarh,  semnate  de  P.  Sf. 
Arhiereu-Vicar  al  Patriarhiei 
române  Dr.  Veniamin  Pocitan 
Ploeşteanu.  Reţinem  această  eloc¬ 
ventă  mărturisire,  aşternută  în 
testamentul  Episcopului  Melchi¬ 
sedec  ; 

„Am  iubit  ştiinţa  şi  pe  oamenii 
devotaţi  ei,  şi  am  urât  ignoranţa 
şi  pe  apărătorii  ei.  Vocaţiunea 
mea,  în  lumea  aceasta,  nu  a  fost 
ca  să  muncesc  şi  să  mă  îngrijesc 
pentru  căpătuirea  rudelor  mele 
după  trup,  ci  pentru  marea  mea 
familie  duhovnicească,  care  este 
Biserica  şi  fiii  ei  cei  credincioşi". 

vfc 

REVISTA  „Internationale  Kir- 
chliche  Zeitschrift",  care  apare 
în  capitala  Elveţiei  sub  condu¬ 
cerea  marelui  nostru  prieten  P. 
Sf.  Epi^op  Dr.  Adolf  Kiiry,  pro¬ 
fesor  la  Facultatea  de  Teologie 
din  Berna,  aduce  în  fascicolul 
pe  Ianuarie-Iunie  a.  c.  o  nouă 
şi  substanţială  contribuţie  la  cu¬ 
noaşterea  Ortodoxiei  răsăritene. 

Profesorul  Bertold  Spuler  dela 
Universitatea  din  Gottingen,  atât 
de  atent  faţă  de  evenimentele 
bisericeşti  din  sânul  acestor  ra¬ 
muri  ale  creştinătăţii  şi  totdeauna 
informat  asupra  noutăţilor  de 
ştiinţă  teologică  dela  noi,  intr'o 
cronică  amplă  (p.  38-60)  şi  do¬ 
cumentată,  întitulată  „Die  ortho- 
doxen  Kirchen"  (Bisericile  orto¬ 
doxe),  expune  succint  şi  complect 
situaţia  actuală  a  tuturor  bise¬ 
ricilor  ortodoxe  naţionale  de  pe 

continent  şi  din  Orientul  apro¬ 
piat.  Pentru  Ortodoxia  româ¬ 
nească  are  atenţiuni  speciale. 

In  acelaş  fascicol,  Păr.  Prof, 
univ.  Dr.  Vasile  Gheorghiu  dela 
Cernăuţi  publică  o  amănunţită 
dare  de  seamă  despre  cuprinsul 
impunătorului  volum  omagial  de¬ 
dicat  I.  P.  Sf.  Mitropolit  Nicolae 
al  Ardealului,  cu  prilejul  împli¬ 
nirii  a  două  decenii  de  bine¬ 
cuvântată  arhipăstorire, 

P.  Sf,  Episcop  Dr.  Adolf  Ktiry 
semnează  o  bogată  cronica  bi¬ 
sericească,  în  care  se  ocupă 
exclusiv  de  încercările  ce  se  fac 
în  diverse  laturi  ale  lumii  pentru 
a  se  ajunge  la  o  înţelegere  a  tu¬ 
turor  bisericilor  creştine. 

£ 

ABATELE  Zavoral  s'a  săvârşit 
din  viaţă  în  10  Iulie  a.  c. 

Marea  prietenie  pe  care  sta¬ 
reţul  alb  dela  mănăstirea  Strahov 
din  Cehia  avea  sa  ne-o  poarte 
toată  viaţa,  datează  din  vremea 
trecutului  râzboiu  mondial.  Mă¬ 
năstirea  amintită  fiind  prefăcută 
vremelnic  Intr’un  mare  spital 
pentru  răniţii  de  războiu,  o  mul¬ 
ţime  de  români  din  armata  austro- 
ungară  şi-au  găsit  acolo  tămă¬ 
duirea  trupească  şi  bucurii  sufle¬ 
teşti  de  neuitat.  Abatele  Zavoral 
a  organizat  pentru  ei  nenumărate 
şezători  cu  cântece  româneşti  şi 
pentru  a-i  putea  mângâia  aşa  cum 
îl  îndemna  inima  sa  generoasă, 
le-a  învăţat  limba,  A  făcut  pro¬ 
grese  atât  de  frumoase  în  acea¬ 
stă  direcţie  încât  a  citit  toată 
literatura  noastră  cultă,  iar  în 
1929,  când  a  cercetat  ţara  noa¬ 
stră,  a  conferenţiat  în  mai  multe 
localităţi  în  româneşte. 


Recunoştinţa  pe  care  i-a  pur¬ 
tat-o  neamul  românesc,  a  fost 
demnă  de  calda  sa  dragoste  faţă 
de  ţara  noastră.  Universitatea 
din  Cluj  l-a  proclamat  doctor 
honoris  causâ,  iar  Academia 
Română  şi  Asociaţiunea  „Astra" 
l-au  rânduit  cu  cinste  între  mem¬ 
brii  lor  de  onoare. 

Aibă  parte  de  odihna  drepţilor 
şi  de  bucuriile  Cerului ! 

ŞEFUL  statului  croat  a  semnat 
la  4  Aprilie  a,  c.  un  decret-lege, 
prin  care  se  constitue  Biserica 
ortodoxă  autocefală  a  Croaţiei, 
în  frunte  cu  un  mitropolit,  al 
cărui  sediu  a  fost  fixat  la  Zagreb. 

FOSTUL  diacon  Iosif  E. 
Naghiu,  zis  „Ascetu",  impiegat 
la  Consiliul  eparhial  ort.  rom, 
din  Oradea-Beiuş,  născut  în  14 
Septemvrie  1916  la  Năsăud,  din 
părinţii  Iosif  Nagy,  de  confe¬ 
siune  romano-catolică  şi  Roza 
Nagy,  născ.  Feher,  de  religie 
evang.-reformatâ,  de  naţionali¬ 
tate  (origine  etnică)  maghiar, 
trecut  mai  înainte  la  Biserica  or¬ 
todoxă,  iar  astă  vară  dezertat  la 
uniţi,  a  fost  caterisit  de  P.  Sf. 
Episcop  Nicolae  al  Orăzii,  Sen¬ 
tinţa  a  fost  comunicată  tuturor 
înalţilor  Ierarhi  ai  Bisericii  or¬ 
todoxe  române,  precum  şi  ca¬ 
terisitului, 

CÂTEVA  ziare  din  Capitală  — 
„Curentul'*,  „Timpul"  şi  „Viaţa" 
—  şi  provincie,  publică  regulat 
de  o  vreme'ncoace  o  serie  de 
portrete  de  preoţi  ardeleni. . . 

. . .  intre  cari  nu  găseşti  unul 
ortodox,  să-l  cauţi  cu  lupa. 

-  GR.  T,  M- 


